
Η παρούσα διπλωματική εργασία στοχεύει στην επιμόρφωση των εκπαιδευτικών πρωτοβάθμιας και δευτεροβάθμιας εκπαίδευσης σχετικά με τις πρώτες βοήθειες. Σκοπός είναι η προετοιμασία τους για άμεση και αποτελεσματική αντιμετώπιση έκτακτων περιστατικών στο σχολικό περιβάλλον μιας κ ελάχιστα δημόσια σχολεία στην Ελλάδα είναι επανδρωμένα από νοσηλευτικό προσωπικό.
Η αξιοποίηση των Τεχνολογιών Πληροφορίας και Επικοινωνιών αποτελεί σημαντικό παράγοντα στην βελτίωση της ποιότητας της εκπαιδευτικής διαδικασίας και αποτελεί κίνητρο ανίχνευσης εναλλακτικών τρόπων διεξαγωγής προγραμμάτων επιμόρφωσης.
Στο πρώτο μέρος της εργασίας θα γίνει βιβλιογραφική επισκόπηση. Παρουσιάζεται το θεωρητικό πλαίσιο στο οποίο βασίστηκε η δημιουργία του εκπαιδευτικού υλικού και η έρευνα. Στο δεύτερο μέρος της εργασίας παρουσιάζεται  ο σχεδιασμός και η υλοποίηση της έρευνας που στηρίχθηκε σε 3 βασικά ερευνητικά ερωτήματα.  Στόχος της παρούσας ερευνητικής εργασίας μέσω της ποσοτικής μεθόδου είναι η διερεύνηση των αντιλήψεων των εκπαιδευτικών και των δύο βαθμίδων για το εξ αποστάσεως πρόγραμμα επιμόρφωσης σχετικά με την παροχή πρώτων βοηθειών στο χώρο εργασίας- σχολείο. 
Λέξεις κλειδιά: επιμόρφωση, εκπαιδευτικοί, αγωγή υγείας, προαγωγή υγείας, πρώτες βοήθειες

The aim of the dissertation is to train primary and secondary school teachers in first aid. The purpose is to prepare them for immediate and effective response to emergencies in the school environment as few public schools in Greece are staffed by nursing staff.
The use of Information and Communication Technologies is an important factor in improving the quality of the educational process and is an incentive to explore alternative ways of conducting training programs.
In the first part of the dissertation there will be a bibliographic review. The theoretical framework on which the creation of the educational material and the research was based is presented. The second part of the paper presents the design and implementation of the research based on 3 key research questions. The aim of this research work through the quantitative method is to investigate the perceptions of teachers of both levels about the distance training program related to the provision of first aid in the school.

Key-words: training, teachers, health education, health promotion, first aid

Στο εισαγωγικό αυτό κεφάλαιο οριοθετείται η προβληματική για την οποία αναπτύσσεται η παρούσα διπλωματική εργασία και παρουσιάζονται οι λόγοι που μας οδήγησαν στην ανάπτυξη ενός εξ αποστάσεως εκπαιδευτικού υλικού για τις Πρώτες Βοήθειες. Στην συνέχεια τίθεται ο βασικός σκοπός και οι στόχοι της συγκεκριμένης Δ.Ε ενώ θα διατυπωθούν τα ερευνητικά ερωτήματα. Επιπλέον, αναπτύσσεται η συμβολή και η μεθοδολογία  της έρευνας και παρουσιάστηκαν οι περιορισμοί που προέκυψαν κατά την διεξαγωγή της. Το κεφάλαιο ολοκληρώνεται με την δομή της Δ.Ε
	
[bookmark: _Toc68136330]1.1 Τοποθέτηση του προβλήματος

Η προαγωγή της υγείας είναι ανάγκη να απασχολεί κάθε άτομο ανεξαρτήτως επαγγελματικής ταυτότητας ή ενδιαφερόντων επειδή η υγεία είναι το πολυτιμότερο αγαθό. Σύμφωνα με τον Παγκόσμιο Οργανισμό Υγείας “Προαγωγή Υγείας είναι η διαδικασία που δίνει τη δυνατότητα στους ανθρώπους να ελέγχουν και να βελτιώνουν την υγεία τους” και αν αντιμετωπιστεί ως «συνολικός όρος» τότε συμπεριλαμβάνει τις έννοιες της Αγωγής Υγείας, της Πρόληψης της Νόσου, της Προστασίας της Υγείας και του Περιβαλλοντικού Ελέγχου. O καταλληλότερος ορισμός αναφορικά με την Αγωγή Υγείας κρίνεται των Draijer και Williams σύμφωνα με τον οποίο “Αγωγή Υγείας είναι η εκπαιδευτική διαδικασία που στηρίζεται σε επιστημονικές αρχές και χρησιμοποιεί προγραμματισμένες ευκαιρίες μάθησης που δίνουν τη δυνατότητα στους ανθρώπους, όταν λειτουργούν ως άτομα ή ως σύνολο, να αποφασίζουν και να ενεργούν συνειδητά για θέματα που επηρεάζουν την υγεία τους”. Η προαγωγή και η αγωγή υγείας συνιστούν στις μέρες μας θέματα ιδιαίτερης σημασίας. Διεθνείς οργανισμοί, όπως ο Παγκόσμιος Οργανισμός Υγείας, το Συμβούλιο της Ευρώπης, η Ευρωπαϊκή Ένωση και άλλοι αρμόδιοι φορείς συμφωνούν ότι η εκπαίδευση στα ζητήματα της υγείας με την ευρύτερη έννοια του όρου, αποτελεί την πλέον ενδεδειγμένη μέθοδο για την πρόληψη και την ποιότητα ζωής των ανθρώπων. Ως εκ τούτου, το σχολείο ως χώρος εκπαίδευσης και διαπαιδαγώγησης δεν μπορεί παρά να είναι ένας από τους βασικότερους θεσμούς που καλείται να προαγάγει τη σωστή αντίληψη περί υγείας και φροντίδας του εαυτού. (Ουλής, 2014)
Στην εκπαιδευτική  διαδικασία αυτή ιδιαίτερο ρόλο κατέχει η εξ αποστάσεως εκπαίδευση και οι Τ.Π.Ε. Στην εξΑε και σύμφωνα με τους Ματραλή & Λυκουργιώτη (1998-1999), το σημείο που την κάνει να ξεχωρίζει ως μέθοδο εκπαίδευσης αποτελεί το γεγονός ότι « ο εκπαιδευόμενος διδάσκεται και μαθαίνει χωρίς την φυσική παρουσία του εκπαιδευτή σε κάποια αίθουσα διδασκαλίας». Την μέθοδο αυτή έρχεται να ενισχύσει το κύριο εργαλείο μελέτης, το εκπαιδευτικό υλικό. Ο Rowntree (1994) διατύπωσε ότι το Ε. Υ αποτελεί τον δάσκαλο από απόσταση, ο οποίος είναι πάντα σε ετοιμότητα, αφού μόλις ανοιχτεί διδάσκει. Στην συνέχεια η μάθηση και η απόκτηση γνώσεων αποτελεί ατομική ευθύνη, αφού εξαρτάται από την αλληλεπίδραση κάθε εκπαιδευόμενου με το εκπαιδευτικό υλικό και τον βαθμό ενασχόλησης του με αυτό. Στην εξΑε λοιπόν, το ειδικά διαμορφωμένο «πολυμορφικό» Ε.Υ. αποκτά κεντρικό διδακτικό ρόλο μέσα στα αναπροσαρμοσμένα πλαίσια της αυτόνομης και ευρετικής διαδικασίας μάθησης (Παπανδρέου, 2017).
Η παρούσα εργασία ανήκει στο πλαίσιο σχεδιασμού ψηφιακού εκπαιδευτικού υλικού  επιμορφωτικού χαρακτήρα με την μέθοδο της εξΑε. Για την ακρίβεια το συγκεκριμένο πρόγραμμα ασχολείται με την επιμόρφωση των εκπαιδευτικών για τις Πρώτες Βοήθειες. Επειδή αρκετές φορές οι εκπαιδευτικοί έχουν κληθεί να αντιμετωπίσουν έκτακτες καταστάσεις με την υγεία των παιδιών στο σχολικό περιβάλλον για τις οποίες δεν είναι κατάλληλα προετοιμασμένοι μιας και δεν αποτελεί κομμάτι των αρμοδιοτήτων τους. Ο σχολικός χώρος χαρακτηρίζεται από πολλές και έντονες κινητικές δραστηριότητες. Έτσι κάθε άλλο παρά απαλλαγμένος είναι από έκτακτες καταστάσεις που χρήζουν άμεσης αντιμετώπισης. Το απρόσεκτο παιχνίδι στο διάλειμμα, οι απότομες κινητικές δραστηριότητες στην τάξη μεταξύ των παιδιών και οι έντονες κινήσεις στο μάθημα της Φυσικής Αγωγής, πολλές φορές αποτελούν γενεσιουργές αιτίες τραυματισμών και ατυχημάτων. Επιπλέον στα δημόσια σχολεία της χώρας μας δεν υπάρχει θεσμοθετημένος κλάδος σχολικών νοσηλευτών. Μόνο στα σχολεία ειδικής αγωγής προβλέπεται, ενώ και στα ιδιωτικά σχολεία η παρουσία νοσηλευτών εξαρτάται από την ιδιωτική πρωτοβουλία των ιδιοκτητών, αφού δεν υπάρχει συγκεκριμένο θεσμικό πλαίσιο (Αλεξανδροπούλου, Καλοκαιρινού &Σουρτζή, 2006). Γι’ αυτό είναι αναγκαία η γνώση των πρώτων βοηθειών από τους εκπαιδευτικούς οποιασδήποτε ειδικότητας και βαθμίδας, η διαρκής εκπαίδευση και η πιστοποίηση τους ειδικά στη καρδιοαναπνευστική αναζωογόνηση (Κ.Α.Ρ.Π.Α.). Βέβαια πρέπει να τονιστεί ότι τα υπουργεία Παιδείας και Υγείας δεν έχουν φροντίσει ποτέ να επιμορφωθεί το σύνολο των εκπαιδευτικών της χώρας στις πρώτες βοήθειες. Οποιαδήποτε προσπάθεια γίνεται από ιδιωτική πρωτοβουλία των ίδιων των εκπαιδευτικών. Βάσει έρευνας που πραγματοποιήθηκε  στο πλαίσιο διπλωματικής εργασίας από τον κύριο Γεώργιο Δημόπουλου (Σπάρτη, 2015) με θέμα «Εκτίμηση του επιπέδου γνώσεων στις πρώτες βοήθειες και στην καρδιοαναπνευστική αναζωογόνηση σε εκπαιδευτικούς πρωτοβάθμιας εκπαίδευσης» τα αποτελέσματα φανέρωσαν ανεπάρκεια γνώσεων και στα δύο πεδία γνώσης καθώς και υποδεικνύουν  την ανάγκη υποχρεωτικής, συστηματικής και συνεχούς εκπαίδευσης. Με το συγκεκριμένο λοιπόν  Ε. Υ, στόχος αποτελεί η εξασφάλιση γνώσεων σχετικά με τις Πρώτες Βοήθειες και η παροχή τους όταν κριθεί απαραίτητο.

Ο κύριος λόγος για την επιλογή του θέματος αποτέλεσε επαγγελματική μου ιδιότητα, αφού εργάζομαι ως νοσηλεύτρια. Η δουλειά μου κατά διαστήματα μου έχει προσφέρει διδάγματα τόσο σε επαγγελματικό όσο και σε προσωπικό επίπεδο. Από φοιτήτρια ακόμα είχα καταλάβει την σπουδαιότητα των πρώτων βοηθειών μιας και αποτέλεσαν  σωτήρια παρέμβαση στην εξέλιξη επειγόντων καταστάσεων. Τα τελευταία δύο χρόνια βρίσκομαι στα σχολεία ως σχολική νοσηλεύτρια. Η επικοινωνία με τους εκπαιδευτικούς οι οποίοι ζητούσαν συμβουλές για αντιμετώπιση και περίθαλψη τραυματισμών και άλλων περιστατικών καθώς και η προσωπική μου εμπειρία με τα παιδιά αρκετά από τα οποία είναι απρόβλεπτα και επιρρεπή σε τραυματισμούς στάθηκε ο δεύτερος λόγος που επέλεξα το συγκεκριμένο θέμα. Όπως αναφέρθηκε και στην τοποθέτηση του προβλήματος, δεν υπάρχει νομοθεσία που να αναφέρει την επάνδρωση όλων των σχολικών μονάδων με νοσηλευτικό προσωπικό, κάτι που αποτέλεσε άλλο ένα κίνητρο για τη δημιουργία του συγκεκριμένου εκπαιδευτικού υλικού. Θεωρώ ότι η επιμόρφωση των εκπαιδευτικών σχετικά με τις πρώτες βοήθειες εκτός από απαραίτητη γνώση αποτελεί και εξαιρετικά χρήσιμη στην διάρκεια της υπηρεσίας τους στα σχολεία και των δύο βαθμίδων. Για όλους λοιπόν τους παραπάνω λόγους οδηγήθηκα στην απόφαση να δημιουργήσω ένα ψηφιακό υλικό επιμορφωτικού χαρακτήρα αξιοποιώντας τις Τ.Π.Ε ώστε να χρησιμοποιηθεί από τους εκπαιδευτικούς ως “εργαλείο” για την αντιμετώπιση έκτακτων και επειγόντων περιστατικών.

[bookmark: _Toc42208598][bookmark: _Toc42208757]Σκοπός της παρούσας εργασίας αποτελεί ο σχεδιασμός, η υλοποίηση και η αποτίμηση ενός εξ αποστάσεως εκπαιδευτικού υλικού με την μέθοδο της εξΑε και θα αφορά την επιμόρφωση εκπαιδευτικών πρωτοβάθμιας και δευτεροβάθμιας με θέμα τις πρώτες βοήθειες.
Σε επίπεδο στοχοθεσίας τίθενται οι παρακάτω στόχοι:

1) Να μελετηθεί ο σχεδιασμός εκπαιδευτικού υλικού για τις πρώτες βοήθειες για την εξ αποστάσεως επιμόρφωση εκπαιδευτικών πρωτοβάθμιας και δευτεροβάθμιας εκπαίδευσης.
2) Να μελετηθεί η δημιουργία εκπαιδευτικού υλικού για τις πρώτες βοήθειες για την εξ αποστάσεως επιμόρφωση εκπαιδευτικών πρωτοβάθμιας και δευτεροβάθμιας εκπαίδευσης
3) Να αποτιμηθεί το ψηφιακό εκπαιδευτικό υλικό ως προς την πληρότητα και την καταλληλότητα του περιεχομένου αλλά και ως προς την ευχρηστία και την ελκυστικότητα του.



 Με βάση την παραπάνω στοχοθεσία διαμορφώνονται και τα εξής ερευνητικά ερωτήματα :

1. Ποιες προδιαγραφές πληροί εξ αποστάσεως εκπαιδευτικό υλικό για τις πρώτες βοήθειες;
2. Ποια κριτήρια της επιμόρφωσης ενηλίκων πληροί το ΕΥ ώστε να  χρησιμοποιηθεί ως επιμορφωτικό πρόγραμμα πρώτων βοηθειών;
3. Πώς αποτιμάται το ΕΥ από τους εκπαιδευτικούς που μελέτησαν το επιμορφωτικό πρόγραμμα πρώτων βοηθειών; 

H εκτιμώμενη συνεισφορά της διπλωματικής εργασίας επικεντρώνεται στην δημιουργία του εκπαιδευτικού υλικού, στόχος του οποίου αποτέλεσε η επιμόρφωση εκπαιδευτικών στις Πρώτες Βοήθειες με την μέθοδο της εξΑε. Το συγκεκριμένο εκπαιδευτικό υλικό πρόκειται για έναν δάσκαλο που είναι έτοιμος να εξυπηρετήσει τους εκπαιδευτικούς στην εκμάθηση και την προετοιμασία σχετικά με το αντικείμενο της επιμόρφωσης. Στο εκπαιδευτικό υλικό έχουν χρησιμοποιηθεί ο ήχος, η εικόνα και το βίντεο κάτι που το χαρακτηρίζει ως πολυμεσικό αλλά και διαδραστικό καθώς οι εκπαιδευόμενοι καλούνται να απαντήσουν σε φόρουμ ή άλλες δραστηριότητες. Επιπλέον επιθυμητό αποτέλεσμα της διπλωματικής εργασίας αποτελεί η επιμόρφωση των εκπαιδευτικών σχετικά με τις πρώτες βοήθειες ιδιαίτερα χρήσιμες γνώσεις τόσο στην επαγγελματική τους πορεία όσο και στην ζωή τους γενικότερα. Το θέμα της γνώσης παροχής πρώτων βοηθειών είναι πάντοτε σημαντικό και επίκαιρο αφού αφορά όχι μόνο τους επαγγελματίες υγείας, αλλά όλες τις πληθυσμιακές ομάδες. Ιδιαίτερα στο χώρο της εκπαίδευσης όπου τα σχολικά ατυχήματα όπως προαναφέρθηκε αποτελούν σημαντικό πρόβλημα στη χώρα μας.  
Η ενασχόληση και η εξοικείωση των εκπαιδευτικών με τις Νέες Τεχνολογίες θα μπορούσε να χαρακτηριστεί ως ένα ακόμα εκτιμώμενο αποτέλεσμα της συγκεκριμένης Δ.Ε. Κατά τις Nikolaou&Koutsouba (2012) το διδακτικό/μαθησιακό υλικό παίζει το σημαντικότερο ρόλο στην εκπαίδευση από απόσταση και έτσι αρκετοί μελετητές στρέφονται προς αυτή την κατεύθυνση. Πράγματι, τη σημαντικότητα του εκπαιδευτικού υλικού στην εξ αποστάσεως εκπαίδευση έχουν επισημάνει πολλοί ερευνητές που έχουν μελετήσει το εξ αποστάσεως πολυμορφικό Ε.Υ. (Γκιόσος&Κουτσούμπα, 2005˙Λιοναράκης, 2001, 2006, 2014˙ Μανούσου, 2005˙ Moore, 2013˙ Χαρτοφύλακα, 2011˙ Χουλιάρα, 2010). Άρα ο σχεδιασμός και η ανάπτυξη του αποτελεί ένα από τα σημαντικότερα κομμάτια της εξΑε, γεγονός που τοποθετεί το παιδαγωγικό αυτό ζήτημα στο προσκήνιο της ερευνητικής δραστηριότητας, τόσο στο εξωτερικό όσο και στον ελληνικό χώρο (Ροπόκης, 2011).

Η εργασία απαρτίζεται από τρία στάδια. Το πρώτο στάδιο αποτελείται από  το θεωρητικό πλαίσιο δηλαδή το απαραίτητο γενικό πλαίσιο, το οποίο θα αποτελέσει την βάση για να στηριχθεί το ερευνητικό μέρος. Στην αρχή παρουσιάστηκε το θέμα της εργασίας, το ερευνητικό πρόβλημα και προσδιορίστηκαν ο σκοπός και στόχοι της.  Επίσης αναφέρθηκε ότι βασικός σταθμός της εργασίας αποτελεί η δημιουργία εκπαιδευτικού υλικού με την μέθοδο της εξΑΕ. Πραγματοποιήθηκε βιβλιογραφική ανασκόπηση της ελληνικής καθώς και της διεθνούς βιβλιογραφίας με σκοπό την αποσαφήνιση βασικών ορισμών και εννοιών, την μελέτη ερευνών και την θεωρητική προσέγγιση του πλαισίου δημιουργίας εκπαιδευτικού υλικού με την μέθοδο της εξΑΕ. Η αναζήτηση λόγω των δεδομένων συνθηκών έγινε ηλεκτρονικά από ιδρυματικά αποθετήρια και από βάσεις δεδομένων όπως το Google scholar. 

Το δεύτερο στάδιο της διπλωματικής εργασίας είναι η δημιουργία του Ε.Υ. Δομήθηκε το Ε.Υ για την εξ αποστάσεως επιμόρφωση των εκπαιδευτικών για τις πρώτες βοήθειες με την χρήση του περιβάλλοντος H5P και υποστηρίχθηκε από την πλατφόρμα Chamilo. 
Το τρίτο στάδιο που αποτελεί και το τελευταίο κομμάτι της διπλωματικής εργασίας είναι το ερευνητικό κομμάτι. Για την συγκεκριμένη έρευνα επιλέχθηκε η ποσοτική ανάλυση των δεδομένων. Οι εκπαιδευόμενοι κρίθηκαν να μελετήσουν το ψηφιακό πολυμεσικό υλικό και στην συνέχεια να συμπληρώσουν ένα ερωτηματολόγιο. 

Η παρούσα μελέτη είχε κάποιους περιορισμούς που σχετίζονταν με το σχεδιασμό της. Οι περιορισμοί αυτοί, εστιάζουν στο γεγονός ότι αξιολογήθηκε μόνο η θεωρητική γνώση στον τομέα της παροχής πρώτων βοηθειών διότι η εκτίμηση των πρακτικών γνώσεων δεν πραγματοποιήθηκε λόγω της πανδημίας  Covid-19 και του μεγάλου κόστους που χρειαζόταν ο συγκεκριμένος προγραμματισμός.  Επιπλέον, το δείγμα αποτελεί μόνο ένα μικρό μέρος των εκπαιδευτών της Πρωτοβάθμιας και της Δευτεροβάθμιας  Εκπαίδευσης, με αποτέλεσμα τα συμπεράσματα της παρούσας έρευνας να είναι ενδεικτικά της γενικότερης κατάστασης που αφορά αυτή τη συγκεκριμένη γνώση στη πληθυσμιακή ομάδα των εκπαιδευτικών των δημόσιων σχολείων.

Η παρούσα εργασία αποτελείται από παρακάτω  κεφάλαια.
Στο 1ο κεφάλαιο παρουσιάζεται η οριοθέτηση του ερευνητικού προβλήματος, οι λόγοι που οδήγησαν στην επιλογή του, ο σκοπός, οι στόχοι και τα ερευνητικά ερωτήματα που δημιούργησαν την ανάγκη για την ενασχόληση με την συγκεκριμένη  έρευνα. Επιπλέον αναφέρεται η συμβολή της έρευνας και αναπτύσσεται η μεθοδολογία  και οι περιορισμοί που προέκυψαν κατά τη διεξαγωγή της.
Στο 2ο κεφάλαιο της παρούσης ερευνητικής εργασίας επιχειρείται μία ευσύνοπτη αποσαφήνιση και ανάλυση εννοιολογικών προσδιορισμών βασικών εννοιών όπως αυτή της εξ αποστάσεως εκπαίδευσης στα πλαίσια της οποίας εντάσσεται ειδικότερα και η εξ αποστάσεως επιμόρφωση των εκπαιδευτικών. Με τη χρήση της παραγωγικής διαδικασίας, το θεωρητικό αυτό μέρος περιλαμβάνει μία σύντομη παρουσίαση της εξ αποστάσεως μορφής επιμόρφωσης εκπαιδευτικών. Ακολούθως, παρουσιάζονται το εκπαιδευτικό υλικό, τα χαρακτηριστικά του καθώς και η σπουδαιότητα του. Έννοιες όπως η επιμόρφωση των εκπαιδευτικών, η προαγωγή και αγωγή υγείας αποσαφηνίζονται στο συγκεκριμένο κεφάλαιο.
Στο 3ο κεφάλαιο γίνεται η παρουσίαση σχεδιασμού και εφαρμογής του ΕΥ που δημιουργήθηκε για τις ανάγκες της συγκεκριμένης ΔΕ.  Αναλυτικά αναπτύχθηκαν οι διδακτικοί στόχοι, το παιδαγωγικό πλαίσιο σχεδιασμού του ΕΥ, τα τεχνολογικά μέσα καθώς και η δομή του ψηφιακού πολυμεσικού υλικού.
Στο 4ο κεφάλαιο παρουσιάζεται η μεθοδολογία που εφαρμόστηκε για την ερευνητική διαδικασία. Αναλυτικά αναπτύχθηκαν ο σκοπός , οι στόχοι και το μεθοδολογικό πλαίσιο. Επίσης έγινε αναλυτική παρουσίαση των αποτελεσμάτων της έρευνας με βάση τους άξονες. Χρησιμοποιήθηκαν πίνακας και διαγράμματα για την επιβεβαίωση των αποτελεσμάτων που προέκυψαν.
Στο 5ο κεφάλαιο της ΔΕ αναφέρθηκαν τα συμπεράσματα που προέκυψαν από την αποτίμηση του ΕΥ, η παρουσίαση των οποίων έγινε με βάση τους άξονες κατηγοριοποίησης τους.  Επιπλέον κλείνοντας το 5ο κεφάλαιο προτάθηκαν πιθανές μελλοντικές περαιτέρω ερευνητικές διαδικασίες για την βελτίωση του ΕΥ  και την αποτίμησης του. 

Η ιστορία της εξ’ αποστάσεως εκπαίδευσης εκτείνεται σχεδόν δυο αιώνες πριν, αντιπροσωπεύει ριζικές αλλαγές στον τρόπο που λαμβάνει χώρα η εκπαίδευση, η μάθηση και η επικοινωνίας των εμπλεκομένων (Spector, Merrill, Elen, & Bishop, 2014: 92). Η φιλοσοφία της εξΑε έχει ως διακηρυγμένο στόχο την κατάργηση των περιορισμών που δημιουργεί η παραδοσιακή εκπαίδευση που στηρίζεται στην πρόσωπο με πρόσωπο διδασκαλία και προτάσσει ένα διαφορετικό εκπαιδευτικό περιβάλλον στο πλαίσιο του οποίου έχουν τη δυνατότητα συμμετοχής όλοι όσοι συνειδητά επιλέγουν να παρακολουθήσουν τα προγράμματα σπουδών που προσφέρει (Αναστασιάδης, 2005). Οι σύγχρονες ανάγκες, για μεγαλύτερη ευελιξία στον χώρο, τον χρόνο και τον ρυθμό της μάθησης, κινητοποίησαν τους εκπαιδευτικούς οργανισμούς, προκειμένου η πρόσωπο με πρόσωπο εκπαιδευτική διαδικασία να εμπλουτιστεί ή και να αντικατασταθεί με δράσεις και μεθοδολογίες Εξ Αποστάσεως Εκπαίδευσης (ΕξΑΕ) με την υποστήριξη των ΤΠΕ (Αναστασιάδης, 2007).   Στην Ελλάδα την τελευταία δεκαετία περίπου, εκτός από την τριτοβάθμια εκπαίδευση εφαρμόζεται σε σχολεία πρωτοβάθμιας και δευτεροβάθμιας αλλά και σε προγράμματα επιμόρφωσης. 
Αρκετοί ερευνητές έδωσαν την δική τους εκδοχή προσπαθώντας να ορίσουν τι σημαίνει εξ αποστάσεως εκπαίδευση. Οι ορισμοί των Dohmen (1967), όπως αναφέρεται στο Keegan, (2001), Peters (2003), Moore (1993), Holmberg (1977) έχουν ως κοινό τόπο δύο παραδοχές, οι οποίες χαρακτηρίζουν την ιδιαιτερότητα της εξΑΕ και τη διαφοροποιούν ταυτόχρονα από τη διά ζώσης: α) την απόσταση διδάσκοντος-διδασκομένου και β) τη δόμηση του διδακτικού υλικού. Μεταγενέστεροι ορισμοί, όπως αυτοί των Garisson&Shale (1987), Barker (1989), όπως αναφέρεται στο Keegan, (2001), Moore (1993), τονίζουν τις δυνατότητες που προσφέρει η τεχνολογία σε επίπεδο αλληλεπίδρασης και διαδραστικότητας.
 Ο Keegan (2001) κατέληξε ότι η εξ αποστάσεως εκπαίδευση αποτελεί μια μορφή εκπαίδευσης που χαρακτηρίζεται από τα ακόλουθα βασικά χαρακτηριστικά:
· Την ύπαρξη φυσικής απόστασης του σπουδαστή από τον εκπαιδευτή, σχεδόν σε μόνιμη βάση και σε όλη τη διάρκεια της εκπαιδευτικής διαδικασίας, στοιχείο που τη διακρίνει από τη συμβατική εκπαίδευση που διενεργείται σε κάποια αίθουσα διδασκαλίας. 
· Τον κεντρικό ρόλο που έχει ο εκπαιδευτικός οργανισμός που σχεδιάζει, οργανώνει, προετοιμάζει, σχετικό διδακτικό υλικό, αλλά παράλληλα αναλαμβάνει και την υποστήριξη των σπουδαστών, στοιχείο που διαφοροποιεί την εξ αποστάσεως εκπαίδευση από άλλα προγράμματα αυτοδιδασκαλίας και αμιγώς προσωπικής μελέτης. 
· Τη διαφοροποίηση από προσπάθειες προσωπικής μελέτης ή αυτοδιδασκαλίας, αφού προϋποθέτει την ύπαρξη ενός εκπαιδευτικού οργανισμού που σχεδιάζει και υλοποιεί το εκπαιδευτικό υλικό, παρέχει δε υποστήριξη στον σπουδαστή.
· Τη χρήση τεχνικών μέσων– έντυπων, οπτικοακουστικών ή ηλεκτρονικών- ως φορέων μεταφοράς του εκπαιδευτικού περιεχόμενου, αλλά και σύνδεσης μεταξύ διδάσκοντα και σπουδαστή. 
· Τη δυνατότητα αμφίδρομης επικοινωνίας, προκειμένου να επωφελούνται οι σπουδαστές από τον τεχνολογικά υποστηριζόμενο διάλογο, δηλαδή έναν τρόπο χρήσης της τεχνολογίας που είναι συγκριτικά διαφορετικός από τη δια ζώσης εκπαιδευτική διαδικασία, καθώς σε αυτήν η τεχνολογία σχετίζεται με άλλες λειτουργίες.
· Την απουσία σε μεγάλο βαθμό της λειτουργίας της μαθησιακής ομάδας, και τη χρήση εξατομικευμένων μορφών διδασκαλίας οι οποίες, όμως, δεν αποκλείουν τη δυνατότητα ομαδικών συναντήσεων, είτε πρόσωπο με πρόσωπο, είτε με τη χρήση της τεχνολογίας.

Ο Λιοναράκης (2005) με την σειρά του, προτείνει δέκα κριτήρια και χαρακτηριστικά της εξ αποστάσεως εκπαίδευσης που μπορούν να αποτυπώσουν τα δεδομένα για έναν ορισμό: το μαθητή και τη μάθηση, το δάσκαλο και τη διδασκαλία, την επικοινωνία, το εκπαιδευτικό υλικό, τον τόπο, τον χρόνο, τον εκπαιδευτικό φορέα και την αξιολόγηση. Ο ορισμός που προτείνει ο ίδιος ενσωματώνει το ποιοτικό στοιχείο της πολυμορφικότητας στην εκπαίδευση από απόσταση και δηλώνει ότι «η εξ αποστάσεως πολυμορφική εκπαίδευση είναι αυτή που διδάσκει και ενεργοποιεί το σπουδαστή πώς να μαθαίνει μόνος του και πώς να λειτουργεί αυτόνομα προς μια ευρετική πορεία αυτομάθησης, χρησιμοποιώντας δημιουργικά όλα τα διαθέσιμα εργαλεία και μέσα μεταφοράς της πληροφορίας, με παιδαγωγικούς όρους» (Λιοναράκης, 2005).

Η εφαρμογή της εξ αποστάσεως εκπαίδευσης αποτελεί ένα ιδιαίτερα αναπτυσσόμενο πεδίο της εκπαίδευσης ενηλίκων το οποίο καταλύει τους χωρικούς και χρονικούς περιορισμούς του συμβατικού συστήματος εκπαίδευσης (Βαρδαμασκου& Αντωνίου, 2005). Η διαμόρφωση ενός καινοτόμου εκπαιδευτικού περιβάλλοντος στοχεύει στην κάλυψη αναγκών και ενδιαφερόντων των ενηλίκων, στην κάλυψη επαγγελματικών και επιστημονικών εξειδικεύσεων. Συνεπώς η δημιουργία εκπαιδευτικού διδακτικού υλικού χαρακτηριστικά αποτελεί βασικό εργαλείο μάθησης στην εξ αποστάσεως εκπαίδευση καθώς αναπληρώνει τον διδάσκοντα, λύνει τα προβλήματα που απορρέουν από την φυσική απόσταση μεταξύ αυτού και του εκπαιδευόμενου και  αποτελεί τον πολυτιμότερο σύμμαχο του (Μανούσου, 2004). 

Στην εξ αποστάσεως εκπαίδευση κύριο κομμάτι της διδασκαλίας αποτελεί το εκπαιδευτικό υλικό, το οποίο από την οπτική του εκπαιδευόμενου αποτελεί το μαθησιακό υλικό ενώ από την οπτική του διδάσκοντα αποτελεί το διδακτικό υλικό (Holmberg 1978, 1983 όπως αναφέρεται στο Μανούσου, Κοντογεωργάκου, Γεωργιάδη & Κόκκαλη, 2017). Αδιαμφισβήτητα το εκπαιδευτικό υλικό μπορεί να χαρακτηριστεί ως ο «κύριος μοχλός της διδασκαλίας», ένα ευέλικτο διδακτικό εργαλείο που αποσκοπεί στο να προσλάβει ένα μεγάλο ίσως το μεγαλύτερο μέρος του ρόλου του διδάσκοντα (Λιοναράκη, 2011). Την σπουδαιότητα στη διαδικασία επισημαίνει και η Μανούσου όπως αποτυπώνεται στο παρακάτω σχήμα:

Σχήμα  2: Το εκπαιδευτικό υλικό στην εξΑε (Μανούσου,2008)

Με βάση την σπουδαιότητα που κατέχει το εκπαιδευτικό υλικό στην ποιότητα της εξ αποστάσεως εκπαίδευσης η Μανούσου (2008) ορίζει μία σειρά από λειτουργίες οι οποίες θα πρέπει να πραγματώνονται:
· Να παρουσιάζει την πραγματικότητα στους εκπαιδευόμενους μέσα από επιλεγμένο πληροφοριακό υλικό διαμορφωμένο με τέτοιο τρόπο ώστε να προωθεί την αυτόνομη αυτενεργό και ανακαλυπτική μάθηση.
· Να παρέχει συγκεκριμένες παιδαγωγικές κατευθύνσεις μέσα από ένα πλούσιο σε ερεθίσματα αλληλεπιδραστικό περιβάλλον στο οποίο οι εκπαιδευόμενοι εμπλεκόμενοι ενεργά να μαθαίνουν πώς να μαθαίνουν.
· Να κινητοποιεί παρέχοντας συνεχώς κίνητρα για μάθηση εμψύχωση και ενθάρρυνση.
· Να δίνει την δυνατότητα μέσα από πολύπλευρες δραστηριότητες να γίνεται σε βάθος εμπέδωση του περιεχομένου. 
· Να συμβάλλει συστηματικά στην ανάπτυξη και καλλιέργεια των δεξιοτήτων οι οποίες είναι απαραίτητες για την ανάπτυξη και εξέλιξη των εκπαιδευομένων.
· Εξοικειώνει τους εκπαιδευόμενους με πολύπλευρες διαδικασίες αξιολόγησης. 

Το εκπαιδευτικό υλικό, ως βασικό εργαλείο μάθησης και πολύτιμος σύμμαχος του εκπαιδευόμενου που αναπληρώνει τον διδάσκοντα στο μέτρο του δυνατού (Μανούσου, 2004), συνθέτει μια «προκατασκευασμένη και αποθηκευμένη διδασκαλία», ένα «εκπαιδευτικό πακέτο», το οποίο όμως έχει σχεδιαστεί για να εξυπηρετήσει ειδικό σκοπό και στόχους και απευθύνεται σε συγκεκριμένη κατηγορία μαθητευόμενων (Γκιόσος&Κουτσούμπα, 2005). Ο Μουζάκης (2006) αναφερόμενος σε αυτό το «πακέτο» (package) υποστηρίζει ότι απαρτίζεται από διάφορες μορφές υλικού (έντυπο, ψηφιακό, πολυμεσικό) αποθηκευμένο σε διάφορα μέσα (κασέτες ήχου, βίντεο κασέτες, λογισμικό υπολογιστών) ή αποτελείται από ένα μόνο εγχειρίδιο (Workbook). Για κάθε μορφή Ε.Υ. που χρησιμοποιείται στην εκπαίδευση από απόσταση οι απαιτήσεις είναι κοινές και αυξημένες (Ματραλής, 1998,1999). Συνακόλουθα, για να μπορέσει να ανταποκριθεί και να είναι λειτουργικό, πρέπει να δημιουργείται με τέτοιο τρόπο και να εμπεριέχει εκείνα τα στοιχεία ώστε: 
· να είναι προσιτό, φιλικό και αλληλεπιδραστικό. 
· να παρέχει όσο το δυνατόν μεγαλύτερη αυτονομία στον εκπαιδευόμενο.
· να αναπληρώνει σε μεγάλο βαθμό τον διδάσκοντα.
· να είναι προσαρμοσμένο στις εκπαιδευτικές ανάγκες του σπουδαστή. 
· να επιτρέπει στο σπουδαστή να επιλέξει τον χρόνο, τον τόπο και τον ρυθµό µελέτης του, όπως ορίζεται από τις αρχές της εξ αποστάσεως εκπαίδευσης.
· να θέτει στόχους και προσδοκώμενα αποτελέσματα.
· να παρουσιάζει την ύλη κατατμημένη.
· να δραστηριοποιεί τον εκπαιδευόμενο και να τον βοηθά να ενταχθεί στη μαθησιακή διαδικασία μέσα από ασκήσεις και δραστηριότητες.
· να επεξηγεί δύσκολα σημεία και έννοιες.
· να αξιολογεί τον σπουδαστή και να τον ενημερώνει για την πρόοδό του.
· να δίνει εναύσματα για περαιτέρω μελέτη μέσα από προτάσεις συμπληρωματικών πηγών και καταλόγους βιβλιογραφικών αναφορών.
· να τον εµψυχώνει και να τον ενθαρρύνει να συνεχίσει.
· να οδηγεί σε ποιοτική και πολυμορφική εκπαίδευση. (Αγιακλή/2001, Holmberg/1995, Keegan/2001, Κόκκος/1998-1999, Λιοναράκης/2001-2005-2009,  Μανούσου/2005, Ματραλής/1998-1999).

Η δημιουργία και ο σχεδιασμός του εκπαιδευτικού υλικού στην εξ αποστάσεως εκπαίδευση διέπεται από ένα δίκτυο αρχών και κανόνων. Αρχικά λοιπόν, πριν την σχεδίαση του εκπαιδευτικού μας υλικού πρέπει να οριστεί ο λόγος της δημιουργίας του (Ronwtree,1994). Η απάντηση έρχεται από το ρόλο που επιτελεί το υλικό στην εξ αποστάσεως εκπαίδευση. Όπως τονίστηκε και στην προηγούμενη ενότητα, αποτελεί τον κύριο μοχλό της εκπαιδευτικής διαδικασίας, ο οποίος στηρίζει τον μαθητευόμενο στην ευρετική πορεία αυτομάθησης, σεβόμενο τον προσωπικό του χρόνο, ρυθμό και της προσωπικές ανάγκες (Λιοναράκης, 2001, Holmberg, 1995). Το εκπαιδευτικό υλικό στην από απόσταση εκπαίδευση είναι σχεδιασμένο με σκοπό να αναπληρώσει το κενό της απουσίας του διδάσκοντα, να κεντρίσει το ενδιαφέρον και ταυτόχρονα, να τον ενθαρρύνει στη μελέτη και στη διαδικασία μάθησης. 

Κατά το στάδιο του σχεδιασμού και της ανάπτυξης του εκπαιδευτικού υλικού θα πρέπει να λαμβάνονται υπόψη κάποιοι παράγοντες έτσι ώστε υπάρχει καταλληλότητα για την εξ αποστάσεως εκπαίδευση. Αυτοί οι παράγοντες είναι:
· Η μελέτη των ιδιαίτερων χαρακτηριστικών των σπουδαστών 
· Ο καθορισμός των επιδιωκόμενων διδακτικών στόχων και των αναλυτικών περιεχομένων 
· Η επιλογή της μορφής του εκπαιδευτικού υλικού 
· Εάν υπάρχει ήδη εκπαιδευτικό υλικό θα πρέπει να εξεταστεί η καταλληλότητα και η ενδεχόμενη συμπλήρωση του ώστε να είναι συμβατό με τις αρχές της εξ αποστάσεως εκπαίδευσης 
· Η ανάπτυξη της πρώτης έκδοσης του εκπαιδευτικού υλικού 
· Ανάπτυξη του υλικού αξιολόγησης των εκπαιδευομένων δηλαδή οι εργασίες και τα κριτήρια βαθμολόγησης τους οι ενδεικτικές απαντήσεις σε αυτές και οι οδηγοί σχολιασμού από τους διδάσκοντες
· Η πιλοτική δοκιμή του εκπαιδευτικού υλικού
· Η αξιολόγηση του εκπαιδευτικού υλικού και
· Η ανάπτυξη της βελτιωμένης έκδοσης (Μανούσου, 2008, Ματραλής 1998,1999). 

Για τον σχεδιασμό και την ανάπτυξη του ΕΥ υπάρχουν αρκετά μοντέλα τα οποία συνδέουν το ΕΥ με τις θεωρίες μάθησης. Στην διδακτορική διατριβή της Μανούσου (2008) παρουσιάζει κάποια από τα επικρατέστερα μοντέλα που μελετήθηκαν και για τα οποία γίνεται μία συνοπτική παρουσίαση παρακάτω:
Το μοντέλο IDDE (Instructional Design Distance Education):Το συγκεκριμένο μοντέλο οργανώθηκε από της Carr & Carr (2000) και πρότεινε ένα συνδυασμό τεχνικών και θεωριών από τα μοντέλα που παρουσιάζονται παρακάτω. 
Το μοντέλο ADDIE (Analyze, Design, Develop, Implement, Evaluate): Το συγκεκριμένο μοντέλο βασίζεται στη μεθοδολογία επίλυσης προβλήματος (Oliver, Herrington, 2002) 
Το μοντέλο ISD (Instructional Systems Development): Το μοντέλο αυτό θεωρείται ταυτόσημο με το προηγούμενο (Molenda, 2003). 
Το μοντέλο των Dick & Carey (1978): Στο συγκεκριμένο μοντέλο ο σχεδιασμός του υλικού βασίζεται στην κατάτμηση της διδακτέας ύλης σε μικρότερα τμήματα. 
Το μοντέλο του Robert Gagne (1985): Το μοντέλο αυτό θέτει εννιά προϋποθέσεις για το σχεδιασμό του υλικού (Nine Events of Instruction) και δίνει μεγάλη βαρύτητα στην κινητοποίηση του ενδιαφέροντος των μαθητευόμενων. 
Το μοντέλο της δημιουργίας κινήτρων του John Keller (2006):(Attention, Relevance, Confidence, Satisfaction – ARCS), αυτό το μοντέλο δίνει βάση στη δημιουργία θετικών κινήτρων για μάθηση, στη δημιουργία εμπιστοσύνης και στην ικανοποίηση των μαθητευόμενων από τα μαθησιακά αποτελέσματα. 
Το Μινιμαλιστικό μοντέλο: Στο συγκεκριμένο μοντέλο ο δημιουργός του J.M. Caroll (1990), αναφέρει ότι το υλικό θα πρέπει να περιέχει μικρό όγκο πληροφοριών και δραστηριότητες, τα οποία να έχουν νόημα για το μαθητευόμενο για να μπορεί ταυτόχρονα να αξιοποιήσει τη δική του εμπειρία. 
Θεωρία της προοδευτικής κατανόησης (Elaboration Theory) του Charles Reigeluth(1999):Στη θεωρία του συγκεκριμένου μοντέλου τονίζεται η σημασία δημιουργίας του υλικού βάση των μαθησιακών βημάτων, ώστε να υπάρχει μεγαλύτερη εμπλοκή των μαθητών στη διαδικασία και καλύτερα μαθησιακά αποτελέσματα. 
Το μεταμοντέλο των Fischer & Giaccardi (2004) : Το μοντέλο αυτό  προτείνει μέσω του μετα – σχεδιασμού τη συμμετοχή των μαθητευόμενων ως συν-σχεδιαστές του .
To μοντέλο – κατηγοριοποίηση κειμένων των West – Λιοναράκη: Σύμφωνα με το Λιοναράκη (2001), το μοντέλο αυτό αποτελεί μια ποιοτική προσέγγιση της τυπολογίας που είχε κάνει ο Richard West (1996). Στην εξελιγμένη τυπολογία αυτή υπάρχουν τρεις βασικές δέσμες οι οποίες συνδέονται σε ένα λειτουργικό σύνολο που αποτελεί τον κορμό του εξ αποστάσεως εκπαιδευτικού υλικού.
Αναλυτικότερα:
Πρώτη δέσµη: Κείµενο –προκείμενα-μετακείμενα
Κείµενο : Το βασικό κείµενο που αναπτύσσει το γενικό και ειδικό πλαίσιο του διδακτικού υλικού
Προκείμενα: ∆ιαγνωστικά τεστ, δραστηριότητες, ασκήσεις, ερμηνευτικοί τίτλοι, περιεχόμενα, αριθµοί, λέξεις-κλειδιά, στόχοι γενικοί / επιµέρους
Μετακείµενα: Συνόψεις δραστηριότητες/ασκήσεις, επαλήθευσης γνώσεων δεξιοτήτων, προσαρτήματα, παραρτήματα, τελικές περιλήψεις, βιβλιογραφία, παραποµπές, οδηγοί για περαιτέρω μελέτη, γλωσσάρια
Δεύτερη δέσµη: διακείμενα-επικείμενα-παρακείμενα-περικείμενα
∆ιακείµενα: Συμπεράσματα, συνόψεις, περιλήψεις, δραστηριότητες, ασκήσεις αυτοαξιολόγησης, μηχανισµοί ανατροφοδότησης, μηχανισμοί κατανόησης/ εφαρμογής
Επικείµενα: Ορισµοί, διασαφηνίσεις, γλωσσάρια, κείµενα γέφυρες, συνδετικά κείµενα, κρίκοι, εγκάρσια θέµατα / έννοιες
Παρακείμενα: Μη γλωσσικά/ ηµι-γλωσσικά στοιχεία, φωτογραφίες τυπογραφικές ιδιαιτερότητες, γραμματοσειρές, οδηγίες σχήματα, εικόνες
Περικείµενα: Κείµενα σε παράθυρα, αναφορές, οδηγοί για περαιτέρω μελέτη, γλωσσάρια, μελέτες περίπτωσης, παραδείγματα, σενάρια, παράλληλα κείµενα, κείµενα αναφοράς
Τρίτη δέσµη: Πολυκείµενα –Πολυαντικείµενα
Πολυαντικείµενα: Οπτικοακουστικό Υλικό σε μορφές πολυµέσων, κασετών ήχου, βίντεο κασετών
Πολυκείµενα: Οδηγίες Γραπτών εργασιών, Σχόλια Καθηγητή/ Συμβούλου, Αξιολόγηση Γραπτών Εργασιών, Βοηθήματα Ανάπτυξης Δεξιοτήτων, Έντυπες Μορφές Επικοινωνίας.
Για τον σχεδιασμό του ΕΥ της παρούσας εργασίας χρησιμοποιήθηκε το μοντέλο- κατηγοριοποίηση κειμένων των West- Λιοναράκη. Ο λόγος που επιλέχθηκε το συγκεκριμένο μοντέλο είναι η ελευθερία προσαρμοστικότητας και πολλαπλών μεθοδολογικών προσεγγίσεων που προσφέρει ανάλογα με τις ανάγκες και τους στόχους κάθε εκπαιδευτικής ομάδας. 
[bookmark: _Toc68136342]2.3 Εκπαιδευτικά Προγράμματα Πρώτων Βοηθειών σχεδιασμένα με την εξΑε
Οι Τεχνολογίες Πληροφορίας και Επικοινωνίας (ΤΠΕ)  όπως αναφέρθηκε και παραπάνω κατέχουν κυρίαρχο ρόλο στην νέα διάσταση της κοινωνικής ζωής και ιδιαίτερα στο κομμάτι της εκπαίδευσης. Η εξ αποστάσεως εκπαίδευση και οι ΤΠΕ έχουν αποτελέσει βασικό άξονα δημιουργίας εκπαιδευτικών προγραμμάτων τόσο βασικής εκπαίδευσης όσο και επιμορφωτικού χαρακτήρα. Οι πρώτες βοήθειες παρόλο που αποτελούν ένα αντικείμενο το οποίο χρήζει πρακτικής εφαρμογής άρα υποστηρίζεται με την δια ζώσης εκπαίδευση, έχει γίνει προσπάθεια να μελετηθεί μέσω  εξ αποστάσεως προγραμμάτων.  Έχουν γίνει προσπάθειες να δημιουργηθούν προγράμματα πρώτων βοηθειών με την χρήση της εξΑε και των ΤΠΕ καθώς και έρευνες που αποτυπώνουν την άμεση ανάγκη επιμόρφωσης ιδιαίτερα των εκπαιδευτικών σχετικά με αυτές. 
Το Ινστιτούτο Εκπαιδευτικής Πολιτικής (ΙΕΠ) λοιπόν, αξιοποιώντας στην Πλατφόρμα «Αίσωπος», δημιούργησε στις 5/3/2021 ένα διαδραστικό ΕΥ σχεδιασμένο με βάση την εξΑε με σκοπό την εκπαίδευση μαθητών γυμνασίου για τις πρώτες βοήθειες. Οι μαθητές βρίσκονται στην εφηβική ηλικία χαρακτηριστικά της οποίας είναι η ενασχόληση με αθλήματα, η έντονη κινητικότητα, η άγνοια και η υποτίμηση των κινδύνων. Αυτό έχει σαν αποτέλεσμα την έκθεση τους σε ατυχήματα από απλά έως πολύ σοβαρά. Το σχολείο δεν παρέχει στους μαθητές τις απαραίτητες δεξιότητες και γνώσεις για το θέμα παρά μόνο αποσπασματικά όπως για παράδειγμα σε προγράμματα Αγωγής Υγείας. Ακόμα ένα ζήτημα των σχολικών μονάδων αποτελεί η απουσία του σχολικού νοσηλευτή, ο οποίος θα μπορούσε να παρέχει τις πρώτες βοήθειες σε μία επείγουσα κατάσταση. Επίσης θα μπορούσε να προετοιμάσει και να εκπαιδεύσει τα παιδιά στο τρόπο αντιμετώπισης μιας ανάλογης κατάστασης. Στο παρόν ψηφιακό σενάριο στόχος είναι οι μαθητές να αναπτύξουν τις απαραίτητες δεξιότητες ώστε να ανταπεξέρχονται κατάλληλα και με αυτοπεποίθηση σε μια δύσκολη κατάσταση για τον εαυτό τους ή τους συμμαθητές τους, μέχρι την παροχή εξειδικευμένης ιατρικής βοήθειας.  
Παράλληλα θα αποκτήσουν κατάλληλες στάσεις και συμπεριφορές για να παίρνουν τις σωστές αποφάσεις και να αποφεύγουν δυσάρεστες καταστάσεις. 
Το συγκεκριμένο διαδραστικό ΕΥ απευθύνεται σε μαθητές ηλικίας 12-15 ετών και ο προβλεπόμενος χρόνος μελέτης υπολογίζεται στις 3 ώρες. Ο χώρος διεξαγωγής του προγράμματος θα είναι η σχολική τάξη. 
Το ψηφιακό σενάριο θα περιέχει οπτικοακουστικό υλικό, ερωτήσεις πολλαπλών επιλογών, σωστού λάθους, παιχνίδι μνήμης, διαδραστικές εικόνες και βίντεο ώστε οι μαθητές να εξοικειωθούν και να εφαρμόζουν τις βασικές γνώσεις πρώτων βοηθειών. Για το εκπαιδευτικό αυτό πρόγραμμα δεν έχει υπάρξει κάποια μελέτη ακόμα, αναφορικά με τα αποτελέσματα παρακολούθησης του. Το αναφερόμενο σενάριο «Πρώτες Βοήθειες» έχει χαρακτηρισθεί ως υποδειγματικό ύστερα από εργασία επιστημονικής επιτροπής εμπειρογνωμόνων (Εκπαιδευτικός Αυξημένων Προσόντων, Σχολικοί Σύμβουλοι, Μέλος ΔΕΠ / Επιστημονικό Προσωπικό του ΙΕΠ).

Το 2012 ακόμα ένα πρόγραμμα με την χρήση της εξAε δημιουργήθηκε στο πανεπιστήμιο Anadolu στην Τουρκία. Δημιουργήθηκε μία διδασκαλία βασικών δεξιοτήτων πρώτων βοηθειών για αντιμετώπιση οικιακών ατυχημάτων σε παιδιά με αναπτυξιακές διαταραχές μέσω μοντελοποίησης βίντεο. Το συγκεκριμένο πρόγραμμα εφαρμόστηκε σε τρία παιδιά δημοτικής εκπαίδευσης με αναπτυξιακές διαταραχές μέσω ενός “μοντέλου καταστάσεις δεξιοτήτων πρώτων βοηθειών”,  χρησιμοποιώντας δηλαδή συγκεκριμένα στάδια για την αντιμετώπιση ατυχήματος.  Αναλυτικά στην μελέτη ήταν τρία αγόρια ηλικίας 7 έως 9 ετών με αυτισμό που είχαν εγγραφεί σε δημοτικά σχολεία  ως μαθητές ένταξης. Και τα τρία παιδιά μπορούσαν να αναγνωρίσουν μία επείγουσα κατάσταση αλλά δεν γνώριζαν τον τρόπο αντιμετώπισης της.  Τα αποτελέσματα της έρευνας έδειξαν ότι το μοντέλο κατάρτισης δεξιοτήτων βοηθειών ήταν αποτελεσματικό και τα άτομα διατήρησαν τις δεξιότητες που απέκτησαν για περικοπές,  εκδορές και μικρά εγκαύματα σε διάφορα μέρη του σώματός τους και από διάφορα υλικά.  Τα δεδομένα κοινωνικής εγκυρότητας που συλλέχθηκαν μέσω της κοινωνικής σύγκρισης αποκάλυψαν ότι τα άτομα δεν μπορούσαν αυτές τις συμπεριφορές στόχου πριν από την παρέμβαση.

Το ΕΚΠΑ (Εθνικό Καποδιστριακό Πανεπιστήμιο Αθηνών) σε συνεργασία με την Εταιρεία Ελληνικής Παιδιατρικής Νοσηλευτικής δημιούργησαν ένα εγχειρίδιο για εκπαιδευτικούς με τίτλο « Το παιδί με σακχαρώδη διαβήτη στο σχολείο», το οποίο εγκρίθηκε ως εκπαιδευτικά κατάλληλο για εκπαιδευτικούς Πρωτοβάθμιας και Δευτεροβάθμιας Εκπαίδευσης με την με αρ. πρωτ. 14/21-4-16 πράξη του Ινστιτούτου Εκπαιδευτικής Πολιτικής, Υπουργείο Παιδείας, Έρευνας και Θρησκευμάτων. Το εγχειρίδιο αυτό δημιουργήθηκε για να διευκολύνει το έργο των εκπαιδευτικών στην αντιμετώπιση πιθανών προβλημάτων του παιδιού με σακχαρώδη διαβήτη τύπου 1 (ΣΔΤ1) στο σχολείο. Το κίνητρο συγγραφής, αποτέλεσε η μη ύπαρξη σχολικού νοσηλευτή και η έλλειψη βασικών γνώσεων των εκπαιδευτικών στην αντιμετώπιση των προβλημάτων του παιδιού με νεανικό διαβήτη στο σχολείο. Ο σχολικός νοσηλευτής διασφαλίζει την ομαλή προσαρμογή του παιδιού στο σχολικό περιβάλλον και προάγει τη συνεργασία και την επικοινωνία μεταξύ οικογένειας παιδιού και εκπαιδευτικού. Είναι γεγονός ότι στην ελληνική πραγματικότητα, οι εκπαιδευτικοί συχνά επιφορτίζονται με την ευθύνη της αντιμετώπισης πιθανών προβλημάτων, που εμφανίζει το παιδί με νεανικό διαβήτη στο σχολείο. Κύριος στόχος του είναι η απόκτηση βασικών γνώσεων και δεξιοτήτων για τη θεραπευτική προσέγγιση και την αντιμετώπιση επειγουσών καταστάσεων του μαθητή με ΣΔΤ1.

Με βάση τα παραπάνω δεδομένα, καταλήγουμε στο συμπέρασμα ότι έχουν δημιουργηθεί εξ αποστάσεως προγράμματα πρώτων βοηθειών για διάφορες ομάδες ανθρώπων όπως παιδία γυμνασίου, παιδιά με αυτισμού κ.α. Μία μεγάλη ομάδα ατόμων που χρήζει επιμόρφωσης σχετικά με τις πρώτες βοήθειες αποτελούν οι εκπαιδευτικών και των δύο βαθμίδων. Το σχολείο αποτελεί περιβάλλον όπου τα παιδιά περνάνε αρκετές ώρες την ημέρα εκεί, δημιουργούνται έτσι μεγάλες πιθανότητες να τραυματιστούν. Οι εκπαιδευτικοί λοιπόν καλούνται να αντιμετωπίσουν ένα επείγον γεγονός, χωρίς να έχουν πάντα τις κατάλληλες γνώσεις. Παρακάτω παρουσιάζονται έρευνες που δηλώνουν πόσο σημαντική είναι η γνώση των πρώτων βοηθειών και ποία είναι η άποψη των εκπαιδευτικών για αυτό. 
Σε έρευνα που έγινε το 2009 σε δημόσια σχολεία Πρωτοβάθμιας και Δευτεροβάθμιας Εκπαίδευσης  στην Β΄ διεύθυνση Αθηνών (271 σχολεία), διαπιστώθηκε ότι το μεγαλύτερο ποσοστό των ατυχημάτων και συγκεκριμένα το 89,6% συμβαίνουν στα διαλείμματα. Με ποσοστό 40% ακλουθούσαν τα ατυχήματα που συμβαίνουν στο μάθημα της φυσικής αγωγής, το 11% των ατυχημάτων προκύπτουν σε εκδρομές- περιπάτους και μόλις το 1,6% κατά την προσέλευση και αποχώρηση των μαθητών στο σχολείο. Το 31% του δείγματος της έρευνας είχε παρακολουθήσει σεμινάρια σχετικά με την παροχή των πρώτων βοηθειών και η πλειοψηφία (90%) δήλωσε ότι ανταποκρίθηκε ικανοποιητικά όταν παρουσιάστηκε ανάγκη σε αντίθεση με τους εκπαιδευτικούς που δεν είχαν λάβει αντίστοιχη εκπαίδευση. Σημειώθηκε ακόμα ότι το συνολικό δείγμα απάντησε μόλις με ποσοστό 21,15%. Επιπλέον διαπιστώθηκε ότι η συχνότητα εμφάνισης των ατυχημάτων είναι μεγαλύτερη στην Πρωτοβάθμια από την Δευτεροβάθμιας εκπαίδευση. Επομένως κρίθηκε επείγουσα η ανάγκη επιμόρφωσης των εκπαιδευτικών των σχολικών μονάδων στην πρόληψη ατυχημάτων και την παροχή πρώτων βοηθειών (Τριπόδης, 2009). 
Στην διδακτορική διατριβή της Αλεξανδροπούλου έκανε έρευνα για την «αξιολόγηση αποτελεσματικότητας προγράμματος αγωγής υγείας πρώτων βοηθειών σε προσωπικό σχολειών ειδικής αγωγής» ( Αλεξανδροπούλου, 2010). Τα αποτελέσματα της έρευνας έδειξαν ότι μόνο το 33.5% των εκπαιδευτικών που συμμετείχαν στην έρευνα, είχαν συμμετάσχει σε εκπαιδευτικό πρόγραμμα πρώτων βοηθειών, ενώ το 66,5% όχι. Επίσης, το ποσοστό των εκπαιδευτικών που είχαν εμπειρία στην παροχή πρώτων βοηθειών ανερχόταν στο 42,2%, σε αντίθεση με το 57,8% που δεν είχε ανάλογη εμπειρία. Ακόμα οι συμμετέχοντες που τους ζητήθηκε να παρέχουν πρώτες βοήθειες δήλωσαν ότι τα συμβάντα διαδραματίστηκαν στο σχολικό περιβάλλον (57,9%). Τέλος, στο ερώτημα αν η ύπαρξη του σχολικού νοσηλευτή είναι απαραίτητη, η απάντηση ήταν θετική με συντριπτικό ποσοστό 99,4%. 
 Έρευνα που πραγματοποιήθηκε από τον Βρετανικό Ερυθρό Σταυρό το Φεβρουάριο του 2010 έδειξε ότι το 52% των εκπαιδευτικών Δευτεροβάθμιας Εκπαίδευσης στο Ηνωμένο Βασίλειο δεν είχαν την αυτοπεποίθηση να διδάξουν πρώτες βοήθειες. Την ίδια περίοδο θεσμοθετήθηκε πως η εκπαίδευση στις πρώτες βοήθειες θα καταστεί υποχρεωτική στο νέο πρόγραμμα Προσωπικής Υγείας και Κοινωνικής Εκπαίδευσης (PHSE)  από τον Σεπτέμβριο του 2011. Το μεγαλύτερο μέρος των εκπαιδευτικών που έλαβαν μέρος στην δημοσκόπηση DJS του Βρετανικού Ερυθρού Σταυρού υποστήριξαν ότι πρέπει να διδάσκονται οι πρώτες βοήθειες στα σχολεία. Αντίθετα όμως το 1/3 από αυτούς αισθάνθηκε ότι τα σχολεία δεν είναι κατάλληλα να αναλάβουν μία τέτοια εκπαιδευτική διαδικασία. 
Σε έρευνα που έγινε για την «αξιολόγηση γνώσεων των εκπαιδευτικών σε θέματα παροχής πρώτων βοηθειών σε σχολεία δευτεροβάθμιας εκπαίδευσης του νομού της περιφέρεις Πελοποννήσου» (Μπουτσικάρη, 2014), έδειξε ότι οι γυναίκες εκπαιδευτικοί  με ποσοστό 55.7% είχαν περισσότερες γνώσεις για τις πρώτες βοήθειες σε σχέση με τους άντρες με ποσοστό 44.3%. Επιπλέον, οι συμμετέχοντες που είχαν παρακολουθήσει κάποιο πρόγραμμα εκπαίδευσης για τις πρώτες βοήθειες κατά την διάρκεια της σχολικής τους εμπειρίας είχαν περισσότερες γνώσεις για το αντικείμενο, συγκριτικά με τους συμμετέχοντες που δεν είχαν παρακολουθήσει. Ακόμα περισσότερες γνώσεις έδειξε να κατέχουν οι εκπαιδευτικοί (35.8%) που είχαν κάποια εμπειρία στην παροχή πρώτων βοηθειών στο σχολικό περιβάλλον. Τέλος, οι συμμετέχοντες που γνώριζαν για τις πρώτες βοήθειες, θεώρησαν απαραίτητη την ύπαρξη του σχολικού νοσηλευτή.
Σύμφωνα με τις παραπάνω αναφορές τόσο για τα προγράμματα πρώτων βοηθειών που είναι σχεδιασμένα με την εξΑε όσο και τις έρευνες που έχουν γίνει σχετικά με την αντιμετώπιση έκτακτων καταστάσεων στο σχολικό περιβάλλον και την παροχή πρώτων βοηθειών, είναι αντιληπτό ότι η επιμόρφωση των εκπαιδευτικών κρίνεται ως επιτακτική ανάγκη. Παρόλο βέβαια αυτή την αναγκαιότητα, μέχρι στιγμής υπάρχει μία έλλειψη στην βιβλιογραφία, καθώς δεν έχει δημιουργηθεί ένα ολοκληρωμένο πρόγραμμα επιμόρφωσης πρώτων βοηθειών των εκπαιδευτικών. Λαμβάνοντας υπόψη τις απόψεις  των εκπαιδευτικών αντιλαμβανόμαστε ότι το μεγαλύτερο ποσοστό θεωρεί απαραίτητη την επιμόρφωση του σχετικά με την παροχή πρώτων βοηθειών.  

Η επιμόρφωση των εκπαιδευτικών αποτελεί πεδίο ενδιαφέροντος εδώ και πολλά χρόνια. Οι Χατζηδήμου& Ταρατόρη (2000) παρατηρούν ότι από το 1922 και μετά αρχίζει να έρχεται στο προσκήνιο η έννοια της βελτίωσης του εκπαιδευτικού έργου και σκοπός της επιμόρφωσης των εκπαιδευτικών παύει να είναι μόνο η παροχή  γνώσεων σε συγκεκριμένα μόνο γνωστικά αντικείμενα. Αργότερα εκτός από τον όρο «επιμόρφωση», χρησιμοποιήθηκε και ο όρος «μετεκπαίδευση». 
Ο Μαυρογιώργος(1999: 101) ορίζει την επιμόρφωση των εκπαιδευτικών ως  «το σύνολο των δραστηριοτήτων και διαδικασιών που συνδέονται με τη σύλληψη, το σχεδιασμό και την εφαρμογή ειδικών προγραμμάτων, που έχουν ως πρωταρχικό σκοπό τον εμπλουτισμό, την αναβάθμιση και την περαιτέρω ανάπτυξη των ακαδημαϊκών – θεωρητικών ή πρακτικών επαγγελματικών και προσωπικών ενδιαφερόντων, ικανοτήτων, γνώσεων και δεξιοτήτων των εκπαιδευτικών κατά τη διάρκεια της θητείας τους». Αντίθετα το Παιδαγωγικό Ινστιτούτο (2009) υποστηρίζει ότι ως  επιμόρφωση εκπαιδευτικών «αποτελεί η συνεχής διαδικασία, η οποία συνδέει τη βασική κατάρτιση με την επαγγελματική δραστηριότητα, με στόχο την απόκτηση γνώσεων, την ανάπτυξη δεξιοτήτων και την υιοθέτηση στάσεων που θα επιτρέψουν στους εκπαιδευτικούς και στα στελέχη της εκπαίδευσης να αξιοποιούν ποιοτικά τις επιστημονικές και παιδαγωγικές εξελίξεις, να αναπτύσσουν την ικανότητα αναστοχασμού της εκπαιδευτικής τους δράσης και να ανταποκρίνονται με επιτυχία στις προκλήσεις της κοινωνίας της γνώσης». Η επιμόρφωση των εκπαιδευτικών θεωρείται αναγκαία καθώς αυξάνεται σταδιακά η επαγγελματική αποδιοργάνωση, δηλαδή η θεωρητική αποδυνάμωση και σταδιακή απώλεια γνωστικών και παιδαγωγικών στοιχείων που αποκτήθηκαν στη διάρκεια της βασικής επαγγελματικής κατάρτισης και επαγγελματικής πορείας (Μαυροειδής και Τύπας, 2001). Δεν υπάρχει ένας ενιαίος ορισμός για την επιμόρφωση που να είναι κοινά αποδεκτός, υπάρχουν ορισμένες αρχές που αφορούν στην έννοια της επιμόρφωσης και συμφωνούν ως προς αυτή. Ο Ξωχέλλης (1991) αναφέρει ότι η επιμόρφωση έχει ως προϋπόθεση την εκπαίδευση των εκπαιδευτικών, με αναφορά στην εξειδίκευση από επιστημονικής άποψης, στην κατάρτιση και στην αντιμετώπιση πρακτικών ζητημάτων. Η επιμόρφωση δρα υπό την έννοια της ανανέωσης και της βελτίωσης όσων περιλαμβάνονται στην αρχική εκπαίδευση, αξιοποιώντας τα νέα σύγχρονα δεδομένα και προσφέροντας τις απαραίτητες γνώσεις και δεξιότητες τόσο σε θεωρητικό όσο και σε ερευνητικό επίπεδο (Χατζηπαναγιώτου, 2001). Με αυτόν τον τρόπο επιβεβαιώνεται η άποψη του Ξωχέλλη (1991) που υποστηρίζεται ότι ικανοποιούνται μέσω της επιμόρφωσης οι ανάγκες από επιστημονική άποψη που ενδέχεται να εμφανίζει ο εκπαιδευτικός.
Ο βασικός σκοπός στη διαδικασία της επιμορφωτικής κατάρτισης και βελτίωσης του εκπαιδευτικού έργου, σχετικά με την μεθοδολογία καθώς και με τις ανάγκες των εκπαιδευτικών που συμμετέχουν σε αυτά, θεωρείται η αποτελεσματικότητα, όπως αυτή νοείται μέσω της επιτυχούς χρήσης και παιδαγωγικής αξιοποίησης των ΤΠΕ στη διδασκαλία, δεδομένου ότι η επιμορφωτική δράση, εν αντιθέσει προς εκείνους που δεν μετέχουν, ενισχύει την τάση προς αυτή την κατεύθυνση (Συμεωνίδης κ.ά., 2014), χωρίς, βεβαίως, να κρίνεται αμελητέος και ο ρόλος παραγόντων όπως οι υποδομές, η κατάρτιση ποιότητας, το συμβατό πρόγραμμα σπουδών, η αποτελεσματική συνεργασία μεταξύ του προσωπικού, καθώς και τυχόν οργανωτικά ή τεχνικής φύσεως ζητήματα (Αμανατίδης, 2013). Η επιμόρφωση αποτελεί πλέον θεσμό ζωτικής σημασίας, καθώς συμβάλλει θετικά σε ατομικό και συλλογικό επίπεδο στον τομέα της εκπαίδευσης, αφού αποτελεί σημαντικό προσόν στην επαγγελματική εξέλιξη και αναβάθμιση του εκπαιδευτικού, μιας και η βασική κατάρτιση που προκύπτει με την απόκτηση του πτυχίου του, κρίνεται πλέον ανεπαρκής (Αθανασούλα-Ρέππα κ.ά., 1999).Ο Χατζηπαναγιώτου (2001) επισημαίνει ότι η επιμόρφωση πρέπει να λειτουργεί με έναν τρόπο συνδετικό της επιστημονικής έρευνας και της εκπαιδευτικής πράξης. Η Φιλοκώστα (2010) τονίζει τη στενή σχέση μεταξύ της εκπαιδευτικής έρευνας και της παιδαγωγικής πράξης, επισημαίνοντας ότι τα ερευνητικά αποτελέσματα μπορούν κάλλιστα να αξιοποιηθούν για τον εκπαιδευτικό προγραμματισμό, τον προσδιορισμό των στόχων, της μεθοδολογίας και των περιεχομένων που είναι σημαντικά για την άσκηση του διδακτικού έργου συνολικά. Αυτό δικαιολογείται από το έντονο ερευνητικό ενδιαφέρον για τη συσχέτιση ανάμεσα στην επιμόρφωση των εκπαιδευτικών και στην ευρύτερη βελτίωση της μάθησης και της διδασκαλίας των μαθητών, όπως διαφαίνεται από πληθώρα μελετών που έχουν πραγματοποιηθεί για αυτό το σκοπό (Fullan, 1991· Huberman&Miles, 1984· Ingvarson&Coulter, 1987· Joyce&Showers, 1995).

Οι κοινωνικοοικονομικές συνθήκες κάθε χώρας, το ισχύον εκπαιδευτικό της σύστημα, το ιδεολογικό της πλαίσιο και οι ανάγκες των εκπαιδευτικών αποτελούν τους άξονες διαμόρφωσης της τυπολογίας της επιμόρφωσης. Την θέση αυτή έρχεται να υποστηρίξει ο Κιουλάνης αναφέροντας χαρακτηριστικά ότι «η επιμόρφωση διακρίνεται σε υποχρεωτική και προαιρετική, εισαγωγική και περιοδική, ενδοσχολική ή εξωσχολική, ταχύρρυθμη ή μεγάλης διάρκειας. Η καθιέρωσή της εξαρτάται από το σύνολο των κοινωνικών, πολιτικών, οικονομικών και πολιτιστικών δεδομένων που χαρακτηρίζουν ένα εκπαιδευτικό σύστηµα σε µια δεδομένη χρονική στιγµή» (Κιουλάνης, 2007:36). Στην χώρα μας η  επιμόρφωση των εκπαιδευτικών διακρίνεται σε υποχρεωτική και προαιρετική. Οι προβλεπόμενες μορφές υποχρεωτικής επιμόρφωσης ( άρθρο 1 του Π.Δ 250/92) είναι οι εξής:
· Εισαγωγική επιμόρφωση (ως τέσσερις μήνες) για τους υποψήφιους προς διορισμό εκπαιδευτικούς της Πρωτοβάθμιας και της Δευτεροβάθμιας Εκπαίδευσης.
· Περιοδική επιμόρφωση σε δύο επιμορφωτικούς κύκλους κάθε ακαδημαϊκό έτος (έως τρεις μήνες) για μόνιμους εκπαιδευτικούς.
· Ειδικά επιμορφωτικά προγράμματα βραχείας διάρκειας, από 10 έως 100 ώρες για όλους τους υπηρετούντες εκπαιδευτικούς και ως 200 ώρες για τους εκπαιδευτικούς που υπηρετούν σε μονάδες Ειδικής Αγωγής.
· Επιμορφωτικά προγράμματα για την κάλυψη ειδικών αναγκών των μελών της εκπαιδευτικής κοινότητας που αφορούν την επιμόρφωση των στελεχών στην εκπαίδευση (Ν.2986/02), των ιδιωτικών εκπαιδευτικών ( άρθρο 7 του Π.Δ. 250/92), των ομογενών που υπηρετούν ως αποσπασμένοι εκπαιδευτικοί σε ελληνικά σχολεία του εξωτερικού ( άρθρο 8 του Π.Δ 250/92), των εκπαιδευτικών της εκκλησιαστικής εκπαίδευσης ( άρθρο 8 του παραπάνω Π.Δ.) και των εκπαιδευτικών στο πλαίσιο των ευρωπαϊκών προγραμμάτων όπως ComeniusLingua, Arion, Ε.Π.Ε.Α.Ε.Κ (Επιχειρησιακό Πρόγραμμα "Εκπαίδευση και Αρχική Επαγγελματική Κατάρτιση"), Κοινωνία της Πληροφορίας.
· Μετεκπαίδευση εκπαιδευτικών Πρωτοβάθμιας Εκπαίδευσης.

Η επιμόρφωση μπορεί να ταυτιστεί με την ενημέρωση, την εμβάθυνση, την εξειδίκευση, την πρόσθετη μόρφωση, την προετοιμασία για αλλαγές, αναπλήρωση της παιδαγωγικής κατάρτισης, την ανταλλαγή απόψεων, την διαρκή μόρφωση, αλλαγή νοοτροπίας. Στις μέρες μας, η επιμόρφωση δύναται να χαρακτηριστεί αναπόσπαστο και αναγκαίο κομμάτι της εξέλιξης των εκπαιδευτικών της χώρας μας. Η «αναγκαιότητα» και η « επιμόρφωση» είναι λέξεις αλληλένδετες και αλληλοεξαρτώμενες. 
Η Μπαλίτα (2014) τονίζει ως κοινό ευρωπαϊκό στόχο την υιοθέτηση της διά βίου μάθησης του εκπαιδευτικού, στο πλαίσιο μιας ευρύτερης επαγγελματικής εξέλιξης και ανάπτυξης. Στο χώρο της Ελλάδας, η ιδέα αυτή αποτυπώθηκε με βάση το σχετικό με την επιμόρφωση των εκπαιδευτικών νόμο 3848/19.05.2010 που αφορά στην  αναβάθμιση του ρόλου του εκπαιδευτικού, καθώς και την καθιέρωση σημαντικών κανόνων αξιολόγησης και αξιοκρατίας στον τομέα της εκπαίδευσης. Στο συγκεκριμένο νόμο γίνεται προσπάθεια να επαναπροσδιοριστεί και να επανακαθοριστεί ο ρόλος του εκπαιδευτικού.

Οι τεχνικές επιμόρφωσης των εκπαιδευτικών προέρχονται από το χώρο της Εκπαίδευσης Ενηλίκων και ενσωματώνουν όλες τις βασικές αρχές της, οι οποίες αντιμετωπίζουν τον ενήλικα εκπαιδευόμενο  ως φορέα συναισθημάτων, εμπειριών, σκέψεων, επιθυμιών και βιωμάτων. Το 1960 εμφανίστηκε και αναπτύχθηκε η «Ανδραγωγική Θεωρία»,  υποστηρικτής της οποίας θεωρείται ο MalcomKnowles, και η οποία έχει χαρακτηριστεί ως «την τέχνη και η επιστήμη να βοηθάς ενηλίκους να μαθαίνουν». Επισημάνθηκε από τον Knowles (1980) ότι οι ενήλικες εκπαιδευόμενοι έχουν συγκεκριμένα χαρακτηριστικά, διαφορετικά από εκείνα των παιδιών στην διαδικασία της μάθησης, γεγονός που καθιστά απαραίτητη την τροποποίηση της μεθοδολογίας  και διδακτικών τεχνικών κατά την εκπαίδευσή τους. Στην συγκεκριμένη θεωρία πρωταρχικό ρόλο κατέχει η ανάγκη των ενηλίκων για αυτοπραγμάτωση, δηλαδή για αναγνώριση των ικανοτήτων τους και ανάπτυξη των δυνατοτήτων τους. Ο Κόκκος(2005), επισημαίνει έξι βασικές παραδοχές της:
·  Οι ενήλικες έχουν την ανάγκη του αυτοκαθορισμού, του να παίρνουν δηλαδή οι ίδιοι/ες τις αποφάσεις που αφορούν κάθε δραστηριότητα  της ζωής τους.
·  Έχουν την ανάγκη να γνωρίζουν εκ των προτέρων γιατί είναι σημαντικό να οδηγηθούν στο να μάθουν κάτι πριν καν εισέλθουν στη διαδικασία της μάθησης.
·  Οι πολυσύνθετες εμπειρίες και τα βιώματα των ενηλίκων αποτελούν πηγή μάθησης και αφόρμησης νέων γνώσεων, διαφοροποιώντας την εκπαίδευσή τους από αυτή των παιδιών.
· Οι ενήλικες έχουν την ανάγκη να συνδέουν τις γνώσεις που παίρνουν με τις καταστάσεις που καλούνται να αντιμετωπίσουν στην καθημερινότητά τους.
·  Επιθυμούν οι νέες γνώσεις να είναι πρακτικές και όχι ακαδημαϊκές και αφηρημένες.
· Τα κίνητρα των ενηλίκων εκπαιδευομένων για μάθηση  είναι εσωτερικά και σε ελάχιστο βαθμό εξωτερικά (Κόκκος,2005).
Η θεωρία του Κnowles δέχθηκε κριτική ειδικότερα στην διάσταση του αυτό-καθορισμού των εκπαιδευομένων  την οποία πολλοί υποστηρίζουν ότι συναντάμε και στην εκπαίδευση των παιδιών. Κατά συνέπεια, δεν μπορεί να αποτελεί προνόμιο και κύριο γνώρισμα αποκλειστικά των ενηλίκων, γι’ αυτό λοιπόν δεν μπορεί να βασιστεί μια ολόκληρη θεωρία πάνω σε αυτή την παραδοχή (Rogers, 2004). Ο Jarvis (2004) διατυπώνει την πεποίθηση ότι η Ανδραγωγική δεν αποτελεί θεωρία ή μέθοδο διδασκαλίας των ενηλίκων παρά μια ανθρωπιστική και ιδεολογική  προσέγγιση αυτής.
Το 1970 εμφανίζεται μία άλλη θεωρία αυτή της «Μετασχηματίζουσας Μάθησης», η οποία αποτελούσε ένα συνονθύλευμα εκπαιδευτικών, κοινωνιολογικών και ψυχολογικών προσεγγίσεων καθώς περιελάμβανε δεδομένα από διάφορους ερευνητές, όπως τους Dewey, Knowles, Kegan κ.ά. (Κόκκος, 2005). Υποστηρικτής της θεωρίας της Μετασχηματίζουσας μάθησης είναι ο JackMezirow, ο οποίος  εκφράζει την άποψη ότι η κατανόηση και η ταξινόμηση της εμπειρίας και η ενσωμάτωσή της στο σώμα της ήδη υπάρχουσας γνώσης, ενδυναμώνει την ανθρώπινη ύπαρξη μπροστά στην απειλή του χάους. Επιπλέον υποστηρίζει ότι η μάθηση δεν αποτελεί απλώς προσθήκη νέων γνώσεων στις ήδη υπάρχουσες αλλά συνδέεται με τη δυνατότητα ανασχηματισμού της γνώσης που ήδη υπάρχει με σκοπό το άτομο να οδηγηθεί στη διαμόρφωση  μιας νέας  οπτικής και αντίληψης της πραγματικότητας (μετασχηματίζουσα οπτική). Οι ενήλικες, όπως τονίζει ο Mezirow (1978), οφείλουν  να αντιληφθούν ότι ασυνείδητα ανακαλούν τα βιώματά τους και διαμορφώνουν τις αντιλήψεις τους από αυτά, κατά συνέπεια μέσα από την κριτική σκέψη και την επανεξέταση των παραδοχών τους, μπορούν να οδηγηθούν στην «επανένταξή» τους στη ζωή μέσα από μια νέα θεώρηση των πραγμάτων.

Το σχολείο και συγκεκριμένα το κομμάτι της εκπαίδευσης πρέπει να ακολουθεί τις αλλαγές και τις εξελίξεις σε κάθε τομέα ανάπτυξης, με αποτέλεσμα να αυξάνεται η ταχύτητα μετάδοσης των πληροφοριών και των γνώσεων.  Οι εξελίξεις αυτές δεν ακυρώνουν όσα έχουν προηγηθεί στη βασική εκπαίδευση, αλλά την αποδυναμώνουν αισθητά. Σε αυτόν τον προσανατολισμό, η επιμόρφωση του εκπαιδευτικού είναι αναγκαία και βασική προϋπόθεση ώστε να αναπροσαρμοστεί ο τρόπος μάθησης και το περιεχόμενο (Βιτσιλάκη- Σορωνιάτη, 2002). Σύμφωνα με τον Γκότοβο (2006), ο εκπαιδευτικός κερδίζει μέσα από την επιμόρφωση τα απαιτούμενα κάθε φορά εφόδια, ώστε να ανταπεξέλθει στις ανάγκες της σχολικής πραγματικότητας. Οι Καρράς και Οικονομίδης (2015) πρεσβεύουν ότι πολλές από τις πτυχές της εκπαίδευσης αλλάζουν γρήγορα και συνεχώς, ενώ ο τρόπος διδασκαλίας μεταβάλλεται και αναθεωρείται διαρκώς, καθώς εντάσσονται καινοτομίες και γνωστικά αντικείμενα, ενώ ταυτόχρονα δημιουργούνται και ομάδες μαθητών με διαφορετική βάση, προέλευση και πολιτισμικό υπόβαθρο. Ο εκπαιδευτικός πρέπει να έχει στη διάθεσή του τις καινούριες σύγχρονες γνώσεις, δεξιότητες και ικανότητες, απαιτώντας να ακολουθηθούν και να ικανοποιηθούν οι ανάγκες της παγκοσμιοποίησης και της κοινωνίας της πληροφορίας, επιτελώντας αποτελεσματικά πολλαπλούς ρόλους (Καρράς & Οικονομίδης, 2015). Η επαγγελματική ανάπτυξη είναι απαραίτητη για τη βελτίωση της ποιότητας των εκπαιδευτικών και πρέπει να αντικατοπτρίζει τα στοιχεία της αποτελεσματικής διδασκαλίας (Girvan, Conneely & Tangney, 2016).
Δεδομένου ότι ο εκπαιδευτικός ενδέχεται να είναι επιφυλακτικός απέναντι σε διάφορου τύπου αλλαγές, καθίσταται φανερό ότι οι επιμορφώσεις ενδέχεται να συμβάλλουν στο να αμβλυνθούν οι οποιεσδήποτε αντιστάσεις. Σημαντικό σημείο αναφοράς αποτελούν οι μηχανισμοί άμυνας των εκπαιδευτικών συνδυαστικά με τις προϋπάρχουσες αξίες και γνώσεις είναι ισχυρό εμπόδιο στον τομέα της μάθησης (Κόκκος, 2005· Rogers, 1998). Συνεπώς, κάθε φορά που επιχειρείται να γίνει μια αλλαγή ή να ενταχθεί στην εκπαίδευση μια συγκεκριμένη καινοτομία, γίνεται προσπάθεια να υπάρχει η αντίστοιχη μέριμνα για επιμόρφωση των εκπαιδευτικών, ώστε να κατανοηθεί η αξία και η χρησιμότητα της αλλαγής ή της καινοτομίας, την οποία στη συνέχεια θα κληθούν να εφαρμόσουν στην πράξη (Φιλοκώστα, 2010).
[bookmark: _Toc68136348]2.5 Η εκπαίδευση των Ενηλίκων: Οριοθέτηση

Η εκπαίδευση ενηλίκων είναι μία έννοια που περιγράφεται με αρκετούς ορισμούς, ένας από τους οποίους είναι ο παρακάτω: «η εκπαίδευση ενηλίκων είναι μία διαδικασία, μέσω της οποίας άτομα ενήλικα, τα οποία δεν φοιτούν πλέον στο σχολείο, αναλαμβάνουν διάφορες δραστηριότητες με πρόθεση να αποκτήσουν γνώσεις, δεξιότητες, ικανότητες κλπ.» (Καψάλης& Παπασταμάτης, 2011). Σύμφωνα με τον ΟΟΣΑ, η εκπαίδευση ενηλίκων σχετίζεται με οποιουδήποτε τύπο μαθησιακής δραστηριότητας ή πρόγραμμα, το οποίο έχει σχεδιαστεί από κάποιον εκπαιδευτικό φορέα για την ικανοποίηση των αναγκών ενός ατόμου που δεν βρίσκεται πια στα ηλικιακά όρια της υποχρεωτικής εκπαίδευσης, ενώ παράλληλα προσδίδει στην εκπαίδευση έναν συλλογικό και κοινωνικό σκοπό (Κόκκος, 2005). Στόχος του αποτελείται η ανάπτυξη της προσωπικότητας των ατόμων όπως επίσης και στην αλλαγή κοινωνικών και πολιτικών συμπεριφορών μέσα από τη συγκρότηση κρατικής συνείδησης (Κυριάκης, 2011).
Στην Ελλάδα και σύμφωνα με τον νόμο 3879/2010 (Εφημερίς της κυβέρνησης, 2010) το θεσμικό πλαίσιο της εκπαίδευσης ενηλίκων διακρίνεται στις τρεις (3) παρακάτω κατηγορίες:(1)Τυπική εκπαίδευση,(2)Μη τυπική εκπαίδευση, (3) Άτυπη μάθηση. Το άρθρο 2 του νόμου αναφέρει για τις συγκεκριμένες κατηγορίες τα εξής:
· Η τυπική εκπαίδευση αναφέρεται στην οργανωμένη και δομημένη εκπαίδευση, η οποία λαμβάνει χώρα στο σχολείο και στην ανώτατη εκπαίδευση. Στην ίδια κατηγορία ανήκει και η γενική τυπική εκπαίδευση ενηλίκων δηλαδή τα σχολεία δεύτερης ευκαιρίας. 
· Η μη τυπική εκπαίδευση αφορά οργανωμένες δραστηριότητες με συγκεκριμένους στόχους κ ακροατήριο.
·  Η άτυπη μάθηση συνδέεται με μαθησιακές δραστηριότητες που πραγματοποιούνται πέραν του οργανωμένου εκπαιδευτικού πλαισίου. Οι δραστηριότητες αυτές έχουν αυτό-επιμορφωτικό χαρακτήρα , όπως γνώσεις, δεξιότητες και ικανότητες που αποκτούνται από την επαγγελματική εμπειρία.
Ως μια οργανωμένη εκπαιδευτική δράση χαρακτηρίζεται η εκπαίδευση των ενηλίκων άμεσα εξαρτώμενη από τις κοινωνικοπολιτικές εξελίξεις της εποχής. Διαφέρει σε σπουδαία κομμάτια από την γενική Διδακτική, καθώς ο ενήλικας μαθαίνει με ατομική ευθύνη, προσέγγιση και ρυθμό και για το λόγο αυτό υπάρχουν διαφορετικές θεωρίες εκπαίδευσης ενηλίκων. Μέσα λοιπόν στο πλαίσιο της Εκπαίδευσης Ενηλίκων οι εκπαιδευόμενοι μαθαίνουν με τους εξής τρόπους (Bell, 1997):
· Αυτοκατευθυνόμενα
· Μέσω εμπειρίας
· Μέσω του τρόπου μάθησης
· Μέσω της υπέρβασης των εμποδίων και των αναστολών τους (ανοιχτή μάθηση)
· Μέσω της Εξατομικευμένης μάθησης
· Μέσω της Κριτικής σκέψης
Η θεωρία που αφορά στην εκπαίδευση ενηλίκων έθεσε τη βάση για την ανάπτυξή της. Οι διάφορες θεωρητικές προσεγγίσεις που έχουν διατυπωθεί, οδήγησαν στη διευκόλυνση της μαθησιακής διαδικασίας, με την υιοθέτηση νέων μορφών διδασκαλίας και την εγκατάλειψη της παραδοσιακής. (Humbackova&Semradova, 2014).

Τα τελευταία χρόνια η επαγγελματική πρόοδος των εκπαιδευτικών αποτελεί ένα ιδιαίτερα ευρέως γνωστό πεδίο μελέτης, το οποίο ανήκει στην Δια Βίου Μάθηση και ορίζεται ως  διαδικασίας διεύρυνσης των επιστημονικών και παιδαγωγικών γνώσεών του, εμπλουτισμού των δεξιοτήτων του, διδασκαλίας και διαχείρισης της τάξης, κυρίως, όμως, δόμησης αυτοαντίληψης και αυτοσυναίσθησης ως υπεύθυνου επαγγελματία που προβληματίζεται και στοχάζεται πάνω στο έργο του, δοκιμάζει και πειραματίζεται στο χώρο της εργασίας του με συναίσθηση της αποστολής του και συνείδηση των συνεπειών της εργασίας του τόσο σε ατομικό όσο και σε κοινωνικό επίπεδο (Hargreaves, 1994 όπ. αν. στο: Ανδρής, 2015:157), βασιζόμενη αφενός στη διαδικασία της άτυπης μάθησης, η οποία τροφοδοτείται μέσω της εμπειρίας και της διδασκαλίας, ενώ αφετέρου στηρίζεται και στην τυπική μάθηση, μεθοδευμένη και οριζόμενη από ποικίλους φορείς, μέσω επιμορφωτικών δράσεων, όπως σεμινάρια, συνέδρια, συμβουλευτικούς κύκλους συναντήσεων ή βιωματικά εργαστήρια (Μπίκος και Τζιφόπουλος, 2013). Η επαγγελματική ανάπτυξη των εκπαιδευτικών, σύμφωνα με τη Grossman (όπως αναφέρεται στο Φώκιαλη, Κουρουτσίδου&Λέφα, 2005), συνδέεται με την ανάπτυξη οραμάτων σε σχέση με την εκπαιδευτική διαδικασία και τη σχολική κουλτούρα και στοχεύει στην συνειδητοποίηση από την πλευρά των εκπαιδευτικών του διευρυμένου ρόλου τους σε μια απαιτητική  σχολική πραγματικότητα. Ο Griffin έρχεται να συμπληρώσει και να επισημάνει την σύνδεση μεταξύ της επαγγελματικής ανάπτυξης και αλλαγών, τόσο σε επίπεδο στάσεων και αντιλήψεων, όσο και σε επίπεδο εκπαιδευτικών πρακτικών με στόχο τη βελτίωση των μαθησιακών αποτελεσμάτων και του ψυχολογικού κλίματος στο χώρο εργασίας (όπως αναφέρεται στο Φώκιαλη, Κουρουτσίδου&Λέφα, 2005).  Με τον όρο επαγγελματική ανάπτυξη εμπεριέχεται η αντιμετώπιση των εκπαιδευτικών ως επαγγελματιών.  Ο Σαλτερής (2006), ορίζει τον/την επαγγελματία εκπαιδευτικό ως εκείνον/η που:
· είναι σε θέση να χειριστεί την «διαφορετικότητα» των μαθητών/τριών αφού προηγουμένως έχει προσεγγίσει και έχει κατανοήσει το θέμα επιστημονικά, προχωρώντας στην αποδοχή του, 
· ενθαρρύνει και υποστηρίζει τη συνεργασία με όλους όσους απαρτίζουν τη σχολική κοινότητα,
· προωθεί και υποστηρίζει εμπράκτως τις πανανθρώπινες οικουμενικές αξίες και
· κατανοεί την ιδιαιτερότητα και περιπλοκότητα του επαγγέλματός του/της και μεριμνά για την επαγγελματική και προσωπική του/της ανάπτυξη μέσω της συνεχούς εκπαίδευσης και της αναθεώρησης στάσεων και αντιλήψεων αλλά και μέσω της ενίσχυσης των δεξιοτήτων που οδηγούν στην επιτυχή διαχείριση των προβλημάτων που ανακύπτουν καθημερινά τόσο κατά την εκπαιδευτική διαδικασία όσο και κατά την διαδικασία  διοίκησης των σχολικών μονάδων.
Η επαγγελματική ανάπτυξη των εκπαιδευτικών ξεκινάει από τη στιγμή της απόφασης σε επίπεδο επαγγελματικού προσανατολισμού, συνεχίζεται με την βασική εκπαίδευση στο πανεπιστήμιο, εμπλουτίζεται από την καθημερινή «μαθητεία» και την όποια επιμόρφωση λαμβάνει χώρα στο μεσοδιάστημα και διαρκεί μέχρι και την αφυπηρέτηση του/της εκπαιδευτικού. Όλες αυτές οι φάσεις είναι αλληλοσυνδεόμενες και  αποτελούν επιμέρους σημεία ενός όλου που δεν είναι άλλο από την επαγγελματική ανάπτυξη και εξέλιξη  υπό το πρίσμα της Δια βίου Μάθησης των εκπαιδευτικών (Παπαναούμ, 2005).
Είναι λοιπόν ολοφάνερο ότι οι έννοιες επιμόρφωση, Δια βίου Μάθηση και επαγγελματική ανάπτυξη είναι αλληλεξαρτώμενες και αλληλένδετες και συνυπάρχουν στο επάγγελμα του εκπαιδευτικού. Εφοδιάζουν το άτομο με όλες τις απαραίτητες γνωστικές δεξιότητες για να ανταπεξέλθει στα καθημερινά του καθήκοντα αλλά και να δημιουργούν τις απαραίτητες προϋποθέσεις για αναστοχασμό και ανάπτυξη προσωπικών δεξιοτήτων και ενσυναίσθησης με απώτερο σκοπό την καλύτερη προσαρμογή του ατόμου στο εργασιακό του περιβάλλον, την ανάπτυξη θετικού ψυχολογικού κλίματος και την βελτιστοποίηση της μαθησιακής διαδικασίας.
Ο Korthagen (2017) υποστηρίζει ότι η αποτελεσματική επαγγελματική ανάπτυξη είναι μια επιμορφωτική εμπειρία που προσθέτει γνώσεις και εκπαιδευτικές πρακτικές στο ρεπερτόριο των εκπαιδευτικών, ενώ παράλληλα δίνει κίνητρο και εμπνέει τους εκπαιδευτικούς να συνεχίσουν να μαθαίνουν στο χώρο του αντικειμένου τους για να προάγουν τη μάθηση των μαθητών. Οι Koh, Chai και Lim (2017) υποδεικνύουν ότι η αποτελεσματική επαγγελματική ανάπτυξη επιτρέπει στους εκπαιδευτικούς να ξεπεράσουν τις θεωρίες της μάθησης, να ακολουθήσουν μια πιο πρακτική προσέγγιση για να πετύχουν τους στόχους τους και να συνεργαστούν με άλλους εκπαιδευτικούς για να προωθήσουν τη μάθηση και τις βέλτιστες πρακτικές. Σύμφωνα με τους Darling- Hammond, Hyler και Gardner (2017) οι εκπαιδευτικοί για να μάθουν, πρέπει να βιώσουν και να δουν τη σχέση ανάμεσα στην απόκτηση νέων γνώσεων και στην εφαρμογή τους. Κατά συνέπεια, η αποτελεσματική επαγγελματική ανάπτυξη πρέπει να λαμβάνει υπόψη τις θεωρίες για τη μάθηση των ενηλίκων που βασίζονται στις εμπειρίες των εκπαιδευτικών για να συνδέσουν τη μετάδοση της μάθησης σε ένα αυθεντικό πραγματικό περιβάλλον (Richmond & Manokore, 2011). Η επαγγελματική ανάπτυξη που περιλαμβάνει τους εκπαιδευτικούς σε ένα εποικοδομητικό μοντέλο μάθησης έχει ως αποτέλεσμα εκπαιδευόμενους που μπορούν να βελτιώσουν την πρακτική τους και να επηρεάσουν τη μάθηση των μαθητών (Korthagen, 2017).

Η υγεία και η απόλαυση στο υψηλότερο δυνατό επίπεδο της αποτελεί ένα από τα θεμελίωση δικαιώματα κάθε ανθρώπου, και δεν υπόκειται σε διακρίσεις φύλου, εθνικότητας, φύλου ή άλλων κοινωνικών και οικονομικών καταστάσεων. Ο Παγκόσμιος Οργανισμός Υγείας (WHO), το 1946 ορίζει την υγεία ως μίας κατάσταση πλήρους σωματικής, πνευματικής και κοινωνικής ευημερίας και όχι ως απλής απουσίας ασθένειας ή αναπηρίας. Δεν είναι λίγες οι έρευνες που προσπάθησαν να προσδιορίσουν τον όρο “υγεία”.  Σύμφωνα με την έρευνα της  Papadopoulos (2003) το να είσαι υγιής αποτελεί μέρος της προσωπικής αντίληψης κάθε ατόμου,  ως ασθένεια χαρακτηρίζεται η αναστάτωση της ισορροπίας.  Οι Lucas&Lloyd (2005)  υποστήριξαν ότι ως υγιής χαρακτηρίζεται το άτομο χωρίς κάποια σωματική,  ψυχολογική η κοινωνική ατέλεια. Υπάρχουν πολλοί παράγοντες που επηρεάζουν την αιτιολογία και την επιδημιολογία πολλών νοσημάτων όπως οι ανθρώπινη συμπεριφορά, το φυσικό και κοινωνικό περιβάλλον. 
Κατά το Tannahill (2008) η υγεία των ατόμων και των κοινοτήτων επηρεάζεται από ατομικούς, κοινωνικούς, οικονομικούς, πολιτιστικούς και περιβαλλοντικούς παράγοντες, που συνδέονται με τις δράσεις της δημοσίας πολιτικής για την υγείας. Στην παρακάτω εικόνα παρουσιάζονται συνοπτικά αυτοί οι παράγοντες: 

Σχήμα  3: Παράγοντες και Υγεία

Με την συνθήκη του Άμστερνταμ ( άρθρο 153) και τις ανανεωμένους στόχους του Παγκόσμιου Οργανισμού Υγείας (W.H.O), οι παρεμβάσεις υγείας δίνουν ιδιαίτερη σημασία και προτεραιότητα στους τομείς της προαγωγής υγείας, πρόληψης, θεραπείας και αποκαταστάσεις. Ειδικότερα, η προαγωγή υγείας- αγωγή υγείας χαρακτηρίζεται ως ένας στρατηγικός στόχος και εργαλείο παρέμβασης, πρωτίστης σημασίας για την υγειονομική και κοινωνική ανάπτυξη ( Ζήση & Στυλιανίδης, 2004)
Η Προαγωγή υγείας επικεντρώνεται στο σύνολο του πληθυσμού και στα πλαίσια της καθημερινής τους ζωής έχοντας ως σκοπό της να δημιουργήσει άτομα ικανά να αναλαμβάνουν υπεύθυνη δράση για την υγεία τους. Απαιτείται πλήρης και συνεχής πρόσβαση στην πληροφόρηση για θέματα υγείας και την μεγίστη δυνατή κοινοποίηση των πληροφοριών στον πληθυσμό. Επιπλέον, κατευθύνει την δράση της προς όλους τους παράγοντες που καθορίζουν την υγεία.  Εκτός από τη συνεργασία των υπηρεσιών υγείας, προϋποθέτει και την συμβολή όλων των φορέων που σχετίζονται με τους παράγοντες αυτούς. Συνδυάζει συμπληρωματικές μεθόδους ή τρόπους προσέγγισης όπως η εκπαίδευση, η νομοθεσία, οι οργανωτικές αλλαγές αλλά και τοπικές δραστηριότητες κατά των κινδύνων της υγείας.  
Επιπλέον, έχει ως στόχο την αποτελεσματική και ουσιαστική συμμετοχή του κοινού. Ο στόχος αυτός απαιτεί την ανάπτυξη δεξιοτήτων σε ατομικό και συλλογικό επίπεδο που διευκολύνει στην λήψη σωστών αποφάσεων. Ακόμα δεν θεωρείται απλά ως μία ιατρική υπηρεσία αλλά μία δραστηριότητα στον χώρο της υγείας και της κοινωνίας. Οι επαγγελματίες υγείας που ασχολούνται στην Πρωτοβάθμια φροντίδα υγείας αποτελούν σημαντικό ρόλο στην Προαγωγή της Υγείας.
Οι δράσεις που εξυπηρετούν την προώθηση της προαγωγής υγείας κατηγοριοποιούνται σε τομείς και είναι οι εξής:
· Η δημιουργία υγιούς δημόσιας πολιτικής. Στόχος είναι η «υγιέστερη
επιλογή να γίνει και η ευκολότερη λύση» .Οι τομείς και οι υπηρεσίες
συνεργάζονται για την λήψη συντονισμένων μέτρων που προστατεύουν και βελτιώνουν την υγεία με κύριο άξονα την ισότητα.
· Η δημιουργία υποστηρικτικού περιβάλλοντος. Η υγεία κάθε ανθρώπου
επηρεάζεται από  το κοινωνικό του πλαίσιο και το περιβάλλον. Η προαγωγή της υγείας κατευθύνεται από το κοινωνικό περιβάλλον, την οικογένεια, το χώρο απασχόλησης και αναψυχής.
· Η ενδυνάμωση της κοινοτικής δράσης. Στόχος ακόμα της προαγωγής υγείας είναι η υποστήριξη  των κοινοτήτων για σχεδιασμό και υλοποίηση προγραμμάτων με σκοπό την βελτίωση της υγείας.
· Η ανάπτυξη προσωπικών δεξιοτήτων. Η προαγωγή της υγείας ενισχύει τόσο την προσωπική όσο και την  κοινωνική ανάπτυξη σχετικά με την σωστή ενημέρωσης, την αγωγή υγείας και την εκμάθηση δεξιοτήτων. Τέτοιου είδους δραστηριότητες θα έπρεπε να πραγματοποιούνται σε χώρους εργασίας, σε σχολεία και σε διάφορες κοινωνικές ομάδες. Αποτέλεσμα αυτών των προγραμμάτων θα ήταν τα άτομα να αναπτύξουν δεξιότητες για καλύτερο έλεγχο και βελτίωση της υγείας τους, προετοιμασίας  για τα διάφορα στάδια της ζωής και αντιμετώπισης πιθανόν χρόνιων ασθενειών.
· Επαναπροσανατολισμός των υπηρεσιών υγείας. Ο τομέας της
υγείας και οι υπηρεσίες του, δύναται στην παροχή προσφοράς και αντιμετώπισης ανάλογα τις  διάφορες πολιτισμικές ανάγκες. Στη προσπάθεια αυτή, θεωρείται απαραίτητη η συνεργασία με άλλες υπηρεσίες
Σημαντικό ρόλο στην καταπολέμηση των ασθενειών θα αποτελούσε η τροποποίηση ανθυγιεινών συνηθειών των ανθρώπων και βελτίωσης του περιβάλλοντος του. Συμπερασματικά λοιπόν η πολιτική υγεία εξαρτάται από το επίπεδο συνειδητότητας του πληθυσμού και από την αποφασιστικότητα του καθένα ατομικά αλλά και συλλογικά με σκοπό την εποικοδομητική δράση σχετικά με την υγεία. Αυτή ακριβώς την ανάγκη έρχεται να καλύψει η Αγωγή υγείας, στην οποία θα μπορούσε να οριστεί ως « την διαδικασία που βοηθάει τα άτομα να παίρνουν αποφάσεις, να υιοθετούν συμπεριφορές και να δρουν σύμφωνα με τις ανάγκες που επιβάλλει η προαγωγή της υγεία τους».
Το τελευταίο διάστημα η χώρα μας καθώς και ολόκληρος ο πλανήτης δοκιμάζεται από μία πρωτόγνωρη υγειονομική κρίση, για την οποία δεν έχουν βρεθεί προς το παρόν ούτε εμβόλια ούτε θεραπεία. Τα μόνα μέσα για να αντιμετωπίσουμε τον νέον αυτόν ιό δεν είναι άλλα από την τήρηση των κανόνων υγιεινής. Στην τήρηση των συγκεκριμένων κανόνων, πρωταρχικό ρόλο κατέχει η ατομική ευθύνη και η συλλογική υπευθυνότητα. « Όπου αρχίζει η μάζα, σταματά η ευθύνη», αυτό εξηγεί και τονίζει ότι η υπευθυνότητα προϋποθέτει την ατομικότητα. Η  εξάπλωση του κορωνοϊού έχει πολύπτυχες και πολυεπίπεδες επιπτώσεις σε όλο τα φάσμα της κοινωνικής ζωής.  Η  παγκόσμια κοινότητα καλείται να διαχειριστεί  νέα  και πρωτόγνωρα δεδομένα, με βασικό γνώμονα την διαφύλαξη της υγείας του πληθυσμού. Η καταπολέμηση του ιού από την επιστημονική κοινότητα  τη δεδομένη στιγμή αποτελεί κυρίαρχο στόχο σε παγκόσμιο επίπεδο. Στο πλαίσιο αυτό επιβάλλεται η ανάλογη προσαρμογή της εκπαίδευσης  με γνώμονα τη σωστή ενημέρωση για  την ενίσχυση και  τη θωράκιση της υγείας  του πληθυσμού.
Η  ενίσχυση των προγραμμάτων άσκησης στο σχολείο μπορεί να συμβάλλει  στην  προώθηση ενός δραστήριου τρόπου ζωής, μια κοινωνική αναγκαιότητα και μία υγειονομική επιταγή  ιδιαίτερα σημαντική  στη σημερινή συγκυρία. Είναι αναμφισβήτητο ότι το σχολείο αποτελεί το βασικό άξονα στην προώθηση θετικών αξιών και στάσεων προς τον δραστήριο και υγιεινό τρόπο ζωής και αποτελεί το ιδανικό περιβάλλον για την προώθηση ενός τρόπου ζωής με υψηλές αξίες προς την υγεία, διότι στην πιο καθοριστική ηλικία μπορεί να επηρεάσει μαζικά τη συμπεριφορά των νέων, μέσα από ένα θεσμοθετημένο και καλά οργανωμένο πλαίσιο λειτουργίας, χωρίς να απαιτείται σημαντικό επιπλέον κόστος(Νικήτας&Παπαπαντελής, 2013).
Είναι επιτακτική ανάγκη σήμερα  στη δυσμενή υγειονομικά συγκυρία που ζούμε τα προγράμματα  Αγωγής  Υγείας  να αναβαθμιστούν  και   ειδικότερα μέσω αυτών το σχολείο :
·  να προάγει την υγεία.
·  να ενισχύει  συνεχώς ένα υγιές περιβάλλον για τη ζωή, τη μάθηση και την εργασία με όλα τα μέσα που έχει στη διάθεσή του.
· να ενδιαφέρεται για την εκπαίδευση των στελεχών του, των εκπαιδευτικών, των μαθητών, των γονέων, των φορέων παροχής υγείας και των ηγετών της κοινότητας στο πλαίσιο των προσπαθειών να γίνει το σχολείο ένας υγιής χώρος.
·  να προσπαθεί να παρέχει προγράμματα αγωγής υγείας, προγράμματα διατροφής, προγράμματα ασφάλειας των τροφίμων, ευκαιρίες για σωματική άσκηση , ευεξία και ψυχαγωγία, καθώς και προγράμματα συμβουλευτικής για την κοινωνική υποστήριξη και την προαγωγή της ψυχικής υγείας.
· να εφαρμόζει  πολιτικές και πρακτικές που σέβονται την ατομική ευημερία και την αξιοπρέπεια, παρέχει πολλαπλές ευκαιρίες για επιτυχία και αναγνωρίζει τις καλές προσπάθειες και προθέσεις, καθώς και τα προσωπικά επιτεύγματα.
·  να συνεργάζεται με τους ηγέτες της κοινότητας -κυρίως τους επιστημονικούς και υγειονομικούς φορείς- με στόχο την  βελτίωση της παρεχόμενης  υγείας και εκπαίδευσης.

Ο Παγκόσμιος Οργανισμός Υγείας (Π.Ο.Υ) (1972) όρισε την Αγωγή Υγείας ως «μια διαδικασία που γεφυρώνει το χάσμα μεταξύ της πληροφόρησης για την υγεία και της πρακτικής για την υγεία». Ο ορισμός αυτός λίγο αργότερα διαμορφώθηκε : «Αγωγή για την υγεία είναι μια πολυδιάστατη εκπαιδευτική διαδικασία με παραμέτρους ψυχολογικές, κοινωνικές, πνευματικές που εμπεριέχει δραστηριότητες, οι οποίες οδηγούν στην κατανόηση των προβλημάτων υγείας και στην ενίσχυση της υπευθυνότητας και της ικανότητας του ατόμου για τη λήψη των σωστών αποφάσεων σε ότι αφορά στην προσωπική του ευημερία, αλλά και στην ευημερία της οικογένειάς του και της κοινωνίας που ανήκει» (Γκούβρα, Κυρίδη&Μαυρικάκη, 2001). Ο ορισμός της Αγωγής Υγείας όμως, που έγινε αποδεκτός από την Ευρωπαϊκή Ένωση (1986) και υποστηρίχθηκε από τους Draijer&Williams (1991)  αναφέρει ότι η αγωγή υγείας είναι μια διαδικασία που βασίζεται σε επιστημονικές αρχές και χρησιμοποιεί προγραμματισμένες ευκαιρίες μάθησης, που δίνουν τη δυνατότητα στα άτομα να αποφασίζουν και να ενεργούν συνειδητά σχετικά με θέματα που επηρεάζουν την υγεία τους. (CommissionofEuropean, 1992/ Αλμπάνη &Μαρνέρας, 2010). Οι Mckenzie, Neiger&Thackeray (2009) έδωσαν πιο πρόσφατο ορισμό όπου η αγωγή υγείας θεωρείται επάγγελμα το οποίο εκπαιδεύει τους ανθρώπους Για την υγεία καλύπτοντας παιδιά περιβαλλοντικής φυσικής κοινωνικής συναισθηματικής διανοητικής και πνευματικής υγείας. 
Μελετώντας τα χαρακτηριστικά της αγωγής υγείας,  κατανοούμε ότι αποτελεί  μοναδικό γνωστικό αντικείμενο βασισμένο σε επιστημονικές αρχές,  το οποίο απευθύνεται σε όλους τους ανθρώπους. Ιδιαίτερα χρήσιμο στο σχολείο έχοντας ως στόχο την εκπαίδευση των ατόμων καθώς εφαρμόζεται σε όλη τη διάρκεια της ζωής του.  Σκοπός λοιπόν της αγωγής υγείας αποτελεί το άτομο ως ολότητα συμπεριλαμβάνοντας τις φυσικές, διανοητικές, συναισθηματικές και πνευματικές του πλευρές (Φρουντα, 2014). 
Η Αγωγή υγείας έχει τους εξής στόχους:
· Την εξασφάλιση ίσων ευκαιριών ώστε όλα τα άτομα να είναι ικανά να αναπτύξουν όλο το δυναμικό υγείας
· Την πρόληψη αποκλεισμού των νεαρών ατόμων από την κοινωνία και την αγορά εργασίας
· Την διαμόρφωση ατόμων με κριτική και υγιή στάση ζωής και
· Την προάσπιση και προαγωγή της ψυχικής και σωματικής υγείας και κοινωνικής ευεξίας.
Οι επιδιώξεις ενός προγράμματος Αγωγής Υγείας χωρίζονται στις παρακάτω κατηγορίες (Υπουργείο Υγείας, 2008):
· Ευαισθητοποίηση : Ο πρώτος στόχος αφορά την συνειδητοποίηση του κοινού ή του εκπαιδευόμενου σχετικά με την ύπαρξη ενός προβλήματος. Για την επίτευξη της ευαισθητοποίησης συχνά πρέπει να δοθούν πληροφορίες για το πρόβλημα ώστε να αντιληφθεί το μέγεθος του. Για παράδειγμα πόσο επικίνδυνη είναι η έκθεση και η διασπορά του κορωνοιούCOVID-19.

· Παροχή γνώσεων: Μετά την ευαισθητοποίηση για ένα πρόβλημα που υπάρχει, ακολουθεί ο επόμενος στόχος που είναι η παροχή απαραίτητων γνώσεων.

· Ιεράρχηση αξιών: Ο στόχος αυτός αποσκοπεί στην αποσαφήνιση των αξιών που σχετίζονται με την υγεία. Συχνό φαινόμενο αποτελεί την παραγνώριση η αποτίμηση των ατόμων με το τι είναι το σημαντικό για την υγείας τους.

· Λήψη αποφάσεων:  Ο στόχος σχετίζεται με την τροποποίηση βασικών πεποιθήσεων σε ζητήματα της καθημερινής ζωής. Επίσης, αφορά απόψεις για ένα ζήτημα, οι οποίες ορίζονται από τις αξίες αλλά και τις πληροφορίες που λαμβάνουν τα άτομα.

· Αλλαγή απόψεων: Μετά την ευαισθητοποίηση, τον εξοπλισμό με απαραίτητες γνώσεις  και την ιεράρχηση αξιών σχετικά με ένα θέμα υγείας, επόμενος στόχος είναι η λήψη σωστών αποφάσεων σχετικά με την βελτίωση ή διόρθωση του θέματος. Η διαδικασία αυτή στηρίζεται εκτός από την παροχή των απαραίτητων γνώσεων αλλά και στην διαμόρφωση κατάλληλων απόψεων και αξιών.

· Αλλαγή συμπεριφοράς:  Άλλος ένας στόχος είναι η παροχή βοήθειας το άτομο προκειμένου την υλοποίηση της ληφθείσας απόφασης. Στην Αγωγής Υγείας σημαντικό κομμάτι θεωρείται η αλλαγή της συμπεριφοράς.

· Αλλαγή περιβάλλοντος: Ο τελευταίος στόχος αποσκοπεί στην αναβάθμιση του φυσικού και κοινωνικού περιβάλλοντος με απώτερο σκοπό την διευκόλυνση υιοθέτησης υγιεινών συμπεριφορών. Οι αλλαγές αυτές αφορούν τόσο ατομικό όσο και συλλογικό επίπεδο μίας κοινωνίας.

Στην Ελλάδα η Αγωγή Υγείας στα σχολεία αποτελεί καινοτόμο κομμάτι, καθώς έχει γίνει η εισαγωγή της τα τελευταία χρόνια, και υποστηρίζει «την αναβάθμιση της εκπαίδευσης και την σύνδεσή της με την κοινωνική πραγματικότητα» (Στάππα –Μουρτζίνη, 2010). Σύμφωνα με την υπουργική απόφαση Γ2/9921/2002(ΦΕΚ 225/Β): «Η Αγωγή Υγείας στα σχολεία είναι µία κατεξοχήν διαθεματική δραστηριότητα, η οποία συμβάλλει στην αναβάθμιση της σχολικής ζωής και στη σύνδεση του σχολείου µε την κοινωνική πραγματικότητα. Σκοπός της Αγωγής Υγείας είναι η προάσπιση, η βελτίωση και η προαγωγή της ψυχικής και σωματικής υγείας και της κοινωνικής ευεξίας των μαθητών, αφενός µε την ανάπτυξη των κοινωνικών δεξιοτήτων τους και της κριτικής τους σκέψης, αφετέρου µε την αναβάθμιση του κοινωνικού και φυσικού περιβάλλοντός τους. Γενικοί στόχοι της Αγωγής Υγείας είναι η προάσπιση και η προαγωγή της ψυχικής και σωματικής υγείας και της κοινωνικής ευεξίας. Η πρόληψη του αποκλεισμού των νεαρών ατόμων από την κοινωνία και την αγορά εργασίας. Η ανάπτυξη δεξιοτήτων και η διαμόρφωση ατόμων µε κριτική στάση. Η μείωση της σχολικής αποτυχίας και της πρόωρης εγκατάλειψης της υποχρεωτικής εκπαίδευσης (Ελληνική Δημοκρατία, 2002: 7187-7188).
Η θεματολογία που συνήθως διαπραγματεύεται σε προγράμματα της Αγωγής Υγείας  στα σχολεία είναι η χρήση εξαρτησιογόνων ουσιών, η παραβατικότητα, οι διαπροσωπικές σχέσεις- αυτοεκτίμηση, οι διατροφικές συνήθειες, η στοματική υγιεινή,  φυσική άσκηση-υγεία και ατυχήματα- πρώτες βοήθειες. Μέσω της ενασχόλησης με τέτοια κοινωνικά φαινόμενα αναπτύσσονται ατομικές και κοινωνικές δεξιότητες με απώτερο σκοπό την αντιμετώπιση των προβλημάτων αυτών. Η μέθοδος διδασκαλίας δεν περιορίζεται μόνο την απλή ενημέρωση και μεταφορά γνώσεων αλλά και στην βιωματική μάθηση (Παιδαγωγικό Ινστιτούτο, 2003). 
Η επαγγελματική ανάπτυξη ορίζεται ως το σύνολο των δραστηριοτήτων που αναπτύσσουν γνώσεις, δεξιότητες, τεχνογνωσία και άλλα χαρακτηριστικά των εκπαιδευτικών (Hendriks, Luyten, Scheerens,Sleegers&Steen, 2010). Αποτελεί μια συνεχόμενη διαδικασία, με την οποία οι εκπαιδευτικοί αποκτούν επαγγελματικές γνώσεις, δεξιότητες, προσωπικές πεποιθήσεις,  με σκοπό την ολοκλήρωση τους ως επαγγελματίες. Η διαδικασία θεωρείται προσωπική ευθύνη, μιας και το κάθε άτομο οδηγείται ανάλογα την επαγγελματική του ιδιότητα(Παπαναούμ,2014). Οι εκπαιδευτικοί είναι στο επίκεντρο των μεταρρυθμίσεων εδώ και πολλά χρόνια βασιζόμενοι στον Shulman (1992), ο οποίος αναφέρει ότι «η συνεχής εμβάθυνση των γνώσεων και των δεξιοτήτων αποτελεί αναπόσπαστο τμήμα της διδασκαλίας των εκπαιδευτικών». Οι εκπαιδευτικοί ως ενήλικοι εκπαιδευόμενοι βρίσκονται σε μια συνεχιζόμενη αναπτυξιακή διεργασία στην οποία ο εκπαιδευτικός οφείλει να έρχεται σε επαφή με διάφορες και καινοτόμες μορφωτικές  δραστηριότητες.  Οι δραστηριότητες αυτές αποτελούν κίνητρα ενδυνάμωσης για τη συμμετοχή τους σε προγράμματα Αγωγής Υγείας, γιατί προσφέρουν γνώσεις και δεξιότητες σχετικές με το νέο αυτό μαθησιακό πεδίο και οδηγούν σε αναβαθμισμένο και ποιοτικό έργο. 
Ένα σημαντικό κομμάτι της θεματολογίας της Αγωγής Υγείας, το οποίο κρίνεται άξιο μελέτης είναι η ικανότητα των εκπαιδευτικών να προσφέρουν πρώτες βοήθειες, αν κριθεί απαραίτητο. Η γνώση και η παροχή πρώτων βοηθειών, δεν πρέπει να ανήκει μόνο στους επαγγελματίες υγείας. Κάθε άνθρωπος θα πρέπει να δύναται στην παροχή πρώτων βοηθειών, αν ποτέ το χρειαστεί κάποιος συνάνθρωπος του ή ακόμα και ο ίδιος. (Τσόχας& Πετρίδης, 1996).

Πρώτες Βοήθειες είναι η άμεση παροχή βοήθειας ή περίθαλψης που δίνεται σε ένα περιστατικό τραυματισμού ή ξαφνικής ασθένειας, ανάλογα πάντα με τα μέσα που διαθέτουμε (Καραμπάτσου 2009, Κουγιουμτζόγλου 2006). Οι πρώτες βοήθειες, δεν αντικαθιστούν την ιατρική φροντίδα, αλλά αποτελούν σημαντική υποστήριξη μέχρι να φτάσει η κατάλληλη βοήθεια, αν αυτή είναι απαραίτητη. Οι γνώσεις των πρώτων βοηθειών αν και αποτελούν υποχρέωση για τους επαγγελματίες υγείας, συνήθως αποτελούν και έκφραση αλληλεγγύης για τον συνάνθρωπο μας (Μπαλτόπουλος, 2001). Βασικοί στόχοι στην παροχή βοηθειών είναι ( Παπασταματίου, 2011):
· Η διατήρηση της ζωής
· Η πρόληψη της επιδείνωσης της κατάστασης του ατόμου
· Η ανακούφιση από τον πόνο
· Η βοήθεια για ανάνηψη του θύματος.

Οι πρώτες βοήθειες παρέχονται συχνότερα στην περίπτωση ατυχήματος ή ξαφνικής ασθένειας. Σύμφωνα με τον Παγκόσμιο Οργανισμό Υγείας (Π.Ο.Υ.) (World Health Organization, 2008), ως ατύχημα ορίζεται η βλάβη που προκαλείται στο ανθρώπινο σώμα, σε βιολογικό επίπεδο, ως αποτέλεσμα της οξείας έκθεσης του ατόμου σε μηχανική, χημική, θερμική, ηλεκτρική ενέργεια ή ραδιενέργεια, σε ποσότητες που υπερβαίνουν το όριο της φυσιολογικής ανοχής. Στην σύγχρονη εποχή με τον όρο ατύχημα εννοείται το  γεγονός που προκαλείται από εξωτερική αιτία ανεξάρτητα από την ανθρώπινη θέληση, δρα ταχύτατα και έχει ως αποτέλεσμα την πρόκληση σωματικής ή διανοητικής βλάβης.
Η άμεση και επιτυχημένη παρέμβαση για παροχή πρώτων βοηθειών μπορεί να αποβεί σωτήρια στην περίπτωση ατυχήματος ή ασθένειας. Η παροχή πρώτων βοηθειών από μη ειδήμονες και που ανταποκρίνονται στους τραυματισμούς κυμαίνεται από 10,7% έως 65%, ενώ το ποσοστό λανθασμένης εφαρμογής πρώτων βοηθειών φτάνει το 83,7% ( Tannvik, Bakke&Wisborg, 2012).

Είναι σημαντικό να αναφερθεί ότι η πλειοψηφία των ατυχημάτων αφορά το οικιακό και σχολικό περιβάλλον παρόλο που την μεγαλύτερη προβολή έχουν τα τροχαία επειδή συνδέονται με μεγάλη θνητότητα. Το σχολείο αποτελεί κύριο χώρο δραστηριοποίησης των παιδιών αφού βρίσκονται για αρκετές ώρες την ημέρα.  Αυτό έχει ως συνέπεια την παρουσίαση συχνών περιστατικών που απαιτούν την άμεση παρέμβαση ενήλικων  δηλαδή των εκπαιδευτικών. Νηπιαγωγοί,  δάσκαλοι και καθηγητές καλούνται να αντιδράσουν άμεσα σε περίπτωση εκτάκτου περιστατικού,  ασθένειας ή οποιασδήποτε άλλης κατάστασης απειλητική για τη ζωή του παιδιού.

Σύμφωνα με ελληνική έρευνα (Γεωργιακούδης& Βοζίκης,2004), στην οποία πραγματοποιήθηκε η καταγραφή ατυχημάτων στη δευτεροβάθμια εκπαίδευση,  επιβεβαιώθηκε ότι αρκετά από αυτά είναι σοβαρά.  Τα συχνότερα ατυχήματα οφείλονται σε πτώσεις κατά τη διάρκεια του διαλείμματος.  Κυρίως αναφέρθηκαν μυοσκελετικές κακώσεις,  εκδορές και τραύματα,  το μεγαλύτερο ποσοστό των οποίων αφορούσε τα άκρα και το κεφάλι των παιδιών. Η κατάλληλη προετοιμασία και ετοιμότητα των εκπαιδευτικών στην παροχή των πρώτων βοηθειών στο σχολικό περιβάλλον θα αποτελούσε δικλείδα ασφαλείας για την γρήγορη και επιτυχή αντιμετώπιση των ατυχημάτων.


Οι εκπαιδευτικοί λοιπόν καθημερινά αναγκάζονται να δίνουν τις πρώτες βοήθειες όχι μόνο στα παιδιά, αλλά και όταν χρειαστεί στους συναδέλφους τους, καθώς και τους επισκέπτες των σχολείων στις περιπτώσεις τραυματισμών και ξαφνικής ασθένειας που συμβαίνουν, είτε στο σχολικό περιβάλλον ή κατά τη διάρκεια σχολικών δραστηριοτήτων. Άλλωστε τα δημόσια δημοτικά σχολεία αποτελούν χώρο εργασίας για περισσότερους από 25 εκπαιδευτικούς όλων των ειδικοτήτων (σε σχολεία πόλεων), καθώς και για διοικητικό και βοηθητικό προσωπικό. Επίσης αποτελούν και χώρο συγκέντρωσης των συγγενών (γονείς, παππούδες, γιαγιάδες) κατά την καθημερινή προσέλευση και αποχώρηση των παιδιών κατά τη διάρκεια των σχολικών εκδηλώσεων, καθώς επίσης και επισκεπτών. Όπως προαναφέρθηκε στα δημόσια σχολεία της χώρας μας δεν υπάρχει θεσμοθετημένος κλάδος σχολικών νοσηλευτών. Μόνο στα σχολεία ειδικής αγωγής προβλέπεται, ενώ και στα ιδιωτικά σχολεία η παρουσία νοσηλευτών εξαρτάται από την ιδιωτική πρωτοβουλία των ιδιοκτητών, αφού δεν υπάρχει συγκεκριμένο θεσμικό πλαίσιο (Αλεξανδροπούλου, Καλοκαιρινού &Σουρτζή, 2006). Γι’ αυτό είναι αναγκαία η γνώση των πρώτων βοηθειών από τους εκπαιδευτικούς οποιασδήποτε ειδικότητας και βαθμίδας, η διαρκής εκπαίδευση και η πιστοποίηση τους ειδικά στη καρδιοαναπνευστική αναζωογόνηση (Κ.Α.Ρ.Π.Α.). Βέβαια πρέπει να τονιστεί ότι τα υπουργεία Παιδείας και Υγείας δεν έχουν φροντίσει ποτέ να επιμορφωθεί το σύνολο των εκπαιδευτικών της χώρας στις πρώτες βοήθειες. Οποιαδήποτε προσπάθεια γίνεται από ιδιωτική πρωτοβουλία των ίδιων των εκπαιδευτικών. Επιπροσθέτως σύμφωνα με την εγκύκλιο Φ.7/495/123484/Γ1/04-10-2010 του Υπουργείου Παιδείας: «οι εκπαιδευτικοί δεν υποχρεούνται να έχουν τις απαραίτητες ιατρικές ή φαρμακευτικές γνώσεις, ώστε να συνεισφέρουν με εξειδικευμένες πράξεις (χορήγηση φαρμάκου από το στόμα, ή σε ενέσιμη μορφή) σε ειδικού τύπου ασθένειες των μαθητών (εφηβικός ζαχαρώδης διαβήτης, επιληπτικές κρίσεις κλπ), αλλά και σε εποχιακές ιώσεις. Αυτό δεν αποκλείει την υποχρέωση του εκπαιδευτικού να παρέχει τις στοιχειώδεις πρώτες βοήθειες στους μαθητές του σχολείου του». Είναι προφανές ότι η διαπίστωση για το ποιες πρώτες βοήθειες θεωρούνται στοιχειώδεις επαφίεται στη διακριτική ευχέρεια του κάθε εκπαιδευτικού ή διευθυντή σχολικής μονάδας. Δεν υπάρχει δηλαδή ένα σαφές πλαίσιο ως προς τι υποχρεούται και τι όχι να πράξει ο εκπαιδευτικός. Επομένως είναι εύλογος ο προβληματισμός κατά πόσο οι γνώσεις των εκπαιδευτικών των δημόσιων σχολείων στις πρώτες βοήθειες είναι επαρκείς, ώστε να μπορούν να ανταποκριθούν στη διαχείριση τόσο των εκτάκτων περιστατικών υγείας στο σχολείο, όσο και στη σωστή υλοποίηση των προγραμμάτων Αγωγής Υγείας με θέμα τις πρώτες βοήθειες.

Σε αυτό το κεφάλαιο παρουσιάζεται ο σχεδιασμός και η εφαρμογή του Ε.Υ. Σκοπός είναι να προσδιοριστεί το εκπαιδευτικό πρόβλημα που οδήγησε στην δημιουργία του Ε.Υ, να παρουσιαστούν οι βασικές αρχές σχεδιασμού δημιουργίας του Ε.Υ καθώς και οι διδακτικοί στόχοι αυτού. Επιπλέον σκοπός αποτελεί η ανάδειξη των τεχνολογικών μέσων που επιλέχθηκαν, όπως και η παρουσίαση του τελικού αποτελέσματος μετά την εφαρμογή του Ε.Υ.

Ξεκινώντας με την δεδομένη συνθήκη στην οποία η επιμόρφωση των εκπαιδευτικών για τις πρώτες βοήθειες δεν είναι απαραίτητη, υποθέτουμε ότι οι γνώσεις τους γύρω από το αντικείμενο είναι οι βασικές ή και όχι. Οι διδακτικοί στόχοι του Ε.Υ οργανώθηκαν με βάση την ταξινομία του Bloom (1956). Μέσω των δεξιοτήτων κατανόησης, οι εκπαιδευόμενοι του προγράμματος, θα πρέπει να κατανοήσουν βασικούς ιατρικούς όρους, καθώς και στοιχειώδη χαρακτηριστικά κλινικών εκδηλώσεων και συμπτωματολογίας. 
Επιπλέον, σχετικά με την εφαρμογή του Ε.Υ,  οι επιμορφώμενοι θα πρέπει να αναπτύξουν την κριτική τους σκέψη, με σκοπό την καλύτερη και αμεσότερη αντιμετώπιση μίας πιθανής μελλοντικής επείγουσας κατάστασης. Ιδιαίτερη βαρύτητα στην εφαρμογή του Ε.Υ κατέχει η δεξιότητα της ανάλυσης.  Οι εκπαιδευτικοί αναπτύσσοντας την δεξιότητα της σύνθεσης και συνδυάζοντας την με τις παραπάνω δεξιότητες, θα βρίσκονται σε θέση να εξετάσουν, να αναλύσουν και να ελέγξουν με τον καταλληλότερο τρόπο ένα επείγον περιστατικό που ίσως προκύψει στο σχολείο. Οι διαδραστικές δραστηριότητες του Ε.Υ εξυπηρετούν στην αυτοαξιολόγηση με απώτερο σκοπό στην επίτευξη των παραπάνω δεξιοτήτων και στόχων. 
Συγκεκριμένα οι διδακτικοί στόχοι του ΕΥ που έχουν τεθεί είναι:
· Να αποκτήσουν οι επιμορφώμενοι την αυτοπεποίθηση να διαχειριστούν επείγοντα περιστατικά και ατυχήματα στο σχολικό περιβάλλον.

· Να διακρίνουν τι πρέπει να εφαρμόσουν από τις γνώσεις που έλαβαν και τι όχι σε μία επείγουσα κατάσταση. Ποιες δηλαδή θα είναι οι ενέργειες και με ποια σειρά θα εφαρμοστούν.


· Να μπορούν να  παρέχουν πρώτες βοήθειες τόσο σε συνηθισμένους τραυματισμούς όσο και σε μία πιο απαιτητικό συμβάν. 

Οι τεχνολογίες της πληροφορίας και της επικοινωνίας αποτελούν πλέον αναπόσπαστο κομμάτι της καθημερινότητας μας και ιδιαίτερα στον εκπαιδευτικό κλάδο.  ο νέος ρόλος της εκπαίδευσης συνίσταται στο να εφοδιάσει το σύνολο των πολιτών με τις απαραίτητες γνώσεις και δεξιότητες, προκειμένου αυτοί να ανταποκριθούν στις ολοένα και αυξανόμενες ανάγκες της ψηφιακής εποχής (Αναστασιάδης, 2006).  Η χρήση της τεχνολογίας δεν θα πρέπει να θεωρείται αυτοσκοπός, καθώς στόχος των εκπαιδευτικών περιβαλλόντων είναι να παρέχει μαθησιακές ευκαιρίες προσαρμοσμένες στις ανάγκες των εκπαιδευομένων, ακολουθώντας μια παιδαγωγική και διδακτική μεθοδολογία μαθητοκεντρικού χαρακτήρα. Η εξ αποστάσεως εκπαίδευση θα πρέπει να είναι σε θέση να συνδυάζει την τεχνολογία με την εκπαίδευση διατηρώντας στοιχεία δημιουργικότητας και παιδαγωγικού χαρακτήρα (Αναστασιάδης & Σπαντιδάκης, 2007· Λιοναράκης, 1999). 
Υπάρχουν πολλές θεωρητικές προσεγγίσεις  σχετικά  με  τη  μάθηση  και  έχουν  διατυπωθεί  πολλές  προτάσεις σχετικά τον τρόπο που οι εκπαιδευτές θα είναι πιο αποτελεσματικοί και οι εκπαιδευόμενοι θα παρουσιάσουν καλύτερα αποτελέσματα. Ο εκπαιδευτής μπορεί να επιλέξει μία από τις θεωρητικές προσεγγίσεις, η  οποία  μπορεί  να  τον  καθοδηγήσει  σε  όλη  τη  διαδικασία, ή  να  προσαρμόσει  επιλεγμένα  στοιχεία  από διαφορετικές προσεγγίσεις στην πρακτική διδασκαλίας του.  Οι παιδαγωγικές θεωρίες που διαμορφώνουν την εξ αποστάσεως εκπαίδευση, σύμφωνα με τους Anderson & Dron (2011) είναι οι τρεις και παρακάτω:
· Γνωστική - συμπεριφοριστική θεωρία (Cognitive-Behaviorism):
· Κοινωνικός - εποικοδομισμός (Social Constructivism)
· Κονεκτιβισμός (Connectivism).
Για τον σχεδιασμό του συγκεκριμένου επιμορφωτικού εξ αποστάσεως Ε.Υ, η παιδαγωγική προσέγγιση που υιοθετήθηκε είναι η θεωρία της  γνωστικής- συμπεριφοριστικής θεωρίας.  Σε αυτήν την θεωρία η μάθηση και η απόκτηση της γνώσης είναι αποτέλεσμα συνεξαρτήσεων ανάμεσα στα ερεθίσματα που δέχεται το άτομο από το περιβάλλον του και τις αντιδράσεις του στα ερεθίσματα αυτά. 

Τα τεχνολογικά μέσα που επιλέχθηκαν και χρησιμοποιήθηκαν για την δημιουργία του ψηφιακού Ε.Υ της συγκεκριμένης διπλωματικής εργασίας περιγράφονται σε αυτή την ενότητα. 

Το εκπαιδευτικό υλικό του επιμορφωτικού εξ αποστάσεως προγράμματος  δημιουργήθηκε με το συγγραφικό εργαλείο H5P. Το υλικό που δημιουργείται στο H5P χρησιμοποιεί τις νέες τεχνολογίες, είναι πιο φιλικό προς τους χρήστες και είναι σχεδιασμένο έτσι ώστε να εμφανίζεται σωστά σε όλες τις συσκευές που συνδέονται στο διαδίκτυο όπως tablets και smartphones (Παρασκευόπουλου, 2016). Οι δραστηριότητες που χρησιμοποιήθηκαν είναι οι παρακάτω:
· Accordion: Χρησιμοποιήθηκε για να παρουσιαστούν τα εισαγωγικά στοιχεία του κάθε κεφαλαίου, δηλαδή σκοπός, προσδοκώμενα μαθησιακά αποτελέσματα και λέξεις-κλειδιά. 
· Course Presentation: Σχεδιάστηκαν οι διαφάνειες- βασικό υλικό για όλα τα κεφάλαια του Ε.Υ. Χρησιμοποιήθηκαν κείμενο, εικόνες, βίντεο, δραστηριότητες αξιολόγησης.  
· Multiple Choice: Χρησιμοποιήθηκε για δραστηριότητες πολλαπλής επιλογής. 
· True/ False: Χρησιμοποιήθηκε για δραστηριότητες σωστού/ λάθους.
· Single Choice Set; Χρησιμοποιήθηκε για δραστηριότητες μονής επιλογής.
· Fill in the Gaps: Χρησιμοποιήθηκε για δραστηριότητες συμπλήρωσης κενής λέξης.

Το WordPress είναι ελεύθερο και ανοικτού κώδικα λογισμικό που μπορείτε να χρησιμοποιήσετε για να δημιουργήσετε έναν όμορφο ιστότοπο, blog ή εφαρμογή. Στο λογισμικό WordPress δημιουργήθηκε το εκπαιδευτικό υλικό χρησιμοποιώντας το εργαλείο H5P. 


[bookmark: _Toc68136362]3.3.3 Η πλατφόρμα Chamilo14
Το Chamilo LMS είναι ένα σύστημα ηλεκτρονικής μάθησης  και διαχείρισης περιεχομένου δωρεάν λογισμικού με σαφή εστίαση στην ευκολία χρήσης, που στοχεύει στη βελτίωση της πρόσβασης στην εκπαίδευση και τη γνώση παγκοσμίως. Η συγκεκριμένη πλατφόρμα παρέχει τη δυνατότητα της διεξαγωγής μαθημάτων από απόσταση μέσω διαδικτύου και επιτρέπει τη δημιουργία και διαμοίρασης περιεχομένου στους εκπαιδευόμενους, οι οποίοι μπορούν να αναρτήσουν υλικό σε μορφή κειμένου, εικόνας, βίντεο ή ήχου, της ανάπτυξης εκπαιδευτικών δραστηριοτήτων, της ασύγχρονης επικοινωνίας μέσω μηνυμάτων, της σύγχρονης επικοινωνίας μέσω chat και τηλεδιάσκεψης, της online βαθμολόγησης των εργασιών/δραστηριοτήτων, της παρακολούθησης της προόδου των εκπαιδευομένων, της δημιουργίας προφίλ χρηστών, της συμμετοχής σε forum συζητήσεων και της εξαγωγής στατιστικών αναφορών (Καράλη 2013, Σκουληκάρη 2015, όπ. αναφ. στο Γαβριηλίδου, 2017).

Εικόνα 1: Όψη πλατφόρμας Chamilo

Το εκπαιδευτικό υλικό «Πρώτες Βοήθειες» χωρίζεται σε εννέα κεφάλαια.
· Κεφάλαιο 1ο- Σχολικό Φαρμακείο
· Κεφάλαιο 2ο- Αλλεργίες
· Κεφάλαιο 3ο- Δήγματα Εντόμων
· Κεφάλαιο 4ο- Ξένα Σώματα
· Κεφάλαιο 5ο- Λιποθυμικό Επεισόδιο
· Κεφάλαιο 6ο- Επεισόδιο Πνιγμονής
· Κεφάλαιο 7ο- Αιμορραγίες
· Κεφάλαιο 8ο- Μυοσκελετικές Κακώσεις
· Κεφάλαιο 9ο- Επιληπτική Κρίση
Η δομή του ΕΥ βασίστηκε κατά κύριο λόγο στην κατηγοριοποίηση κειμένων κατά τους West- Λιοναράκη (Λιοναράκης, 2001). Σύμφωνα με το μοντέλο αυτό, το ψηφιακό υλικό αναπτύχθηκε σε τρεις δέσμες. Στην συνέχεια παρουσιάζεται αναλυτικά και με παραδείγματα η δόμηση του ΕΥ. 

Το κεφάλαιο του Ε.Υ στην πλατφόρμα Chamilo. Επιλέγοντας το κουμπί «Μονοπάτι γνώσης» οι εκπαιδευόμενοι θα μπορούν να πλοηγηθούν σε αυτά. Κάθε κεφάλαιο- μάθημα περιέχει σκοπό, προσδοκώμενα μαθησιακά αποτελέσματα, λέξεις-κλειδιά, το ψηφιακό Ε.Υ και την βιβλιογραφία.

Πρώτη Δέσμη: Κείμενο- Προκείμενα- Μετακείμενα
Κείµενο: Το βασικό κείµενο που αναπτύσσει το γενικό και ειδικό πλαίσιο του διδακτικού υλικού

Εικόνα 2: Παράδειγμα Κειμένου


Προκείμενα: Διαγνωστικά τεστ, δραστηριότητες, ασκήσεις, ερμηνευτικοί τίτλοι, περιεχόμενα, αριοί, λέξεις-κλειδιά, στόχοι γενικοί / επιφέρεις

Εικόνα 3: Παράδειγμα Προκείμενου

Μετακείμενα: Συνόψεις δραστηριότητες/ασκήσεις, επαλήθευσης γνώσεων δεξιοτήτων, προσαρτήματα, παραρτήματα, τελικές περιλήψεις, βιβλιογραφία, παραπομπές, οδηγοί για περαιτέρω μελέτη, γλωσσάρια

Εικόνα 4: Παράδειγμα Μετακειμένου


Δεύτερη Δέσµη: διακείμενα-επικείμενα-παρακείμενα-περικείμενα

Διακείµενα: Συμπεράσματα, συνόψεις, περιλήψεις, δραστηριότητες, ασκήσεις αυτοαξιολόγησης, μηχανικοί ανατροφοδότησης, μηχανισμοί κατανόησης/ εφαρμογής

Εικόνα 5: Παράδειγμα Διακειμένου
Επικείμενα: Ορισµοί, διασαφηνίσεις, γλωσσάρια, κείµενα γέφυρες, συνδετικά κείµενα, κρίκοι, εγκάρσια θέµατα / έννοιες

Εικόνα 6: Παράδειγμα Επικείμενου

Παρακείμενα: Μη γλωσσικά/ ηµι-γλωσσικά στοιχεία, φωτογραφίες τυπογραφικές ιδιαιτερότητες, γραμματοσειρές, οδηγίες σχήματα, εικόνες

Εικόνα 7: Παράδειγμα Παρακειμένου

Τρίτη Δέσµη: Πολυκείµενα  –Πολυαντικείµενα
Πολυαντικείµενα: Οπτικοακουστικό Υλικό σε μορφές πολυµέσων, κασετών ήχου, βίντεο κασετών

Εικόνα 8: Παράδειγμα Πολυκειμένου

Για την διευκόλυνση του εκπαιδευόμενου να πλοηγηθεί στο πολυμεσικό Ε.Υ, υπάρχει στην αρχή κάθε κεφαλαίου «Οδηγός Πλοήγησης». Ο συγκεκριμένος οδηγός λειτουργεί επεξηγηματικά για τα κουμπιά- σύμβολα που υπάρχουν στο Ε.Υ. 

Εικόνα 9: Οδηγός Πλοήγησης




Το ΕΥ είναι βασισμένο στις αρχές της Πολυμεσικής Μάθησης και παρακάτω γίνεται συνοπτική παρουσίαση με παραδείγματα. Αρχικά έχει χρησιμοποιηθεί η πολυμεσική αρχή δηλαδή η παρουσίαση των πληροφοριών γίνεται μέσω κειμένου και εικόνας. Επίσης στο Ε.Υ δεν δίνονται πληροφορίες , οι οποίες δεν είναι άμεσα συνδεδεμένες με το θέμα, όπως αναφέρεται στην αρχή της συνοχής.

Εικόνα 10:Πολυμεσική Αρχή, Αρχή Συνοχής


Ακόμα έγινε χρήση η αρχή της προσωποποίησης δηλαδή η χρήση απλής και φιλικής γλώσσας. Παρουσιάζονται οι ιατρικοί όροι με όσο το δυνατό κατανοητότερο τρόπο και χωρίς ιδιαίτερες λεπτομέρειες που ίσως μπέρδευαν τον εκπαιδευόμενο. Επίσης, οι πληροφορίες που παρουσιάζονται στο Ε.Υ γίνονται τμηματικά σε σύντομα και περιεκτικά κείμενα, όπως αναφέρεται στην αρχή της κατάτμησης. 

Εικόνα 11:Αρχή Προσωποποίησης, Αρχή Κατάτμησης

Το ψηφιακό υλικό εμπλουτίζεται με διάφορες μορφές πολυμέσων όπως το βίντεο και οι εικόνες με στόχο την δημιουργία μεγαλύτερου ενδιαφέροντος και κατάκτηση της γνώσης.  Ακόμα με αυτό τον τρόπο οξύνεται η αντίληψη των εκπαιδευόμενων σχετικά με το αντικείμενο μελέτης καθώς παρουσιάζονται τα γεγονότα σε συνθήκες καθημερινής ζωής. 

Εικόνα 12: Εικόνες

Οι δραστηριότητες που βρίσκονται στο Ε.Υ αποσκοπούν στην επίτευξη των διδακτικών στόχων που παρουσιάζονται στα εισαγωγικά στοιχεία κάθε μαθήματος.  Αποτελούνται από διάφορα είδη ασκήσεων και δραστηριοτήτων για συνεχή ανατροφοδότηση και διερεύνηση, που εμψυχώνουν, ενθαρρύνουν, διευκολύνουν και υποστηρίζουν την αυτοαξιολόγηση (Holmberg ,1995, οπ. αναφ. στο Καραγιάννη & Αναστασιάδη, 2009).

Εικόνα 13: Άσκηση Σωστού/ Λάθους

Ακόμα σκοπός των δραστηριοτήτων είναι η ανάπτυξη της κριτικής σκέψης των επιμορφωμένων.  Ανάλογα με την επείγουσα κατάσταση που διαδραματίζεται κάθε φορά ο εκπαιδευόμενος καλείται να προσαρμόσει τις γνώσεις για την άμεση και αποτελεσματικότερη παροχή πρώτων ενεργειών. Με τις δραστηριότητες του Ε.Υ, ο εκπαιδευόμενος αυτοαξιολογείται όσο αφορά τις γνώσεις που έχει κατακτήσει μελετώντας το εκπαιδευτικό υλικό. Οι δραστηριότητες λοιπόν εξυπηρετούν στην βελτίωση των γνωστικών επιδόσεων των εκπαιδευόμενων. Ο επιμορφωμένος μέσω της διάδρασης οδηγείται στην απόκτηση γνώσεων. 

Εικόνα 14: Άσκηση Συμπλήρωσης Κενών

Εικόνα 15: Άσκηση Πολλαπλής Επιλογής

Στο θεωρητικό μέρος της παρούσας εργασίας πραγματοποιήθηκε παρουσίαση τόσο στο κομμάτι της εξ αποστάσεως  εκπαίδευσης και της επιμόρφωσης των εκπαιδευτικών όσο και στο κομμάτι της προαγωγής- αγωγής υγείας στο σχολικό περιβάλλον.  Το ερευνητικό μέρος της εργασίας, το οποίο θα αναλυθεί στο συγκεκριμένο κεφάλαιο εδράζεται στην ανάγκη να εντοπιστούν οι επιμορφωτικές ανάγκες των εκπαιδευτικών σχετικά με την παροχή των πρώτων βοηθειών, καθώς και τις αντιλήψεις τους και στάσεις σχετικά με την επιμόρφωση αυτή. 
Οι εκπαιδευτικοί που αποτέλεσαν το δείγμα της έρευνας είναι εκπαιδευτικοί α/θμιας και β/θμιας εκπαίδευσης από διάφορα σχολεία. Οι εκπαιδευτικοί που πήραν μέρος είναι μόνιμοι, αναπληρωτές αλλά και αρκετοί εκπαιδευτικοί ειδικής αγωγής. Αξίζει να σημειωθεί η συμμετοχή εκπαιδευτικών ειδικής αγωγής στην έρευνα καθώς οι καταστάσεις που βιώνουν είναι ίσως δυσκολότερες από ότι στην γενική αγωγή.

[bookmark: _Toc68136365]4.1 Σκοπός έρευνας
Σκοπός της παρούσας έρευνας είναι  ο σχεδιασμός, η δημιουργία και η αποτίμηση εκπαιδευτικού υλικού με τη μεθοδολογία της Εξ αποστάσεως Εκπαίδευσης για την επιμόρφωση των εκπαιδευτικών και των δύο βαθμίδων σχετικά με τις πρώτες βοήθειες.

[bookmark: _Toc68136366]4.2 Στόχοι έρευνας
Στόχοι της έρευνας είναι να ελεγχθούν ποιά κριτήρια της εξ αποστάσεως εκπαίδευσης πληροί το ψηφιακό πολυμεσικό υλικό καθώς και τον βαθμό ευχρηστίας του. Επίσης ποια διδακτικά κριτήρια επιμορφωτικού χαρακτήρα πληροί το περιεχόμενο ώστε να χρησιμοποιηθεί ως διδακτικό υλικό για πρόγραμμα επιμόρφωσης εκπαιδευτικών.

Με βάση τα παραπάνω προκύπτουν τα παρακάτω ερευνητικά ερωτήματα:
1ο ερευνητικό ερώτημα: Ποιες προδιαγραφές πληροί εξ αποστάσεως εκπαιδευτικό υλικό  για τις πρώτες βοήθειες;
2ο ερευνητικό ερώτημα: Ποια κριτήρια της επιμόρφωσης ενηλίκων πληροί το ΕΥ ώστε να χρησιμοποιηθεί ως επιμορφωτικό πρόγραμμα πρώτων βοηθειών;
3ο ερευνητικό ερώτημα: Πώς αποτιμάται το ΕΥ από τους εκπαιδευτικούς που μελέτησαν το επιμορφωτικό πρόγραμμα πρώτων βοηθειών;

Σκοπός της συγκεκριμένης εργασίας είναι ο σχεδιασμός, η δημιουργία και η παρουσίαση εκπαιδευτικού υλικού με την χρήση των Τ.Π.Ε και την εξ αποστάσεως εκπαίδευση, για την επιμόρφωση των εκπαιδευτικών αναφορικά με τις πρώτες βοήθειες και την παροχή τους στο σχολικό περιβάλλον. Μετά την ολοκλήρωση της έρευνας θα είμαστε σε θέση να δούμε τις απόψεις των εκπαιδευτικών σχετικά με το ΕΥ.
Σε μια ερευνητική προσέγγιση η επιλογή της μεθοδολογίας που θα ακολουθηθεί δεν πρέπει να βασίζεται μόνο σε τεχνικά κριτήρια της ποιοτικής ή της ποσοτικής μεθόδου, αλλά στο κατά πόσο είναι κατάλληλη η κάθε μία από αυτές να απαντήσει στα ερωτήματα που διατυπώνονται. 
Η μεθοδολογία της συγκεκριμένης ερευνητικής διαδικασίας βασίζεται στον σχεδιασμό του ΕΥ και στη ποσοτική αποτίμηση με την χρήση ερωτηματολογίου. Το ΕΥ που δημιουργήθηκε χαρακτηρίζεται ως ασύγχρονη εξ αποστάσεως εκπαίδευση. Αποτελεί ένα ψηφιακό διαδραστικό υλικό χωρισμένο σε εννέα κεφάλαια, κάθε ένα παρουσιάζει μία επείγουσα κατάσταση και την κατάλληλη παροχή πρώτων βοηθειών. Ο επιμορφωμένος καλείται να μελετήσει το ΕΥ και στην συνέχεια να απαντήσει στο ερωτηματολόγιο. Ο χρόνος μελέτης κάθε κεφαλαίου υπολογίζεται στα 50-60 λεπτά. Στα κεφάλαια υπάρχουν εικόνες, βίντεο και δραστηριότητες αυτοαξιολόγησης, ώστε ο εκπαιδευόμενος να έχει την δυνατότητα αυτοελέγχου.
Μόλις ολοκληρωθεί η μελέτη του ΕΥ, ο επιμορφωμένος πρέπει να απαντήσει το ερωτηματολόγιο που έχει σταλεί μαζί με το ΕΥ στο ηλεκτρονικό ταχυδρομείο. Το ερωτηματολόγιο δημιουργήθηκε από το Παιδαγωγικό Τμήμα Δ.Ε του Πανεπιστημίου Κρήτης. Η μέθοδος έρευνας που επιλέχθηκε για την συγκεκριμένη διπλωματική εργασία είναι η μικτή. Η ποσοτική έρευνα μπορεί να θεωρηθεί ως μια ερευνητική στρατηγική η οποία δίνει έμφαση στον ποσοτικό προσδιορισμό της συλλογής και ανάλυσης των δεδομένων. Η ποσοτική ανάλυση αποβλέπει στην επαλήθευση μίας υπόθεσης μέσω αριθμητικών στοιχειών και βασίζεται σε αριθμητικά δεδομένα ή χαρακτηριστικά που δείχνουν στην σύνδεση μεταξύ της κοινωνικής πραγματικότητας και της θεωρίας.  Τα συμπεράσματα μίας ποσοτικής έρευνας βασίζονται σε ειδικές μεθόδους οι οποίες περιλαμβάνουν μοντέλα ποσοτικής ανάλυσης ( Σταθακόπουλος, 2005). 
Κατά τον Μακράκη (2005) Οι έρευνες με κυρίαρχη την ποσοτική μεθοδολογία ανήκουν στο εμπειρικό αναλυτικό παράδειγμα που θεωρεί ότι η γνώση αποδεικνύεται από τα δεδομένα της εμπειρίας με τη χρήση στατιστικών μεθόδων, οι οποίες θεωρούνται ότι εξασφαλίζουν την ουδετερότητα των ερευνητών/τριών.  Ο Creswell (2011) έρχεται να συμπληρώσει ότι στην ποσοτική έρευνα, δίνεται έμφαση στις στάσεις ατόμων, στη σύγκριση ομάδων, στη συσχέτιση παραγόντων, στις συσχετιστικές μελέτες και δειγματοληπτικές έρευνες. Η συγκεκριμένη μεθοδολογία βασίζεται σε μία αντικειμενική προσέγγιση. 

Το κύριο εργαλείο συλλογής πληροφοριών αποτέλεσε το ερωτηματολόγιο αφού αποτελεί το πιο γνωστό μέσο συλλογής  δεδομένων από ένα μεγάλο κομμάτι πληθυσμού σε μικρό χρονικό διάστημα. Όπως επισημαίνει ο Κάραλης (2005), το ερωτηματολόγιο αποτελεί πηγή παροχής πληροφοριών για τις στάσεις, τους προβληματισμούς, τις αντιλήψεις απέναντι από ένα ερευνητικό ερώτημα, παρέχονται επίσης πολύ χρήσιμες πληροφορίες για τα χαρακτηριστικά του πληθυσμού (φύλο, ηλικία, εκπαίδευση, σχέση εργασίας κτλ), που θεωρούνται κομβικής σημασίας αφού πολλές φορές βοηθάνε στην περαιτέρω κατανόηση των δεδομένων που προκύπτουν ή των στοιχείων που εξάγονται ως συμπεράσματα.  Το ερωτηματολόγιο της διπλωματικής εργασίας απαρτιζόταν από ερωτήσεις κλειστού, αλλά και ανοικτού τύπου. Όσον αφορά τις ερωτήσεις κλειστού τύπου, αυτές δημιουργήθηκαν με βάση την πενταβάθμια κλίμακα Likert, (Τζάνη, 2005), με διαβάθμιση απαντήσεων, διαφωνώ απόλυτα, διαφωνώ, ούτε διαφωνώ ούτε συμφωνώ, συμφωνώ, συμφωνώ απόλυτα όπου το διαφωνώ απόλυτα αντιστοιχεί με 1 και το συμφωνώ απόλυτα με 5. Το ερωτηματολόγιο που χρησιμοποιήθηκε για την ερευνητική διαδικασία ήταν ανώνυμο με σκοπό να διασφαλισθεί η αξιοπιστία στις απαντήσεις που δόθηκαν από τους εκπαιδευτικούς που συμμετείχαν. Έγινε χρήση απλού λόγου στις ερωτήσεις ώστε να είναι απόλυτα κατανοητές, και να μην δημιουργούν ερωτηματικά τους εκπαιδευτικούς που έλαβαν μέρος στην έρευνα. Στο ερωτηματολόγιο υπάρχουν ερωτήσεις δημογραφικού χαρακτήρα (φύλο, ηλικία, προϋπηρεσία κτλ) για τον κάθε εκπαιδευτικό ενώ στην συνέχεια υπάρχουν ερωτήσεις κλειστού τύπου για την αποτίμηση του ΕΥ. Να σημειωθεί ότι το κάθε ερωτηματολόγιο για λόγους αξιοπιστίας και αντικειμενικότητας είναι ανώνυμο. 

Τα δεδομένα που συλλέχθηκαν μέσα από τις ερωτήσεις κλειστού τύπου του ερωτηματολογίου, αναλύθηκαν με την χρήση προγράμματος επεξεργασίας δεδομένων ποσοτικής έρευνας, IBM SPSS Statistics 20. 
Οι απόψεις των εκπαιδευτικών κατηγοριοποιήθηκαν σε άξονες ανάλογα με το αντικείμενο αξιολόγησης του ΕΥ. 
· Άξονας 1ος : Επιστημονική συνοχή- Τεκμηρίωση του ΕΥ
· Άξονας 2ος : Παρουσίαση του γνωστικού αντικειμένου του ΕΥ
· Άξονας 3ος : Ευχρηστία του ΕΥ
· Άξονας 4ος: Υποστήριξη- Καθοδήγηση του εκπαιδευόμενου
· Άξονας 5ος : Αλληλεπίδραση με τον εκπαιδευόμενο
· Άξονας 6ος: Δυνατότητα αναστοχασμού- αυτοαξιολόγησης εκπαιδευόμενου
· Άξονας 7ος: Σκοπός- Προσδοκώμενα αποτελέσματα 
· Άξονας 8ος: Δημιουργία ΕΥ σύμφωνα με τις Αρχές Πολυμεσικής Μάθησης
· Άξονας 9ος: Γενικές Επισημάνσεις

Στην έρευνα έλαβαν μέρος εκπαιδευτικοί σχολικών μονάδων γενικής και ειδικής εκπαίδευσης από διάφορα σχολεία σε όλη την Ελλάδα, με οποιαδήποτε σχέση εργασίας (μόνιμοι εκπαιδευτικοί, αναπληρωτές κλπ.). Τα ερωτηματολόγια στάλθηκαν με ηλεκτρονικό ταχυδρομείο, μίας και δεδομένων των συνθηκών λόγω Covid-19 έχει ανασταλεί η λειτουργία πολλών σχολικών μονάδων. Απεστάλησαν 100 ερωτηματολόγια και επεστράφησαν συμπληρωμένα 50 ερωτηματολόγια. Η έρευνα ξεκίνησε τον Δεκέμβριο του 2020 όπου δόθηκε το ΕΥ στους εκπαιδευτικούς και ολοκληρώθηκε το Ιανουάριο του 2021 με την συμπλήρωση του ερωτηματολογίου. 
Επειδή το ΕΥ αποτελεί εγχειρίδιο αντιμετώπισης διαφόρων έκτακτων καταστάσεων στο σχολικό περιβάλλον κ των δύο βαθμίδων. Στην έρευνα έλαβαν μέρος  εκπαιδευτικοί Πρωτοβάθμιας και Δευτεροβάθμιας Εκπαίδευσης τόσο γενικής όσο  και ειδικής αγωγής. Το δείγμα της έρευνας αποτελέσαν εκπαιδευτικοί και των δύο φύλων, διαφόρων ηλικιών και χρόνων προϋπηρεσίας.  Έγινε μία προσπάθεια το εύρος του δείγματος να καλύψει τα περισσότερα δημογραφικά χαρακτηριστικά των επιμορφωμένων. Όπως προαναφέρθηκε, λόγω των πρωτόγνωρων συνθηκών που υπάρχει αυτή την στιγμή στην χώρα, το ποσό των ερωτηματολογίων δεν ήταν το αναμενόμενο. 

Με βάση τα δεδομένα που συγκεντρώθηκαν, από τους εκπαιδευτικούς που έλαβαν μέρος στην έρευνα, οι 16 ( 32%) ήταν άνδρες και οι 34 (68%) ήταν γυναίκες. Όπως φαίνεται το ποσοστό των γυναικών που συμμετείχαν στην έρευνα είναι το πάνω διπλάσιο συγκριτικά με το ποσοστό των ανδρών. 


Διάγραμμα 1: Φύλο

Σχετικά με τις ηλικιακές ομάδες των συμμετεχόντων,  18 άτομα και με ποσοστό 36% ανήκαν στην ομάδα των 22-30. Το μεγαλύτερο ποσοστό, δηλαδή 42%, κάλυψαν οι εκπαιδευτικοί ηλικίας 31-40 με 21 άτομα. Η ομάδα 41-50 με 8 εκπαιδευτικούς συγκέντρωσε το ποσοστό του 16%, ενώ η στην ηλικιακή τάξη >50 με μόλις 3 εκπαιδευτικούς έφτασε το ποσοστό του 6%.


Διάγραμμα 2: Ηλικία

Αναφορικά με τα χρόνια προϋπηρεσίας, το μεγαλύτερο ποσοστό 54%, ανήκει στην κατηγορία με προϋπηρεσία 0-4 χρόνια. Το 30% έχουν προϋπηρεσία 5-10 χρόνια, το 10% έχουν προϋπηρεσία11-20 χρόνια, ενώ μόλις το 6% έχει πάνω από 20 χρόνια προϋπηρεσίας.


Διάγραμμα 3: Χρόνια Προϋπηρεσίας


Όσον αφορά την εξοικείωση των εκπαιδευτικών με τις Τεχνολογίες της Πληροφορίας και της Επικοινωνίας (ΤΠΕ),  μόνο το 4% δήλωσε ότι δεν είναι ιδιαίτερα εξοικειωμένοι και το 14% δήλωσαν ουδέτεροι σχετικά με την εξοικείωση τους. Το 42% των συμμετεχόντων δήλωσαν ότι είναι αρκετά εξοικειωμένη με τις ΤΠΕ και το 40% δηλώνει πολύ εξοικειωμένο με τις ΤΠΕ. 


Διάγραμμα 4: Εξοικείωση με ΤΠΕ

Στο ερώτημα αν οι επιμορφωμένοι  κάνουν χρήση των ΤΠΕ, το 6% των εκπαιδευτικών δήλωσε ότι δεν έχουν εντάσσει τις νέες τεχνολογίες στην εκπαιδευτική τους πράξη.  Το 34% εφαρμόζει τις ΤΠΕ αλλά όχι σε μεγάλο βαθμό και σε καθημερινή βάση. Το 46% δήλωσε ότι κάνει χρήση των ΤΠΕ στην εκπαιδευτική πράξη και το 14% ότι η χρήση τους αποτελεί αναπόσπαστο κομμάτι της.


Διάγραμμα 5: Χρήση ΤΠΕ

Σχετικά με το επόμενο ερώτημα και την εξοικείωση των εκπαιδευτικών με την μέθοδο της εξ αποστάσεως εκπαίδευση κάνοντας χρήση των ΤΠΕ, το 2% βεβαιώνουν ότι δεν υπάρχει καμία εξοικείωση, όπως και το 4%. Το  34% των επιμορφωμένων εκφράζει μία ουδέτερη άποψη σχετικά με την εξοικείωση τους με την εξΑε. Το 46% δηλώνει ότι υπάρχει μία εμπειρία με την εξΑε ενώ το 30% των εκπαιδευτικών δηλώνουν απόλυτα εξοικειωμένοι με την εξ αποστάσεως εκπαίδευση. 


Διάγραμμα 6: Εξοικείωση εξΑε με την χρήση των ΤΠΕ

Στο ερώτημα αν οι εκπαιδευτικοί είναι εξοικειωμένοι με την μελέτη του ΕΥ, που έχει σχεδιαστεί με την μέθοδο της εξΑε, το 6% ανήκει στην ομάδα στην οποία δεν υπάρχει καμία εξοικείωση. Το 28% δεν δηλώνει άγνοια αλλά ούτε και εξοικείωση για την μελέτη του ΕΥ βασισμένο στην εξ αποστάσεως εκπαίδευση. Αρκετά μεγάλο ποσοστό 46% δηλώνει ότι υπάρχει εξοικείωση όπως και το 20% βεβαιώνει απόλυτη εξοικείωση με την μελέτη ΕΥ το οποίο έχει σχεδιαστεί με την ΕξΑΕ. 


Διάγραμμα 7: Μελέτη ΕΥ με την εξΑε

Εδώ παρουσιάζονται τα αποτελέσματα της έρευνας όπως προκύπτουν από την ανάλυση των ερωτηματολογίων. Η παρουσίαση τους γίνεται με βάση τα ερευνητικά ερωτήματα όπως διατυπώθηκαν παραπάνω. Για την εξαγωγή των στατιστικών αποτελεσμάτων χρησιμοποιήθηκε το SPSS for WINDOWS.  Στους πίνακες και τα διαγράμματα που ακολουθούν περιλαμβάνονται τα στατιστικά στοιχεία που προέκυψαν. Ακόμα γίνεται αναφορά στο πλήθος των ατόμων (N), στον μέσο όρο (Mean) και την τυπική απόκλιση ( Std.D).  

 (
1
ο
 ερευνητικό ερώτημα: Ποιες προδιαγραφές πληροί 
 εξ αποστάσεως εκπαιδευτικό υλικό για τις πρώτες βοήθειες;
)




Παρουσιάζεται απλά και κατανοητά το γνωστικό αντικείμενο στο ΕΥ;


Αναφορικά με την παρουσίαση του γνωστικού αντικειμένου το οποίο κλήθηκαν οι συμμετέχοντες να μελετήσουν στο συγκεκριμένο ΕΥ, το 64% των εκπαιδευόμενων και με Μ.Ο 4.60 δήλωσαν ότι το ύφος της γραφής ήταν φιλικό προς τον αναγνώστη. 60% των εκπαιδευτικών με Μ.Ο 4.52 δήλωσε ότι η πυκνότητα των πληροφοριών του ΕΥ ήταν ικανοποιητική. Το 74% με Μ.Ο 4.66 δηλώνει ότι η γραφή του ΕΥ ήταν ευανάγνωστη ενώ το 50% και με Μ.Ο 4.46 ότι χρησιμοποιήθηκε η καθομιλουμένη για την παρουσίαση του γνωστικού αντικειμένου. Σχετικά με την χρήση αντωνυμιών προσωπικών και κτητικών, οι επιμορφώμενοι με Μ.Ο 3.42 αντιλαμβανόμαστε ότι διατηρούν μία ουδέτερη στάση. Τα δεδομένα αυτά διασταυρώνονται με τον παρακάτω πίνακα και διάγραμμα που υπάρχουν:




	Το ΕΥ συμβάλει στην απλή και κατανοητή παρουσίαση του γνωστικού αντικειμένου;

	
	Β1:Ύφος γραφής
	Β2:Χρήση αντωνυμιών (προσωπικών/
κτητικών)
	Β3:Χρήση
Καθομιλουμένης
γλώσσας
	Β4:Ευανάγνωστη
γραφή
	Β5:Ικανοποιητική
πυκνότητα
πληροφοριών

	Valid N
	50
	50
	50
	50
	50

	Missing
	0
	0
	0
	0
	0

	Mean
	4.60
	3.42
	4.46
	4.66
	4.52

	Std. Deviation
	0.571
	1.230
	0.542
	0.626
	0.707


Πίνακας 1: Παρουσίαση γνωστικού αντικειμένου (1/2)



Διάγραμμα 8: Παρουσίαση Γνωστικού Αντικειμένου (1/2)


Επιπλέον μελετήθηκε η γενική παρουσίαση του ΕΥ. Το γνωστικό αντικείμενο παρουσιάζεται σταδιακά στους εκπαιδευόμενους, με το μεγαλύτερο ποσοστό αυτών να το επιβεβαιώνουν και με Μ.Ο 4.14.  Το 80% των εκπαιδευτικών και με Μ.Ο 4.68 δηλώνει ότι στο ΕΥ έγινε χρήση κείμενων, εικόνων και βίντεο, τα οποία συνέβαλαν στην απλή και διακριτή παρουσίαση του.  Οι χρωματικές συνθέσεις που χρησιμοποιήθηκαν για την δημιουργία του ΕΥ φαίνεται να συνέβαλαν στην άνετη πλοήγηση των επιμορφωμένων, οι οποίοι με ποσοστό 64% και Μ.Ο 4.60  το επιβεβαιώνουν. Ο παρακάτω πίνακας και διάγραμμα εξυπηρετεί στην τεκμηρίωση των παραπάνω δεδομένων:  


	Το ΕΥ συμβάλει στην απλή και κατανοητή παρουσίαση του γνωστικού αντικειμένου

	
	Β6:Παρουσίαση
ΕΥ
	Β7:Μορφή ΕΥ
(μόνο κείμενο)
	Β8:Μορφή ΕΥ (κείμενο/ εικόνες)
	Β9:Μορφή ΕΥ
(κείμενο/ εικόνες/βίντεο)
	Β10:Χρωματικές συνθέσεις
ΕΥ

	Valid N
	50
	50
	50
	50
	50

	Missing
	0
	0
	0
	0
	0

	Mean
	4.14
	2.10
	4.00
	4.68
	4.60

	Std. Deviation
	0.833
	1.515
	1.429
	0.844
	0.571


Πίνακας 2: Παρουσίαση γνωστικού αντικειμένου (2/2)


Διάγραμμα 9: Παρουσίαση Γνωστικού Αντικειμένου (2/2)



Είναι εύχρηστο το ΕΥ;

Στο ερώτημα σχετικά με την ευχρηστία του  ΕΥ που δημιουργήθηκε, το 74% των εκπαιδευτικών, με Μ.Ο 4.72 δήλωσε ότι τα κουμπιά πλοήγησης του ΕΥ, το αναδεικνύουν ιδιαίτερα εύχρηστο στην πλοήγηση και μελέτη του ψηφιακού υλικού. Ακόμα το 80% των εκπαιδευόμενων δήλωσε ότι η χρήση των εικονιδίων αποτελεί σημαντικό κομμάτι της ευχρηστίας του ΕΥ.  Για τους παραπάνω λόγους το 70%  των εκπαιδευτικών με Μ.Ο 4.56 χαρακτήρισε την πλοήγηση του ΕΥ εύκολη. Όπως θα τα επιβεβαιώσετε στον πίνακα και στο διάγραμμα που ακολουθούν:



	Ευχρηστία του ΕΥ

	
	Γ1:Χρήση κουμπιών πλοήγησης 
ΕΥ
	Γ2:Χρήση εικονιδίων
ΕΥ
	Γ3:Πλοήγηση στο 
ΕΥ
	Γ4:Υπερσύνδεσμοι
ΕΥ

	Valid N
	50
	50
	50
	50

	Missing
	0
	0
	0
	0

	Mean
	4.72
	4.80
	4.56
	4.44

	Std. Deviation
	0.497
	0.404
	0.787
	0.837


Πίνακας 3: Ευχρηστία ΕΥ


Διάγραμμα 10: Ευχρηστία ΕΥ


Καθοδηγείται ο εκπαιδευόμενος από το ΕΥ; 


Υπάρχει υποστήριξη και καθοδήγηση στον εκπαιδευόμενο και την μελέτη του είναι το αντικείμενο αναζήτησης στο συγκεκριμένο ερώτημα. Οι εκπαιδευτικοί που έλαβαν μέρος στην έρευνα υποστηρίζουν ότι παρέχονται συμβουλές για την μελέτη του ψηφιακού υλικού με ποσοστό 44% και Μ.Ο 4.06. Με ποσοστό 46% και με Μ.Ο 4.30 οι εκπαιδευτικοί συμφωνούν απόλυτα ότι υπάρχει σήμανση για τα σημαντικότερα σημεία του ΕΥ. Το τελευταίο ερώτημα του 4ου άξονα αποτελούσε η ύπαρξη επεξηγηματικών σχόλιων, στο οποίο  συνολικά με ποσοστό 80%  και με Μ.Ο 4.22 ενισχύουν θετικά  την ύπαρξη ανάλογων σχολίων. Ο παρακάτω πίνακας και διάγραμμα το επιβεβαιώνουν τα συγκεκριμένα δεδομένα:

	Το ΕΥ υποστηρίζει- καθοδηγεί τον εκπαιδευόμενο στην μελέτη του

	
	Δ1:Παροχή συμβουλών για μελέτη ΕΥ
	Δ2:Υποστήριξη εκπαιδευόμενου προς σημαντικά σημεία
	Δ3:Επεξηγηματικά 
σχόλια στο ΕΥ

	Valid N
	50
	50
	50

	Missing
	0
	0
	0

	Mean
	4.06
	4.30
	4.22

	Std. Deviation
	1.038
	0.763
	0.815


Πίνακας 4: Υποστήριξη/ Καθοδήγηση εκπαιδευόμενου



Διάγραμμα 11: Υποστήριξη/ Καθοδήγηση εκπαιδευόμενου


Έχει δημιουργηθεί το ΕΥ  με τις Αρχές της Πολυμεσικής Μάθησης;

Απαραίτητο στοιχείο για την δημιουργία του εκπαιδευτικού ψηφιακού υλικού αποτελεί η εφαρμογή των Αρχών πολυμεσικής μάθησης.  Στους πίνακες και τα διαγράμματα που ακολουθούν παρουσιάζονται αναλυτικά όλες οι παράμετροι.  Στο πρώτο ερώτημα η πλειοψηφία των εκπαιδευτικών (62%) με Μ.Ο 4.62 απαντούν με θετικό πρόσημο. Στο δεύτερο ερώτημα, πάλι με υψηλό ποσοστό ( 72%) και Μ.Ο 4.68 απαντούν θετικά για τον βοηθητικό ρόλο των εικόνων στην κατανόηση του γνωστικού αντικειμένου. Στο τρίτο ερώτημα, και την ύπαρξη στοιχείων αφήγησης στο ΕΥ όπως διάλογος, περιγραφή, σχόλια κ.α., οι εκπαιδευόμενοι (60%) με Μ.Ο 3.42 φαίνεται να συμφωνούν. Στο επόμενο ερώτημα, οι εκπαιδευτικοί με ποσοστό 40% (Μ.Ο 2.82)  φαίνεται ότι δεν συμφωνούν με την ύπαρξη πληροφοριών οι οποίες δεν σχετίζονται με το γνωστικό αντικείμενο του ΕΥ. Με το 52% των επιμορφωμένων (Μ.Ο 4.34)  να δηλώνουν θετικοί σχετικά με την χρήση φιλικής γλώσσας στο ΕΥ.

	Το ΕΥ έχει δημιουργηθεί σύμφωνα με τις Αρχές της Πολυμεσικής Μάθησης

	
	Η1:Ύπαρξη συνδυασμού
κειμένου/εικόνας στην παρουσίαση του γνωστικού αντικειμένου
	Η2:Χρήση εικόνων για την κατανόηση του γνωστικού αντικειμένου
	Η3:
Ύπαρξη στοιχειών αφήγησης
	Η4:Ύπαρξη μη σχετικών πληροφοριών με το γνωστικού αντικειμένου
	Η5:
Χρήση φιλικής γλώσσας

	Valid N
	50
	50
	50
	50
	50

	Missing
	0
	0
	0
	0
	0

	Mean
	4.62
	4.68
	3.42
	2.82
	4.34

	Std. Deviation
	0.490
	0.551
	1.263
	1.687
	0.688


Πίνακας 5: Αρχές Πολυμεσικής Μάθησης (1/3)



Διάγραμμα 12: Αρχές Πολυμεσικής Μάθησης (1/3)

Ακόμα στο ερώτημα αν χρησιμοποιείται το δεύτερο πρόσωπο στο ΕΥ, οι εκπαιδευτικοί (32%) με Μ.Ο 3.18 φαίνεται να μην συμφωνούν ιδιαίτερα. Στα ερωτήματα 7, 8 και 9 οι εκπαιδευτικοί φαίνεται να μην συμφωνούν ιδιαίτερα τόσο με την χρήση ηχητικής παρουσίασης του ΕΥ (Μ.Ο 2.88), την χρήση φιλικού ύφους στην ηχητική παρουσίαση (Μ.Ο 3,32) όπως και με την χρήση avatar για την υποστήριξη τους στην μελέτη του ψηφιακού υλικού.  Με ποσοστό 58% και Μ.Ο 4.40 οι εκπαιδευόμενοι φαίνεται να απαντούν με θετικό πρόσημο στην ισόποση παρουσίαση του γνωστικού αντικειμένου του ΕΥ. Παρακάτω ακολουθούν τα προαναφερθέντα στατιστικά στοιχεία στον πίνακα και το διάγραμμα που ακολουθεί.

	
	Η6:
Χρήση δευτέρου προσώπου
	Η7:Χρήση ηχητικής παρουσίασης γνωστικού αντικειμένου
	Η8:Χρήση φιλικού ύφους στην ηχητική παρουσίαση
	Η9:
Χρήση 
Avatar
	Η10: Τμηματική παρουσίαση γνωστικού αντικειμένου

	Valid N
	50
	50
	50
	50
	50

	Missing
	0
	0
	0
	0
	0

	Mean
	3.18
	2.88
	3.32
	2.36
	4.40

	Std. Deviation
	1.508
	1.520
	1.449
	1.601
	0.857


Πίνακας 6: Αρχές Πολυμεσικής Μάθησης (2/3)


Διάγραμμα 13: Αρχές Πολυμεσικής Μάθησης (2/3)


Στην ερώτηση αν υπάρχουν διαδραστικές δραστηριότητες για ανατροφοδότηση, οι εκπαιδευτικοί απαντούν θετικά με ποσοστό 54% (Μ.Ο 4.40). Με ποσοστό 48% να συμφωνεί απόλυτα και 44% να συμφωνεί  (Μ.Ο 4.34) σχετικά με την παροχή οδηγιών για την εκτέλεση των δραστηριοτήτων του ΕΥ. Στο ερώτημα εάν υπάρχουν στοιχειά που επισήμανσης στο ΕΥ, οι επιμορφώμενοι δείχνουν να συμφωνούν με Μ.Ο 4.24 και ποσοστό 44%.  Τέλος στο ερώτημα για την ύπαρξη εκτενών κειμένων για την παρουσίαση του ΕΥ φαίνεται ότι με ποσοστό 30% απλά να διαφωνεί και το 26% να διαφωνούν απόλυτα (Μ.Ο 2.50).  Ακολουθούν  πίνακας και  διάγραμμα με τα στατιστικά αυτά στοιχεία.


	
	Η11:Ύπαρξη διαδραστικών δραστηριοτήτων για ανατροφοδότηση 
	Η12:Ύπαρξη μακροσκελών κειμένων στην παρουσίαση 
	Η13:Παροχή σαφή οδηγιών 
για τις δραστηριότητες
	Η14: Ύπαρξη στοιχείων επισήμανσης
	Η15: Ύπαρξη εισαγωγικών δραστηριοτήτων

	Valid N
	50
	50
	50
	50
	50

	Missing
	0
	0
	0
	0
	0

	Mean
	4.40
	      2.50
	4.34
	4.24
	4.04

	Std. Deviation
	0.728
	1.216
	0.832
	0.771
	1.142


Πίνακας 7: Αρχές Πολυμεσικής Μάθησης (3/3)


Διάγραμμα 14: Αρχές Πολυμεσικής Μάθησης (3/3)




[bookmark: _Toc68136375]4.5.2 Αποτελέσματα δεύτερου ερευνητικού ερωτήματος
 (
2
ο
 ερευνητικό ερώτημα:
 Ποια  κριτήρια της επιμόρφωσης ενηλίκων πληροί το ΕΥ
 ώστε να χρησιμοποιηθεί ως επιμορφωτικό πρόγραμμα πρώτων βοηθειών; 
)





Τεκμηριώνεται επιστημονικά το ΕΥ;

Όσο αφορά την επιστημονική συνοχή και τεκμηρίωση του ΕΥ οι εκπαιδευτικοί φαίνονται να συμφωνούν, αφού το 66% αυτών και με Μ.Ο. 4,62 δηλώνει ότι υπάρχει σύνδεση στην παράθεση των πληροφοριών με την ανάλογη βιβλιογραφική τεκμηρίωση, το 60% και με Μ.Ο. 4,42 βεβαιώνει ότι γίνεται αναφορά σε διαφορετικές πηγές πληροφοριών, το 44% και με Μ.Ο. 4,14  δηλώνει ευχαριστημένο με τον εμπλουτισμό και την ερμηνεία των εννοιών και με την παροχή δυνατότητας του επιμορφωμένου για περαιτέρω μελέτη αφού το 40%  συμφωνεί απόλυτα και το 44%  συμφωνεί με Μ.Ο. 4,12.  Στο ερώτημα εάν το ΕΥ επιτρέπει την συγκριτική ανάλυση των πληροφοριών και το απόψεων, ο Μ.Ο είναι 3,74 με το 40% των ερωτηθέντων να δηλώνει σύμφωνο. Βέβαια το θέμα που διαπραγματεύεται το ΕΥ δεν επιτρέπει την συγκριτική ανάλυση καθώς βασίζεται σε διεθνή πρωτόκολλα.  Παρακάτω ακολουθούν τα στατιστικά αυτά στοιχεία στον πίνακα και το διάγραμμα:

	Επιστημονική συνοχή- Τεκμηρίωση του ΕΥ


	
	[bookmark: OLE_LINK2][bookmark: OLE_LINK4]Α1:Παράθεση πληροφοριών/ απόψεων με την σχετική βιβλιογραφία
	[bookmark: OLE_LINK5]Α2:Αναφορά σε διαφορετικές πηγές πληροφοριών
	[bookmark: OLE_LINK6]Α3:Συγκριτική ανάλυση πληροφοριών/ απόψεων
	[bookmark: OLE_LINK7]Α4:Εμπλουτισμός με ερμηνεία/ κριτική συζήτηση των πληροφοριών
	[bookmark: OLE_LINK8]Α5:Παροχή δυνατότητας στο εκπαιδευόμενο για μελέτη σε διαφορετικές πηγές

	Valid N
	50
	50
	50
	50
	50

	Missing
	0
	0
	0
	0
	0

	Mean
	4.62
	4.42
	3.74
	4.14
	4.10

	Std. Deviation
	0.567
	0.992
	1.121
	0.926
	0.909


Πίνακας 8: Επιστημονική Τεκμηρίωση



Διάγραμμα 15: Επιστημονική Τεκμηρίωση

	

Υπάρχει αλληλεπίδραση του εκπαιδευόμενου;

Σύμφωνα με τον παρακάτω πίνακα φαίνεται ότι η άποψη των εκπαιδευτικών σχετικά με τις δραστηριότητες αλληλεπίδρασης, κατά την οποία το ΕΥ δεν ευνοεί ιδιαίτερα την έκφραση προσωπικής γνώμης με Μ.Ο 3.26, την διατύπωση ερωτήσεων με Μ.Ο 3.00, και την εμπλοκή προσωπικών ενδιαφερόντων μέσω των δραστηριοτήτων με Μ.Ο 2.88. Ακόμα η ανταλλαγή απόψεων (Μ.0 3.28) και η ένταξη των εκπαιδευόμενων σε κοινωνικές ομάδες  (Μ.Ο 3.30) δεν ευνοείται από την μελέτη του ΕΥ. Στην ερώτηση αν οι δραστηριότητες ενθαρρύνουν τον εκπαιδευτικό να εμπλουτίσει τις απόψεις του, οι εκπαιδευτικοί με ποσοστό 46% και Μ.Ο 4,04 δηλώνουν ότι η συγκεκριμένη διαδικασία υποστηρίζεται από το ΕΥ. Τα στοιχεία αυτά επιβεβαιώνονται από το παρακάτω πίνακα και διάγραμμα:

	Το ΕΥ υποστηρίζει την αλληλεπίδραση με τον εκπαιδευόμενο στη μελέτη του
	

	
	Ε1:Δραστηριότητες
έκφρασης
απόψεων
	Ε2:Δραστηριότητες διατύπωσης ερωτήσεων
	Ε3:Δραστηριότητες εμπλοκής ενδιαφερόντων
	Ε4:Δραστηριότητες ενθάρρυνσης ανταλλαγής απόψεων
	Ε5:Δραστηριότητες κοινωνικοποίησης 
	Ε6:Δραστηριότητες ενθάρρυνσης εμπλουτισμού απόψεων

	Valid N
	50
	50
	50
	50
	50
	50

	Missing
	0
	0
	0
	0
	0
	0

	Mean
	3.26
	3.00
	2.88
	3.28
	3.30
	4.04

	Std. Deviation
	1.426
	1.400
	1.380
	1.262
	1.165
	1.049


Πίνακας 9: Αλληλεπίδραση Εκπαιδευόμενου


Διάγραμμα 16: Αλληλεπίδραση Εκπαιδευόμενου


Ο σκοπός και τα αποτελέσματα είναι τα προσδοκώμενα;

Από τον πίνακα και το διάγραμμα που ακολουθούν τεκμηριώνεται ότι οι εκπαιδευτικοί μάλλον είναι θετικοί σχετικά με την διατύπωση του σκοπού και των προσδοκώμενα μαθησιακών αποτελεσμάτων των διδακτικών ενοτήτων του ΕΥ.  Με ποσοστό 68% (Μ.Ο 4.66) οι εκπαιδευτικοί δηλώνουν απόλυτα σύμφωνοι με την σαφή διατύπωση του σκοπού της διδακτικής ενότητας, και με ποσοστό 58% (Μ.Ο 4.56) για την σαφή διατύπωση των προσδοκώμενων αποτελεσμάτων την κάθε ενότητας. Στα ερωτήματα όπου αποτιμήθηκαν τα προσδοκώμενα αποτελέσματα σε επίπεδο γνώσεων, επίπεδο δεξιοτήτων και επίπεδο στάσεων, οι εκπαιδευόμενοι με ποσοστά 54% (Μ.Ο 4.38), 44% (Μ.0 4.24) και 44% (3.86) υπάρχει θετική αξιολόγηση. Το τελευταίο ερώτημα σχετικά με τον έλεγχο της προόδου κάθε εκπαιδευτικού κατά την μελέτη του ΕΥ,  με Μ.Ο 4.22 ( 44%), υπήρξε καταφατική απάντηση από τους εκπαιδευτικούς. 



	Σκοπός/ Προσδοκώμενα αποτελέσματα
	

	
	Ζ1:Σαφής διατύπωση σκοπού διδακτικής ενότητας
	Ζ2:Σαφής διατύπωση προσδοκώμενων αποτελεσμάτων διδακτικής ενότητας
	Ζ3:Παρακίνηση εκπαιδευόμενου μέσω επίπεδο γνώσεων με βάση τα προσδοκώμενα αποτελέσματα
	Ζ4:Παρακίνηση εκπαιδευόμενου μέσω επίπεδο δεξιοτήτων με βάση τα προσδοκώμενα αποτελέσματα
	Ζ5:Παρακίνηση εκπαιδευόμενου μέσω επίπεδο στάσεων με βάση τα προσδοκώμενα αποτελέσματα
	Ζ6:Έλεγχος προόδου εκπαιδευόμενου με βάση τα προσδοκώμενα αποτελέσματα

	Valid N
	50
	50
	50
	50
	50
	50

	Missing
	0
	0
	0
	0
	0
	0

	Mean
	4.66
	4.56
	4.38
	4.24
	3.86
	4.22

	Std. Deviation
	0.519
	0.541
	0.753
	0.822
	0.857
	0.790


Πίνακας 10: Σκοπός/ Αποτελέσματα


Διάγραμμα 17: Σκοπός/ Αποτελέσματα






[bookmark: _Toc68136376]4.5.3Αποτελέσματα τρίτου ερευνητικού ερωτήματος
 (
3
ο
 ερευνητικό ερώτημα: 
Πώς αποτιμάται το ΕΥ από τους εκπαιδευτικούς που μελέτησαν το επιμορφωτικό πρόγραμμα πρώτων βοηθειών; 
)



Παρέχεται η δυνατότητα αναστοχασμού- αυτοαξιολόγησης στον εκπαιδευόμενο μέσω του ΕΥ;

Στο ερώτημα εάν στο ΕΥ υπάρχουν δραστηριότητες που ενθαρρύνουν την αυτοαξιολόγηση, με ποσοστό 50% και Μ.Ο 4.38, οι επιμορφώμενοι δηλώνουν σύμφωνοι. Στο δεύτερο ερώτημα, για το αν υπάρχουν δραστηριότητες που ενθαρρύνουν τον κάθε εκπαιδευόμενο να αναπτύξει κριτική σκέψη, απαντάνε σύμφωνοι με Μ.Ο όμως 3.84. Στο επόμενο ερώτημα σχετικά με δραστηριότητες που συμβάλλουν στην ανάπτυξη δίαυλων επικοινωνίας, το 46% των συμμετεχόντων (Μ.0 3.78) συμφωνούν. Το 52% των εκπαιδευτικών με Μ.Ο 4.32 θεωρούν ότι υπάρχουν δραστηριότητες που εξυπηρετούν στην συσχέτιση των νέων δεδομένων με την πραγματικότητα. Στο τελευταίο ερώτημα του 6ου άξονα οι εκπαιδευτικοί με ποσοστό 58% (Μ.Ο 4.46) δήλωσαν απόλυτα σύμφωνοι ότι υπάρχουν δραστηριότητες στο ΕΥ που βοηθούν στην εφαρμογή των νέων γνώσεων μετά από την μελέτη του.  Τα στοιχεί αυτά παρουσιάζονται στον πίνακα και στο διάγραμμα που βρίσκονται παρακάτω:

	Το ΕΥ παρέχει δυνατότητα αναστοχασμού- αυτοαξιολόγησης στον εκπαιδευόμενο

	
	ΣΤ1:Δραστηριότητες ενθάρρυνσης αυτοαξιολόγησης
	ΣΤ2:Δραστηριότητες ενθάρρυνσης ανάπτυξης αυτόνομης κριτικής σκέψης
	ΣΤ3:Δραστηριότητες ενθάρρυνσης ανάπτυξης επικοινωνιακών διαύλων
	ΣΤ4:Δραστηριότητες ενθάρρυνσης συσχέτισης νέων δεδομένων/ πραγματικότητα
	ΣΤ5:Δραστηριότητες ενθάρρυνσης εφαρμογής νέας γνώσης

	Valid N
	50
	50
	50
	50
	50

	Missing
	0
	0
	0
	0
	0

	Mean
	4.38
	3.84
	3.78
	4.32
	4.46

	Std. Deviation
	0.697
	1.149
	0.975
	0.713
	0.762


Πίνακας 11: Αναστοχασμός/ Αυτοαξιολόγηση

Διάγραμμα 18: Αναστοχασμός/ Αυτοαξιολόγηση

Το τρίτο και τελευταίο ερευνητικό ερώτημα απαντάται κατά κύριο λόγο από τις απόψεις των επιμορφωμένων, οι οποίες διατυπώθηκαν στο κομμάτι των γενικών επισημάνσεων. Οι εκπαιδευτικοί που έλαβαν μέρος στην έρευνα αξιολόγησαν το ΕΥ αναφέροντας ποιοι θεωρούν τα δυνατά του σημεία και ποιες αλλαγές θα μπορούσαν να το βελτιώσουν.  Στο συγκεκριμένο κομμάτι οι ερωτήσεις ήταν ανοιχτού τύπου και οι επιμορφωμένοι κλήθηκαν να εκφράσουν την γνώμη τους σχετικά με τα δυνατά και αδύναμα σημεία του ΕΥ Τόσο τα δυνατά σημεία όσο και οι διορθώσεις αφορούσαν και το γνωστικό αντικείμενο αλλά και την παρουσίαση του ΕΥ. Για την παρουσίαση των απόψεων αυτών δημιουργήθηκαν 2 πίνακες.  Στους πίνακες που ακολουθούν οι παρουσίαση τόσο των θετικών σημείων όσο και των προτάσεων για βελτίωση παρουσιάζονται με ιεραρχικά. 

	Ενδιαφέρουσες ενότητες/ υποενότητες

	Σωστά οργανωμένο/ ευέλικτή δομή

	Παροχή ανατροφοδότησης

	Απλό/ κατανοητό ύφος γραφής

	Ορθή χρήση οπτικών μέσων ( εικόνα/ βίντεο)

	Παρουσίαση ( χρωματικές συνθέσεις)

	Κάλυψη γνωστικού αντικειμένου ( έγκυρες πληροφορίες)

	Διαδραστικότητα


Πίνακας 12: Δυνατά Σημεία ΕΥ

Σύμφωνα με τον παραπάνω πίνακα φαίνεται οι εκπαιδευτικοί να έχουν θετική άποψη για την παρουσίαση του ΕΥ αλλά και την κάλυψη του γνωστικού αντικειμένου. Αρχικά ξεκινώντας με την εμφάνιση του ψηφιακού υλικού δηλώσαν ότι τους άρεσαν οι χρωματικές συνθέσεις που χρησιμοποιήθηκαν καθώς και η οργάνωση του σε ενότητες και υποενότητες. Η χρήση των οπτικών μέσων και οι διαδραστικές δραστηριότητες φαίνεται να διατήρησαν το ενδιαφέρον του αναγνώστη και να μην τον κούρασε η μελέτη του ΕΥ. Επίσης θετική άποψη έχουν και για την παροχή ανατροφοδότησης μέσω των δραστηριοτήτων. Σχετικά με το γνωστικό αντικείμενο χαρακτήρισαν το ύφος της γραφής απλό και κατανοητό παρόλο που περιείχε αρκετές ιατρικές ορολογίες. Ακόμα οι πληροφορίες που δόθηκαν θεωρήθηκαν έγκυρες και ιδιαίτερα χρήσιμες.

Στον παρακάτω πίνακα παρουσιάζονται οι διορθώσεις που θα μπορούσε να κάνει το ΕΥ καλύτερο από την μορφή στην οποία βρίσκεται τώρα. Οι βελτιώσεις αφορούν περισσότερο το κομμάτι της παρουσίασης αφού έγινε πρότασης δημιουργίας βίντεο animation και η χρήση σήμανσης για την υπογράμμιση σημαντικών πληροφοριών και κειμένων. Επιπλέον προτάθηκε από τους εκπαιδευτικούς η χρήση λιγότερων θεωρητικών πληροφοριών και η δημιουργία μικρότερων προτάσεων ή η χρήση περισσότερων λιστών. Άλλη μία πρόταση ήταν δημιουργία ερωτήσεων με σκοπό τον προβληματισμό του εκπαιδευόμενου. Η ευκολότερη πρόσβαση στο ΕΥ αποτέλεσε μία  πιθανή βελτίωση που εκφράστηκε από κάποιον επιμορφώμενο.  



	Λιγότερες θεωρητικές πληροφορίες

	Δημιουργία βίντεο animation

Πίνακας 13: Βελτιώσεις ΕΥ
Παρουσιάζεται απλά και κατανοητά το γνωστικό αντικείμενο στο ΕΥ;
· Το ύφος γραφής είναι φιλικός και ευανάγνωστο προς τον εκπαιδευόμενο.
· Γίνεται χρήση της καθομιλουμένης γλώσσας.
· Ικανοποιεί η παρουσίαση των πληροφοριών.
· Το ΕΥ περιέχει κείμενο, εικόνες και βίντεο .
· Οι χρωματικές συνθέσεις συμβάλλουν στην άνετη αλληλεπίδραση.

Είναι εύχρηστο το ΕΥ;
· Τα κουμπιά πλοήγησης είναι κατανοητά και αναγνωρίσιμα.
· Τα εικονίδια είναι διακριτά από τον επιμορφώμενο.
· Η πλοήγηση ήταν σαφής.
· Οι υπερσύνδεσμοι οδηγούσαν στο σωστό περιεχόμενο.

Καθοδηγείται ο εκπαιδευόμενος από το ΕΥ;
· Υπάρχουν συμβουλές για τον τρόπο μελέτης του ΕΥ.
· Υπάρχει έμφαση στα σημαντικά σημεία του ΕΥ.
· Υπάρχουν επεξηγηματικά σχόλια στο ΕΥ.

Έχει δημιουργηθεί το ΕΥ  με τις Αρχές της Πολυμεσικής Μάθησης;
· Ο συνδυασμός κειμένου και εικόνας δημιούργησε ενδιαφέρον στην παρουσίαση του γνωστικού αντικειμένου.
· Η χρήση εικόνων βοήθησε στην καλύτερη κατανόηση του γνωστικού αντικειμένου.
· Υπάρχουν στοιχεί αφήγησης όπως σχόλια και περιγραφή στο ΕΥ.
· Γίνεται τμηματική παρουσίαση του γνωστικού αντικειμένου του ΕΥ. 
· Ύπαρξη διαδραστικών δραστηριοτήτων με σκοπό την ανατροφοδότηση του εκπαιδευόμενου.
· Ύπαρξη κατανοητών οδηγιών για την υλοποίηση των δραστηριοτήτων.
· Ύπαρξη στοιχείων επισήμανσης όπως αλλαγή χρωματισμού και γραφής.

Τεκμηριώνεται επιστημονικά το ΕΥ;
· Πραγματοποιείται βιβλιογραφική τεκμηρίωση στην παράθεση πληροφοριών;
· Αναφέρονται διαφορετικές πηγές πληροφοριών;
· Είναι εμπλουτισμένο ως προς την ερμηνεία των πληροφοριών;
· Παρέχεται δυνατότητα περαιτέρω μελέτης;

Υπάρχει αλληλεπίδραση του εκπαιδευόμενου;
· Υπάρχουν δραστηριότητες που ενθαρρύνουν τον εκπαιδευόμενο στον εμπλουτισμό γνώσεων;

Ο σκοπός και τα αποτελέσματα είναι τα προσδοκώμενα;
· Υπάρχει σαφή διατύπωση σκοπού κάθε ενότητας;
· Διατυπώνονται επαρκώς τα προσδοκώμενα αποτελέσματα;
· Παρακινείται ο εκπαιδευόμενος σε επίπεδο γνώσεων, δεξιοτήτων και στάσεων;
· Υπάρχει αυτοέλεγχος στην πρόοδο του εκπαιδευόμενου;


Παρέχεται η δυνατότητα αναστοχασμού- αυτοαξιολόγησης στον εκπαιδευόμενο μέσω του ΕΥ;
· Υπάρχουν δραστηριότητες που ενθαρρύνουν την αυτοαξιολόγηση;
· Υπάρχουν δραστηριότητες που ενθαρρύνουν την εφαρμογή νέων γνώσεων;

Στην παρούσα ΔΕ μελετήθηκε η δημιουργία και η εφαρμογή προγράμματος πρώτων βοηθειών επιμορφωτικού χαρακτήρα για τους εκπαιδευτικούς Πρωτοβάθμιας και Δευτεροβάθμιας  εκπαίδευσης. Αναλυτικότερα δημιουργήθηκε ένα πολυμορφικό ΕΥ με την μεθοδολογία της εξΑε. Για τον σχεδιασμό ακολουθήθηκαν οι προδιαγραφές της εκπαίδευσης ενηλίκων όπως και οι προδιαγραφές ενός εξ αποστάσεως υλικού. Το ΕΥ που δημιουργήθηκε δόθηκε προς μελέτη σε εκπαιδευτικούς και έπειτα με την διεξαγωγή ποσοτικής έρευνας έγινε προσπάθεια να απαντηθούν ερευνητικά ερωτήματα που τέθηκαν για την συγκεκριμένη ΔΕ. Με την δημιουργία του ΕΥ προέκυψε μία νέα προοπτική όσο αφορά τις πρώτες βοήθειες. 
Η εφαρμογή του ΕΥ ως επιμορφωτικό πρόγραμμα πρώτων βοηθειών για τους εκπαιδευτικούς θα μπορεί να αποτελέσει μία καινοτόμο προσέγγιση του συγκεκριμένου θέματος. Αρχικά, δίνει την δυνατότητα επιμόρφωσης και εκπαίδευσης σε εκπαιδευτικούς που αδυνατούν για διάφορους λόγους ο καθένας στην δια ζώσης παρακολούθηση ανάλογου προγράμματος. Η Covid-19 εποχή του διανύουμε αποτελεί χαρακτηριστικό παράδειγμα ανασταλτικού παράγοντα πραγματοποίησης δια ζώσης συναντήσεων, με αποτέλεσμα τα εξ αποστάσεως προγράμματα να αποτελούν βασικό τρόπο ενημέρωσης, εκπαίδευσης και επιμόρφωσης.  Ακόμα, η απόκτηση γνώσεων στην εξΑε με την χρήση των ΤΠΕ γίνεται με πιο ευχάριστο τρόπο συγκριτικά με τον τυπικό τρόπο μελέτης, καθιστώντας έτσι και τα δυσκολότερα θέματα μελέτης πιο προσιτά στον εκπαιδευόμενο. Ο επιμορφωμένος έχει την δυνατότητα να αξιοποιήσει τις γνώσεις που του προσφέρονται αλλά και να αναζητήσει μόνος τους περαιτέρω πληροφορίες. Θετικό πρόσημο στην εισαγωγή του συγκεκριμένου ΕΥ ως πρόγραμμα επιμόρφωσης για τις πρώτες βοήθειες αποτελεί η ελευθερία χρόνου και τόπου, βασικό χαρακτηριστικό που διέπει την εξ αποστάσεως εκπαίδευση. 
Σχετικά με τα ερευνητικά ερωτήματα που παρουσιάστηκαν στην αρχή της ΔΕ και τα στοιχεία της έρευνας που συλλέχθηκαν μπορούμε να συμπεράνουμε τα παρακάτω.
Για το πρώτο ερευνητικό ερώτημα και ποίες προδιαγραφές της εξΑε πληροί το ΕΥ που δημιουργήθηκε καταλήγουμε ότι η ευχρηστία αποτελεί βασικό κριτήριο. Ο ευκολυμένος τρόπος πλοήγησης δημιουργεί ένα αίσθημα οικειότητας με αποτέλεσμα ο επιμορφωμένος να απολαμβάνει την μελέτη χωρίς να δημιουργούνται προβληματισμοί για την μη δυνατή ολοκλήρωση του προγράμματος λόγω έλλειψης άριστων τεχνολογικών γνώσεων.  Συμπληρωματικά στην ευχρηστία του ΕΥ και εξίσου σημαντικό θεωρείται η παρουσίαση του γνωστικού αντικειμένου που διαπραγματεύεται η παρούσα ΔΕ. Ο λιτός και κατανοητός τρόπος δημιουργεί ένα περιβάλλον προσιτό και γόνιμο για όλους. Ιδιαίτερα με την χρήση των ΤΠΕ το ενδιαφέρον των εκπαιδευόμενων παραμένει αμείωτο. Ακόμα το ΕΥ έχει δημιουργηθεί με τις Αρχές Πολυμεσικής Μάθησης. Αναλυτικότερα έχει γίνει χρήση αρκετών στοιχείων και συγκεκριμένα ένας συνδυασμός κειμένου, εικόνας και βίντεο για την παρουσίαση του γνωστικού αντικειμένου. Η ύπαρξη λοιπόν των παραπάνω μέσων εξυπηρετεί στην στοχευμένη κατανόηση του θέματος που παρουσιάζεται. Επιπλέον στο ΕΥ, βρίσκονται διαδραστικές δραστηριότητες με σαφείς οδηγίες που έχουν ως στόχο την ανατροφοδότηση των εκπαιδευόμενων αναφορικά με τις γνώσεις που έχουν λάβει.   Αν το σύνθηµα στο 19ο αιώνα ήταν «εκπαίδευση για τους µη έχοντες και µη γνωρίζοντες», αν το σύνθηµα στον 20ο αιώνα ήταν «ακόµα περισσότερη εκπαίδευση για τους µη έχοντες και µη γνωρίζοντες», το σύνθηµα στον 21ο αιώνα θα πρέπει να είναι «προσβάσιµη και ποιοτικότερη εκπαίδευση για όλους» (Λιοναράκης, 2001). Ακόμα τα αποτελέσματα για το πρώτο ερευνητικό ερώτημα επιβεβαιώνουν την αξία που δίνεται στις βασικές αρχές σχεδιασμού εξΑε των Σπανακά & Λιοναράκη (2017), τις αρχές σχεδιασμού διαδραστικού - πολυμορφικού εκπαιδευτικού υλικού (Σπαντιδάκης & Αναστασιάδης, 2007) αλλά και την τυπολογία των West & Λιοναράκη (2001) για το σχεδιασμό ΕξΑΕ υλικού εφόσον ο σχεδιασμός του συγκεκριμένου εκπαιδευτικού υλικού στηρίχτηκε σε όλες τις αρχές. Το σχεδιασμένο με τη μεθοδολογία της ΕξΑΕ εκπαιδευτικό υλικό έχει τα απαραίτητα δομικά στοιχεία όπως τίτλο, εισαγωγικά στοιχεία, περιεχόμενα, οδηγό μελέτης, σκοπό, στόχους, προσδοκώμενα μαθησιακά αποτελέσματα (Καπριδάκη,2019).
Ποια κριτήρια πληροί το ΕΥ σύμφωνα με την επιμόρφωση ενηλίκων αποτελεί το 2ο ερευνητικό ερώτημα της ΔΕ, στοχεύοντας στην χρήση του ως επιμορφωτικό πρόγραμμα πρώτων βοηθειών σε εκπαιδευτικούς και των δύο βαθμίδων εκπαίδευσης.  Αρχικά, η επιστημονική εγκυρότητα ενός ΕΥ βασίζεται στην επιστημονική τεκμηρίωση του γνωστικού αντικειμένου που πραγματεύεται. Ιδιαίτερα σημαντικό χαρακτηρίζεται η παράθεση των πληροφοριών και συγκεκριμένα οι πρώτες βοήθειες να βασίζονται σε ανάλογη βιβλιογραφία.  Ακόμα στο ΕΥ που αναφερόμαστε ο σκοπός και τα προσδοκώμενα αποτελέσματα διατυπώνονται με σαφήνεια. Παρουσιάζεται επακριβώς η ενίσχυση των εκπαιδευόμενων σε επίπεδο γνώσεων, δεξιοτήτων και στάσεων με βάση τα προσδοκώμενα αποτελέσματα που έχουν τεθεί. Η εκπαίδευση ενηλίκων έχει δημιουργηθεί λόγω της ανάγκης παροχής υπηρεσιών υψηλής ποιότητας και της απόκτησης νέων δεξιοτήτων (Περτέση, 2018). Η εκπαίδευση ενηλίκων «Αναστασία Κεσκινίδου», «Η εξ αποστάσεως εκπαίδευση ως μέσο επαγγελματικής ανάπτυξης των εκπαιδευτικών πρωτοβάθμιας εκπαίδευσης.» αφορά την απόκτηση γνώσεων, δεξιοτήτων και στάσεων, οι οποίες οδηγούν τον ενήλικα εκπαιδευόμενο στο να μπορεί να συμβαδίζει με τη σύγχρονη κοινωνία (Λάζου, Αργυροπούλου & Σταυρόπουλος, 2017).
Με βάση τα ευρήματα,  καταλήγουμε στο συμπέρασμα ότι θα μπορούσε το ΕΥ να χρησιμοποιηθεί ως επιμορφωτικό πρόγραμμα για τις πρώτες βοήθειες, καθώς διέπεται από τις περισσότερες αρχές της επιμορφωτικής διαδικασίας. Η επιμόρφωση στοχεύει στην ενεργοποίηση του εκπαιδευομένου καθοδηγώντας τον σε μία ευρετική πορεία προς τη γνώση και διασφαλίζει τη μέγιστη δυνατή ευελιξία στο χώρο, τον χρόνο και τον ρυθμό της μάθησης. Ο σχεδιασμός της επιμόρφωσης θα πρέπει να προσφέρει στον εκπαιδευτικό τη δυνατότητα να εφαρμόζει  με κριτικό τρόπο στο σχολικό περιβάλλον αυτά που διαπραγματεύεται στο επιμορφωτικό πρόγραμμα, να διερευνά  τη χρησιμότητά τους, να προτείνει τρόπους εφαρμογής με βάση τις ιδιαιτερότητες κάθε κατάστασης. Ακόμα ένα πρόγραμμα για να χαρακτηριστεί κατάλληλο για επιμορφωτικούς σκοπούς θα πρέπει τόσο ο σκοπός όσο και τα προσδοκώμενα αποτελέσματα να είναι σαφή και ο επιμορφωμένος να τα καλύπτει μετά το τέλος της μελέτης του ΕΥ. Το γνωστικό αντικείμενο του ΕΥ που παρουσιάζεται τεκμηριώνεται επιστημονικά καθώς βασίζεται σε έγκυρη βιβλιογραφία. Στοιχείο της εξ αποστάσεως επιμόρφωσης είναι η δυνατότητα που παρέχεται στον εκπαιδευόμενο να αξιολογείται μέσω διαδραστικών δραστηριοτήτων που υπάρχουν στο ΕΥ. Η επιμόρφωση των εκπαιδευτικών είναι μία μορφωτική διαδικασία με συνέχεια, που σκοπό έχει να συνεισφέρει στη βελτίωση και τη διεύρυνση των γνώσεων και δεξιοτήτων των εκπαιδευτικών, ώστε να μπορέσουν να ανταποκριθούν επιτυχώς στην υψηλή αποστολή του, για το καλό του ίδιου, των μαθητών του αλλά της κοινωνίας (Νάσαινα, 2010)
Το 3ο ερευνητικό ερώτημα δηλαδή πώς αποτιμάται το ΕΥ επιμορφωτικού χαρακτήρα για τις πρώτες βοήθειες από τους εκπαιδευτικούς που έλαβαν μέρος παρουσιάζεται παρακάτω. Η θετική αξιολόγηση  του ΕΥ που αναφέρθηκε  στο πρώτο και δεύτερο ερευνητικό ερώτημα αλλά και από το γεγονός ότι σημειώθηκαν από τους εκπαιδευτικούς αρκετά «δυνατά σημεία» οδηγεί σε ένα γενικευμένο θετικό αποτέλεσμα.  Θα μπορούσε να αναφερθεί ότι οι επιμορφώμενοι αποτίμησαν με θετικό πρόσημο την δημιουργία του ΕΥ για την επιμόρφωση τους για τις πρώτες βοήθειες. Επισημάνθηκε από τους ιδίους η σωστή και κατανεμημένη παρουσίαση του γνωστικού αντικειμένου σε ενδιαφέρουσες ενότητες και υποενότητες. Η εμφάνιση και οι χρωματικές συνθέσεις θεωρήθηκαν ένα από τα δυνατά σημεία του  ψηφιακού υλικού διατηρώντας το ενδιαφέρον τους για μελέτη αμείωτο. Η χρήση πολυμεσικών εργαλείων ( εικόνες, βίντεο) σχολιάστηκε θετικά καθώς φάνηκε ιδιαίτερο χρήσιμο στην ευκολότερη κατανόηση των πληροφοριών εκτός από το φιλικό κ προσιτό ύφος γραφής που χρησιμοποιήθηκε. Έγινε προσπάθεια απόδοσης των εννοιών με απλό τρόπο για να είναι κατανοητό από όλους, αφού το υλικό απευθύνεται σε εκπαιδευτικούς και όχι επαγγελματίες υγείας. Ακόμα θετικά σχόλια έλαβαν οι διάφορες δραστηριότητες που υπάρχουν στο ΕΥ με σκοπό τόσο την κατάκτηση των γνώσεων με ευχάριστο τρόπο αλλά και στον προσωπικό έλεγχο για τις γνώσεις που έλαβαν. 
Στο κομμάτι των γενικών επισημάνσεων οι εκπαιδευτικοί πρότειναν κάποιες αλλαγές που θα μπορούσε να βελτιώσει την δημιουργία του ΕΥ. Οι βελτιώσεις αφορούν περισσότερο το κομμάτι της παρουσίασης. Έγινε πρόταση να δημιουργηθεί βίντεο animation και να μην υπάρχουν στο ψηφιακό υλικό τόσες πολλές πληροφορίες. Ακόμα προτάθηκε η χρήση σήμανσης για την υπογράμμιση σημαντικών πληροφοριών και κειμένων. Άλλη μία πρόταση από τους εκπαιδευτικούς ήταν η  δημιουργία μικρότερων προτάσεων ή η μετατροπή του σε λίστες. Οι επιμορφώμενοι θεώρησαν ότι η δημιουργία ερωτήσεων με σκοπό τον προβληματισμό του εκπαιδευόμενου θα ήταν χρήσιμο στην μελέτη του ΕΥ. Αρκετοί αναφέρθηκαν στην δυσκολία πρόσβασης τους στην πλατφόρμα Chamilo, παρόλο που τους είχαν δοθεί οδηγίες και πρότειναν να γίνει η πρόσβαση στο ΕΥ ευκολότερη.
Κλείνοντας λοιπόν και αναφορικά με τα θετικά στοιχεία του ΕΥ να υπερτερούν των αρνητικών σύμφωνα με τις απόψεις των εκπαιδευτικών που έλαβαν μέρος στην παρούσα ερευνητική διαδικασία, θα καταλήξουμε στο συμπέρασμα ότι η αποτίμηση του πολυμορφικού ψηφιακού υλικού πραγματοποιήθηκε κατά θετικό τρόπο. Πληροί τόσο προδιαγραφές της εξ αποστάσεως εκπαίδευσης όσο και προδιαγραφές που θα μπορούσε να χρησιμοποιηθεί ως επιμορφωτικό πρόγραμμα εκπαιδευτικών για τις πρώτες βοήθειες. 

Σε αυτό το κομμάτι παρουσιάζονται οι παράγοντες που περιόρισαν την έρευνα. Αρχικά, πρέπει να αναφερθεί η περιορισμένη βιβλιογραφία που υπάρχει για τις πρώτες βοήθειες με την εξΑε. Οι πρώτες βοήθειες επειδή σχετίζονται με ένα πρακτικής εφαρμογής γνωστικό αντικείμενο, για αυτό το λόγο υπάρχει μία δυσκολία στην δημιουργία ΕΥ με την χρήση της εξΑε και τις ΤΠΕ. 
Ακόμα στους περιορισμούς της έρευνας πρέπει να προστεθεί ότι λόγω της πανδημίας Covid-19, τα περισσότερα σχολεία της χώρας είναι κλειστά με αποτέλεσμα η επαφή με μεγάλο αριθμό εκπαιδευτικών να είναι περιορισμένη. Το δείγμα της έρευνας ήταν 50 εκπαιδευτικοί γενικής και ειδικής αγωγής, πρωτοβάθμιας και δευτεροβάθμιας εκπαίδευσης. Με βάση λοιπόν το συγκεκριμένο δείγμα, τα αποτελέσματα της παρούσας ΔΕ δεν μπορούν να γενικευθούν. 

Χρησιμοποιώντας την παρούσα ΔΕ ως θεμέλιο και έχοντας απώτερο σκοπό την διευρυμένη άποψη των εκπαιδευτικών για το επιμορφωτικό πρόγραμμα πρώτων βοηθειών, θα μπορούσε να πραγματοποιηθεί συμπληρωματική έρευνα στοχεύοντας στο μεγαλύτερο δείγμα εκπαιδευτικών. 
Ακόμη, μεγάλο ενδιαφέρον θα αποτελούσε η διεξαγωγή έρευνας έξι μήνες μετά της μελέτη του ΕΥ πρώτων βοηθειών με στόχο την άποψη- εμπειρία των εκπαιδευτικών στην εφαρμογή τους. Συγκεκριμένα πως διαχειρίστηκαν επείγουσες καταστάσεις και πόσο σημαντική θεώρησαν την επιμόρφωση που έλαβαν για την παροχή πρώτων βοηθειών. 
Επιπλέον, ο συνδυασμός σύγχρονης και ασύγχρονης εξΑε, θα μπορούσε να αποτελέσει μελλοντική βελτίωση. Αναλυτικότερα η αναπαράσταση εκτάκτων συμβάντων και η εφαρμογή των πρώτων βοηθειών θα εξυπηρετούσε στην ευκολότερη απομνημόνευση των γνώσεων από τους επιμορφώμενους. Σημαντικό σε αυτό το κομμάτι, να αναφέρουμε και την δυνατότητα του εκπαιδευόμενου να εκφράζει απορίες και προβληματισμούς που ίσως έχουν δημιουργηθεί.
Τέλος, η μελλοντική πρόταση που παρουσιάστηκε παραπάνω, θα μπορούσε να ολοκληρωθεί με δια ζώσης εκπαίδευση, δηλαδή εξειδικευμένο προσωπικό να επισκέπτεται τα σχολεία και να γίνεται πρακτική εφαρμογή στην παροχή πρώτων βοηθειών.  Η αναπαράσταση καταστάσεων που μελετώνται στο ΕΥ θα εξυπηρετούσε τους επιμορφώμενους στην επιβεβαίωση των γνώσεων τους και την ενίσχυση της αυτοπεποίθησης τους με απώτερο σκοπό την σωστή και άμεση αντιμετώπιση μίας επείγουσας κατάστασης.

Παραρτήματα: «Ερωτηματολόγιο»
Tο παρόν ερωτηματολόγιο αποτελεί μια προσπάθεια διερεύνησης των απόψεών σας σχετικά με το Εκπαιδευτικό Υλικό (Ε.Υ.) που μελετήσατε. 
Ο σκοπός του ερωτηματολογίου είναι να αποτιμηθεί η υποστήριξη που παρείχε στον εκπαιδευόμενο κατά τη μαθησιακή διαδικασία. Προκειμένου  να διασφαλιστεί η αξιοπιστία και  η εγκυρότητα των συμπερασμάτων που θα προκύψουν από την παρούσα έρευνα, είναι αναγκαία η αντικειμενική προσέγγιση των ερωτήσεων.
 Κατά την επεξεργασία των δεδομένων του ερωτηματολογίου, το οποίο  προορίζεται αποκλειστικά για ερευνητική χρήση, θα είναι σεβαστό το απόρρητο των απαντήσεών σας. Τα αποτελέσματα της έρευνας θα σας κοινοποιηθούν αμέσως μετά το τέλος της στατιστικής επεξεργασίας.


1. Φύλλο  
Άντρας Γυναίκα
2.Ηλικία  
22-30  31-40  41-50  >51
3.Χρόνια Προϋπηρεσίας 
0-4  5-10  11-20  >20

4.Είστε εξοικειωμένοι με τις Τεχνολογίες της Πληροφορίας και της Επικοινωνίας (ΤΠΕ).
1   2             3              4       5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

5.Χρησιμοποιείτε τις Τεχνολογίες της Πληροφορίας και της Επικοινωνίας (ΤΠΕ) στην εκπαιδευτική πράξη.
1           2        3             4       5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

6.Είστε εξοικειωμένοι με τη μέθοδο της Εξ Αποστάσεως Εκπαίδευσης (ΕξΑΕ) με τη χρήση των ΤΠΕ.
1   2             3           4      5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

7.Είστε εξοικειωμένοι με τη μελέτη του εκπαιδευτικού υλικού το οποίο έχει σχεδιαστεί 
1   2            3                4                5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Α. Επιστημονική συνοχή / Τεκμηρίωση  του Ε.Υ.
Α.1. Στο Ε.Υ. γίνεται παράθεση πληροφοριών / απόψεων με την σχετική βιβλιογραφική τεκμηρίωση.
1       2     3        4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Α.2. Στο Ε.Υ. γίνεται αναφορά σε διαφορετικές πηγές πληροφοριών (Βιβλία, επιστημονικά περιοδικά, επιστημονικά συνέδρια κλπ).
1      2        3      4         5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Α.3. Στο Ε.Υ. γίνεται συγκριτική ανάλυση των πληροφοριών / απόψεων.
1    2          3        4          5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Α.4. Το Ε.Υ. είναι εμπλουτισμένο με την ερμηνεία / κριτική συζήτηση των πληροφοριών.
1          2        3      4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Α.5.Το Ε.Υ. παρέχει τη δυνατότητα στον εκπαιδευόμενο για περαιτέρω μελέτη σε διαφορετικές πηγές.
1        2       3         4           5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

Β. Το Ε.Υ. συμβάλει στην απλή και κατανοητή παρουσίαση του Γνωστικού Αντικειμένου
Β.1. Το ύφος γραφής του Ε.Υ. είναι φιλικό για τον αναγνώστη.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.2. Στο Ε.Υ. γίνεται χρήση προσωπικών και κτητικών αντωνυμιών.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.3. Στο Ε.Υ. γίνεται κατά το δυνατόν χρήση της καθομιλούμενης γλώσσας.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.4.Η γραφή του Ε.Υ. είναι ευανάγνωστη.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.5. Η πυκνότητα των πληροφοριών του Ε.Υ .είναι ικανοποιητική.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.6.Το Ε.Υ. παρουσιάζεται τμηματικά στο μέγεθος της οθόνης.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.7. Το Ε.Υ. περιέχει μόνο κείμενο.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.8. Το Ε.Υ περιέχει κείμενο και εικόνες.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.9. Το Ε.Υ περιέχει κείμενο,  εικόνες και video.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Β.10. Οι χρωματικές συνθέσεις του Ε.Υ. συμβάλλουν στην άνετη αλληλεπίδραση.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

Γ. Ευχρηστία του Ε.Υ.
Γ.1. Τα κουμπιά που χρησιμοποιήθηκαν στο  Ε.Υ.(εμπρός, πίσω κλπ) είναι κατανοητά και αναγνωρίσιμα.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Γ.2. Τα εικονίδια που χρησιμοποιήθηκαν στο  Ε.Υ.(πρόσθετες πηγές, δραστηριότητες κλπ) είναι κατανοητά και αναγνωρίσιμα.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Γ.3. Η πλοήγηση στο Ε.Υ. είναι εύκολη.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Γ.4. Οι υπερσύνδεσμοι του Ε.Υ. οδηγούν στο αναμενόμενο περιεχόμενο.
1         2       3     4        5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

Δ. Το Ε.Υ. υποστηρίζει - καθοδηγεί τον εκπαιδευόμενο στη μελέτη του
Δ.1. Παρέχονται συμβουλές για το πώς να μελετηθεί το εκπαιδευτικό υλικό.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Δ.2. Το Ε.Υ. υποστηρίζει τον εκπαιδευόμενο προκειμένου να δώσει έμφαση σε συγκεκριμένα σημεία (Υπάρχουν πλαίσια ή έντονη γραφή (σήμανση) ώστε να τονίζονται σημαντικές έννοιες).
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Δ.3. Στο Ε.Υ. υπάρχουν επεξηγηματικά σχόλια τα οποία υποστηρίζουν τον σπουδαστή στη μελέτη του.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ε. Το Ε.Υ υποστηρίζει την αλληλεπίδραση με τον εκπαιδευόμενο στη μελέτη του
Ε.1. Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να εκφράσει τις δικές απόψεις (κρίσεις) πάνω σε σημαντικά ζητήματα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ε.2. Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να διατυπώνει τις  δικές του ερωτήσεις πάνω σε σημαντικά ζητήματα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ε.3. Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να εμπλακεί συναισθηματικά με βάση τα προσωπικά του ενδιαφέροντα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ε.4. Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να ανταλλάξει απόψεις με τους άλλους εκπαιδευόμενους.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ε.5. Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να θεωρήσει τον εαυτό του ως μέλος μιας κοινωνικής ομάδας που έχει συγκεκριμένες ανάγκες και προσδοκίες.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ε.6.Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να ενσωματώσει / εμπλουτίσει τις απόψεις του σε αυτό.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Στ. Το Ε.Υ. παρέχει δυνατότητα Αναστοχασμού - Αυτοαξιολόγησης στον εκπαιδευόμενο
Στ.1.  Το Ε.Υ. εμπεριέχει δραστηριότητες οι οποίες ενθαρρύνουν την αυτοαξιολόγηση του εκπαιδευόμενου.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Στ.2.Το Ε.Υ. εμπεριέχει δραστηριότητες οι οποίες ενθαρρύνουν την ανάπτυξη της αυτόνομης κριτικής σκέψης του εκπαιδευόμενου.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Στ.3.Το Ε.Υ. εμπεριέχει δραστηριότητες οι οποίες ενθαρρύνουν την ανάπτυξη δίαυλων επικοινωνίας με στόχο την ανατροφοδότηση του εκπαιδευόμενου.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Στ.4.Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να συσχετίσει τα νέα δεδομένα με τη δική του πραγματικότητα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Στ.5. Το Ε.Υ. εμπεριέχει δραστηριότητες οι οποίες ενθαρρύνουν τον εκπαιδευόμενο να εφαρμόσει τη νέα γνώση στη δική του πραγματικότητα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ

Ζ. Σκοπός / Προσδοκώμενα Αποτελέσματα
Ζ.1. Στο Ε.Υ. διατυπώνεται σαφώς ο σκοπός της κάθε διδακτικής ενότητας.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ζ.2. Στο Ε.Υ. διατυπώνονται σαφώς τα προσδοκώμενα αποτελέσματα σε κάθε διδακτική ενότητα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ζ.3. Τα προσδοκώμενα αποτελέσματα παρακινούν τον εκπαιδευόμενο σε επίπεδο γνώσεων.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ζ.4. Τα προσδοκώμενα αποτελέσματα παρακινούν τον εκπαιδευόμενο σε επίπεδο δεξιοτήτων.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ζ.5. Τα προσδοκώμενα αποτελέσματα παρακινούν τον εκπαιδευόμενο σε επίπεδο στάσεων.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Ζ.6.Ο εκπαιδευόμενος ελέγχει την πρόοδό του με βάση τα προσδοκώμενα αποτελέσματα.
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η. Το Ε.Υ. έχει δημιουργηθεί σύμφωνα με τις αρχές της Πολυμεσικής Μάθησης
Η.1.Στο Ε.Υ. υπάρχει συνδυασμός κείμενου και εικόνας για την παρουσίαση του γνωστικού αντικειμένου.(Πολυμεσική Αρχή)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.2. Στο Ε.Υ. η χρήση των εικόνων σας βοηθάει να κατανοήσετε το γνωστικό αντικείμενο. (Πολυμεσική Αρχή)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.3.Στο Ε.Υ. υπάρχουν στοιχεία αφήγησης (μονόλογος, διάλογος, περιγραφή, σχόλια κ.ά.).(Αρχή της Τροπικότητας)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.4.Στο Ε.Υ. συμπεριλαμβάνονται μη σχετικές πληροφορίες (λέξεις, εικόνες, ήχοι) με το γνωστικό αντικείμενο.(Αρχή της Συνοχής)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.5.Στο Ε.Υ. γίνεται χρήση φιλικής γλώσσας.(Αρχή της Προσωποποίησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.6.Στο Ε.Υ. γίνεται χρήση δεύτερου προσώπου.(Αρχή της Προσωποποίησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.7.Στο Ε.Υ. γίνεται ηχητική παρουσίαση του γνωστικού αντικειμένου.(Αρχή της Προσωποποίησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.8.Στο Ε.Υ. το ύφος της ηχητικής παρουσίασης είναι φιλικό για τον εκπαιδευόμενο.(Αρχή της Φωνής)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.9.Στο Ε.Υ. εμφανίζεται ένας φιλικός χαρακτήρας (avatar) που ενισχύει τη διαδικασία μάθησης των εκπαιδευόμενων.(Αρχή της Εικόνας)	
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.10.Στο Ε.Υ. η παρουσίαση του γνωστικού αντικειμένου γίνεται τμηματικά.(Αρχή της Κατάτμησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.11.Στο Ε.Υ. υπάρχουν διαδραστικές δραστηριότητες που παρέχουν ανατροφοδότηση στους εκπαιδευόμενους.(Αρχή της Προσωποποίησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.12.Στο Ε.Υ. υπάρχουν μακροσκελή κείμενα για την παρουσίαση του γνωστικού αντικειμένου.(Αρχή της Κατάτμησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.13. Το Ε.Υ. παρέχει σαφείς οδηγίες στους εκπαιδευόμενους για την υλοποίηση των δραστηριοτήτων και εργασιών.(Αρχή της Σηματοδότησης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.14. Στο Ε.Υ. υπάρχουν στοιχεία επισήμανσης (έντονη γραφή, υπογράμμιση, χρωματισμός κ.ά.).(Αρχή της Σηματοδότησης)
	1	2	3	4	5	
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Η.15. Στο Ε.Υ. υπάρχουν εισαγωγικές δραστηριότητες που βοηθούν στη μελέτη του γνωστικού αντικειμένου.(Αρχή της Προπαίδευσης)
1	2	3	4	5
όπου το 1 σημαίνει ΔΙΑΦΩΝΩ ΑΠΟΛΥΤΑ και το 5 ΣΥΜΦΩΝΩ ΑΠΟΛΥΤΑ
Θ. Γενικές Επισημάνσεις
1. Ποια ΠΙΣΤΕΥΕΤΕ ότι είναι τα τρία πιο δυνατά στοιχεία του εκπαιδευτικού υλικού;



2. Γράψτε έως τρεις αλλαγές που προτείνετε προκειμένου να βελτιωθεί το εκπαιδευτικό υλικό.






Φύλο
Ποσοστό	32%
68%
Άνδρας	Γυναίκα	32	68	
Ηλικία
ποσοστό	22-30	31-40	41-50	>	50	0.36000000000000032	0.42000000000000032	0.16	6.0000000000000032E-2	
Χρόνια Προυπηρεσίας	0-4	5-Οκτ	Νοε-20	>	20	0.54	0.30000000000000032	0.1	6.0000000000000032E-2	
Εξοικείωση Με ΤΠΕ
Εξικοίωση Με ΤΠΕ	διαφωνώ απόλυτα	διαφωνώ 	ούτε συμφωνώ, ούτε διαφωνώ	συμφωνώ	συμφωνώ απόλυτα	2.0000000000000011E-2	2.0000000000000011E-2	0.14000000000000001	0.42000000000000032	0.4	
Χρήση ΤΠΕ	διαφωνώ απόλυτα	διαφωνώ 	ούτε διαφωνώ, ούτε συμφωνώ	συμφωνώ	συμφωνώ απόλυτα	2.0000000000000011E-2	4.0000000000000022E-2	0.34	0.46	0.14000000000000001	
Εξοικείωση με την ΕξΑΕ	διαφωνώ απόλυτα	διαφωνώ 	ούτε διαφωνώ, ούτε συμφωνώ	συμφωνώ	συμφωνώ απόλυτα	8.0000000000000043E-2	4.0000000000000022E-2	0.22	0.36000000000000032	0.30000000000000032	
Μελέτη ΕΥ με ΕξΑΕ	διαφωνώ απόλυτα	διαφωνώ	ούτε διαφωνώ, ούτε συμφωνώ	συμφωνώ	συμφωνώ απόλυτα	0	6.0000000000000032E-2	0.28000000000000008	0.46	0.2	
Διαφωνώ Απόλυτα	Β1	Β2	Β3	Β4	Β5	0	0.1	0	0	0	Διαφωνώ	Β1	Β2	Β3	Β4	Β5	0	0.12000000000000002	0	0	4.0000000000000022E-2	Ούτε διαφωνώ, ούτε συμφωνώ	Β1	Β2	Β3	Β4	Β5	2.0000000000000011E-2	0.24000000000000021	2.0000000000000011E-2	4.0000000000000022E-2	0	Συμφωνώ	Β1	Β2	Β3	Β4	Β5	0.32000000000000084	0.34	0.5	0.18000000000000024	0.36000000000000032	Συμφωνώ Απόλυτα	Β1	Β2	Β3	Β4	Β5	0.64000000000000168	0.2	0.48000000000000032	0.74000000000000143	0.60000000000000064	
Διαφωνώ Απόλυτα	Β6	Β7	Β8	Β9	Β10	0	0.58000000000000007	0.14000000000000001	4.0000000000000022E-2	0	Διαφωνώ	Β6	Β7	Β8	Β9	Β10	6.0000000000000032E-2	0.1	4.0000000000000022E-2	0	0	Ούτε διαφωνώ, ούτε συμφωνώ	Β6	Β7	Β8	Β9	Β10	0.1	0.1	4.0000000000000022E-2	0	4.0000000000000022E-2	Συμφωνώ	Β6	Β7	Β8	Β9	Β10	0.48000000000000032	8.0000000000000043E-2	0.24000000000000021	0.16	0.32000000000000084	Συμφωνώ Απόλυτα	Β6	Β7	Β8	Β9	Β10	0.36000000000000032	0.14000000000000001	0.54	0.8	0.64000000000000168	
Διαφωνώ απόλυτα	Γ1	Γ2	Γ3	Γ4	0	0	0	2.0000000000000011E-2	Διαφωνώ	Γ1	Γ2	Γ3	Γ4	0	0	4.0000000000000022E-2	0	Ούτε διαφωνώ, ούτε συμφωνώ	Γ1	Γ2	Γ3	Γ4	2.0000000000000011E-2	0	6.0000000000000032E-2	0.1	Συμφωνώ	Γ1	Γ2	Γ3	Γ4	0.24000000000000021	0.2	0.2	0.28000000000000008	Συμφωνώ απόλυτα	Γ1	Γ2	Γ3	Γ4	0.74000000000000143	0.8	0.70000000000000062	0.60000000000000064	
Διαφωνώ απόλυτα	Δ1	Δ2	Δ3	2.0000000000000011E-2	0	0	Διαφωνώ	Δ1	Δ2	Δ3	6.0000000000000032E-2	2.0000000000000011E-2	6.0000000000000032E-2	Ούτε διαφωνώ, ούτε συμφωνώ	Δ1	Δ2	Δ3	0.2	0.12000000000000002	6.0000000000000032E-2	Συμφωνώ	Δ1	Δ2	Δ3	0.28000000000000008	0.4	0.48000000000000032	Συμφωνώ απόλυτα	Δ1	Δ2	Δ3	0.44	0.46	0.4	
Διαφωνώ απόλυτα	Η1	Η2	Η3	Η4	Η5	0	0	0.18000000000000024	0.4	0	Διαφωνώ	Η1	Η2	Η3	Η4	Η5	0	0	2.0000000000000011E-2	6.0000000000000032E-2	0	Ούτε διαφωνώ, ούτε συμφωνώ	Η1	Η2	Η3	Η4	Η5	0	4.0000000000000022E-2	0.1	0.1	0.12000000000000002	Συμφωνώ	Η1	Η2	Η3	Η4	Η5	0.38000000000000084	0.24000000000000021	0.60000000000000064	0.2	0.36000000000000032	Συμφωνώ απόλυτα	Η1	Η2	Η3	Η4	Η5	0.62000000000000144	0.72000000000000064	0.1	0.24000000000000021	0.52	

